text:
聖誔節幾日,到了紐約,在Rockefeller欣賞了跟中環太子大廈外那裸幾近一樣的聖誔樹,到Wall找那隻舉世知名給遊人團團圍著拍照的牛並悄悄地告訴牠我在大牛市裏竟然輸錢,吃過兩餐久違的港式廣東菜,光顧了一分鐘賣廿杯咖啡的老星,搭了無數次地鐵,跟一位貌似杜可風的好好先生吃過茶,見識過曾在一頓飯裏打瀉兩杯水的小女孩,其餘的時間,都在友人家裏.
友人來美多年,家裏有幾百隻vcd/dvd,呢期入了無線八十年代的重頭劇「大運河」,有黃日華梁朝偉陳玉蓮劉青雲吳啟華歐陽振華秦漢等等我認識的花旦小生,劇集背影是隋朝至唐初.自上預科以後,我已經開始沉迷於網上溜連,好少睇電視(最多都係睇youtube同土豆),已經久違左無記既劇集好耐,出國之前,間唔中喺屋企食飯,電視播住既劇集已經好少吸引到我既注意,近年最有印象既大概係黃子華既《棟篤神探》同埋《金枝慾孽》同埋《糖心風暴》,其餘既,都唔係幾記得.
呢套《大運河》都可算係大製作,朋友睇過佢既製作特輯,話當年佢地係番大陸取景既,大家諗下一九八幾年既大陸係咁境地,以我依稀既印象,果時(已經係九十年代初)既深圳仲係一腳牛屎既不毛之地,上到北京買紀念品仲係要去友誼商店用外匯劵既,的士司機竟然未聽過香港呢個城市,家母唯有話自己係個响廣州做小買賣既小資,記住,果時已經係九十年代,八幾年既大陸都可想而知係幾咁落後.
無記上去拍劇,取境既地方一定冇可能响大城市度,去到荒山野嶺連水連電都冇,隨時要自己帶埋發電機上去添,仲未計開飯同埋住宿連埋臨記既問題,我唔知係唔係香港電視史上第一次上大陸拍劇,但,果時有勇氣做呢樣野我己經好appreciate佢地.
睇番二十年前既劇集,唔知係我個人大左,定係真係個社會唔同左.而家既電視劇,角色既忠奸好似冇咁分明,亦都冇咁易估,相對地,我睇大運河既時候,每當壞人出現,個背景即時變左做一啲比較吊詭既音樂,演員又要做一個超級誇張既奸樣,驚死觀眾唔知佢係個奸角咁.有時候又要左大量既無謂對白去交代一些好顯然易見既情節,畫公仔畫到出曬腸.但同時,响字裏行間,發覺以前既對白精彩過而家好多,我覺得某情度上係因為而家廣播條例比以前緊左,尤其係响黃金時間裏面既節目,所以粗俗少少既對白而家完全唔出得街;但係當個角色係一個連字都未必識寫既粗人,佢地講野又點會係好學識淵博武功高強既虬髯客咁文皺皺?
另外,點解啲宮女可以咁樣衰?話曬呢套都係當年既大製作,運得咁多器材咁多星級演員上去,點解唔運多三幾個比較睇得既宮女?
但,一路睇一路就recall緊我讀中史時既苦況.記憶裏只係有隋煬帝開過條大連河,佢有個friend叫宇文化及,係做過咩就完全唔知,亡國既原因都莫過於係個皇帝昏庸無道同埋天災連年.果時讀中史係令人最想死既一科,又悶又多人又多重覆但重覆得黎又有少少唔同,考試問親X代亡國原因基本上全部都係亂吹出黎.呢幾日匆匆咁睇左廿集大運河,起碼,我都輕鬆地記得有楊素楊廣李淵宇文述宇文化及社伏威等人及其事蹟.
點解,中史教科書唔可以寫得生動有趣些少?又,點解etv唔可以搵tvb拍,起碼,吸引到我既注意力先啦.


c: text/html

text:
居禮夫人
居禮夫人(又叫居里夫人,全名瑪莉亞·沙洛美亞·斯郭多夫斯卡-居禮,Maria Salomea Skłodowska-Curie,1867年11月7號—1934年7月4號)係波蘭物理學家同放射化學家,亦係世界上第一個獲得諾貝爾獎嘅女科學家.
佢攞過兩次諾貝爾獎,一次係化學,一次係物理.1903年同丈夫皮耶·居禮(Pierre Curie)同埋安托雲·昂希·碧格希勒(Antoine Henri Becquerel)分享咗諾貝爾物理學獎,1911年又因放射化學方面嘅成就獲得諾貝爾化學獎.而佢之所以得到諾貝爾化學獎,係因為佢發現咗鐳呢一種元素.
佢亦係「居禮學院」嘅始創人.
[編輯] 生平
居禮夫人1867年喺波蘭華沙出世,曾經患咗一年嘅精神病.由於係女性,佢唔可以響任何俄羅斯或者波蘭嘅大學繼續進修,所以做咗幾年嘅家庭教師.最後,佢喺家姐嘅經濟支援下移居法國巴黎,而且響法蘭西大學(以前叫做索邦書院,1896年改名做巴黎大學)學數學同物理,後來重成為咗法蘭西大學嘅第一名女性講師.Pierre Curie),即係佢後來嘅丈夫.佢哋兩個成日一齊做放射性物質嘅研究,以瀝青鈾礦石為主,因為呢種礦石嘅總放射性比佢所含嘅鈾嘅放射性重要強.1898年,居禮夫婦對呢種現象提出咗一個邏輯嘅推斷:瀝青鈾礦石中一定有某種未知嘅放射成分,佢放射性遠遠大過鈾.響12月26號,居禮夫人公佈咗呢種新物質存在嘅設想.
之後嘅幾年裏面,居里夫婦不斷噉提煉瀝青鈾礦石中嘅放射成分.努力不懈之後,佢哋終於成功分出咗氯化鐳,重發現咗兩種新嘅化學元素:釙(Polonium, Po, 84)同鐳(Radium, Ra, 88).因為佢哋喺放射性上嘅發現同研究,居禮夫婦同亨利·貝克勒爾一齊分享1903年嘅諾貝爾物理學獎,居禮夫人亦因此成為歷史上第一個獲得諾貝爾獎嘅女性.八年之後嘅1911年,居禮夫人又因為成功分離鐳元素而獲得諾貝爾化學獎.出乎意料嘅係,居禮夫人喺獲得諾貝爾獎之後,冇為提煉純淨鐳嘅方法申請專利,而係將提煉方法公佈咗出來,呢種做法有效推動放射化學嘅發展.
居禮夫人係歷史上第一個獲得兩項諾貝爾獎嘅人,而且係僅有嘅兩個喺唔同領域獲得諾貝爾獎嘅人之一.喺第一次世界大戰時期,居禮夫人提倡用放射學救護傷者,推動放射學喺醫學領域裏面嘅運用.之後,佢曾經喺1921年去美國旅遊並為放射學嘅研究籌款.居禮夫人由於過度接觸放射性物質而喺1934年7月4號死喺法國上薩瓦省.
後來,居禮夫人個大女伊軒·左里俄-居禮(Irène Joliot-Curie)喺1935年獲得諾貝爾化學獎;細女伊芙·居禮(Eve Curie)喺居禮夫人死咗之後寫咗《居禮夫人傳》.喺1990年代嘅通貨膨脹期間,居禮夫人嘅頭像曾經出現喺波蘭同法國嘅貨幣同郵票上.化學元素鋦(Curium, Cm, 96)就係為紀念居禮夫婦而命名嘅.

robotstxt: allowed

filter: keep


text:
比利時國徽
比利時國徽有兩個版本,分別係較大版本同較小版本.以下將會將兩個版本分開說明.
[編輯] 較大嘅國徽
喺比利時嘅國徽(較大版本)入面,有一對獅子嘅圖樣.呢對獅子被稱為「比利時獅」(拉丁文:Leo Belgicus),係比利時嘅國家象徵.喺國徽嘅中央係一面盾牌,上面都畫左傳統嘅獅子圖樣.另外,喺國徽中,有一件象徵君主國體嘅紅色上衣.而喺盾牌下面就寫住比利時嘅國家格言:「團結就係力量」.(法語:L'union fait la force,荷蘭語:Eendracht maakt macht)在呢件紅色上衣最嘅頂,有一頂皇冠.而國徽中每一隻獅子都攞住一支比利時國旗.喺國徽嘅最頂就有比利時而家國土面9個省嘅象徵旗幟(但其實有10個省).
呢個版本嘅國徽係喺1837年5月17日開使用.
[編輯] 較小版本
呢個版本嘅國徽由比利時聯邦政府使用.其中包含一面黑色嘅盾牌,上而畫有一隻黃色嘅獅子,手攞住布拉班特嘅武器(the weapon of Brabant),戴住一頂皇冠.喺盾牌嘅下方係一面勳章,喺勳章嘅綴帶上寫住比利時嘅國家格言「團結就是力量」.而盾牌嘅後方就有兩枝交叉的權杖,一枝嘅頂係一隻手,另一枝嘅頂就係一隻獅子.


text:
欣澳站
欣澳站係一個港鐵站,喺香港新界大嶼山東北嘅陰澳打水灣填海區,2005年6月1日啟用,早香港迪士尼樂園3個半月.呢個站設有一個島式月台同埋一個側式月台,本站亦係港鐵第一個設有月台閘門嘅車站.
[編輯] 車站結構
[編輯] 車站樓層
[編輯] 車站大堂
由於欣澳站只係一個轉車站,車站大堂除咗設有一個客務中心,售票機,增值機,八達通查閱機同幾部出入閘機外,並無任何設施,因此車站大堂好細,站內並冇任何車站商店,只係喺1號月台與3號月台之間設有恒生銀行同埋中銀香港嘅自動櫃員機,以及喺月台兩邊設置廁所方便去香港迪士尼樂園嘅乘客使用.該站亦係前地鐵市區綫系統中,第一個設有閘內洗手間嘅車站.
[編輯] 車站月台
欣澳站設有一個島式月台同埋一個側式月台,2號月台係側式月台,同車站大堂同出口相連,畀東涌綫往香港方向嘅列車使用.
1號同埋3號月台則共用同一個島式月台,1號月台畀東涌綫往東涌方向嘅列車使用,3號月台畀迪士尼綫往迪士尼方向嘅列車使用,該月台主要係東涌綫乘客轉迪士尼綫列車去香港迪士尼樂園.
而響欣澳站中間,設有2個後備島式月台,叫做欣澳應急月台(前稱陰澳應急月台),淨係畀東涌綫同機場快綫喺緊急事故時疏散乘客之用.
機場快綫路軌同東涌綫路軌分開,呢個設計嘅原意係畀東涌綫列車喺欣澳站停站嗰陣,畀機場快綫嘅列車超越.但係機場快綫列車通常喺接近欣澳站時減速,甚至喺欣澳站入面嘅路軌短暫停留,等東涌綫列車駛走.
由於欣澳站中間係緊急月台,東涌綫同機場快綫嘅路軌,因此設有月台行人天橋連接1,3號月台同2號月台,方便乘客由迪士尼綫轉東涌綫返市區.
欣澳站屬於開放式設計,月台冇冷氣,月台上得幾部涼風機降溫,因此夏天非常炎熱,而落雨更會有雨水由天幕同地面之間嘅空隙隨風飄入.另外,由於該站用開放式設計,不適宜安裝月台幕門,所以起嗰陣改用高度較低嘅月台閘門,令欣澳站成為全港首個採用月台閘門嘅鐵路車站,呢種月台閘門嘅高度大約係其他港鐵站幕門嘅一半(約1.5米).而為咗遷就迪士尼綫嘅列車設計,迪士尼綫嘅閘門矮東涌綫嘅大約1米.
[編輯] 車站出口
欣澳站淨係整咗一個出入口,通往欣澳站公共運輸交匯處.呢個公共運輸交匯處原本設計喺緊急嗰時用,而家用嚟作往返愉景灣專線巴士嘅車站.
- A - 公共運輸交匯處
[編輯] 鄰接車站
[編輯] 接駁交通
愉景灣嘅管理組織香港興業開辦往來愉景灣,經愉景灣隧道,去欣澳站嘅專線巴士服務,編號為DB03R,於2005年9月17日投入服務,服務時間為每日0645-0115,欣澳站同東涌站一齊成為往來愉景灣嘅中轉車站,DB03R線亦係欣澳站現時唯一接駁交通工具.
[編輯] 利用狀況
由於欣澳站附近冇任何民居或旅遊設施,喺香港迪士尼樂園開幕同愉景灣接駁巴士通車之前,該站曾經幾乎無人用.而由於北大嶼山公路旁邊一段嘅機場鐵路係開放式路段,係睇車嘅好地方,所以吸引咗唔少鐵路迷利用欣澳站前往附近去影來往嘅列車.
[編輯] 車站歷史
- 西部外走廊
- 內文: 香港10號幹線
前港英政府落實興建香港迪士尼樂園度假區同迪士尼綫之前,早喺1989年《機場及海港發展計劃》曾倡議喺陰澳及竹篙灣起新貨櫃碼頭,新港澳碼頭及新鐵路西部外走廊,以配合香港國際機場搬去赤鱲角及發展大嶼山.
當時政府建議西部外走廊在陰澳設站,以便與機場快綫交匯,形成一個完善鐵路網絡,因此在機場快綫興建初期,早已在陰澳決定興建一個車站.後因政府將西部走廊(現為西鐵綫)嘅營運權交畀九廣鐵路,加上中西區青洲填海計劃否決及新貨櫃碼頭決定喺青衣島興建,使有關計劃一直擱置至今.
- 車站命名
規劃初期,本站用當地「陰澳」做車站名稱,即陰澳站,由於迪士尼公司及離島區議會認為陰澳嘅「陰」字未能配合迪士尼嘅歡樂形象,因此迪士尼公司及旅遊事務專員向香港政府地政總署及地鐵公司要求將陰澳打水灣地區及車站名稱改做「欣澳」,以配合迪士尼樂園開心歡欣嘅形象.
地政專員經過區議會諮詢後,決定批准是次變更,更於2003年刊登喺香港憲報內.因此地鐵公司將車站正式命名做欣澳站(英文名稱由Yam O Station改做Sunny Bay Station),寓意一個充滿陽光與歡欣嘅地方.後來,地鐵公司又於2006年1月1日將原有嘅「陰澳應急月台」易名做「欣澳應急月台」.
呢次改名並引起部分市民及學者反對,認為呢次改名做欣澳係錯誤理解陰澳嘅原意,更以外國文化取替咗本地文化.


text:
豐年路站
豐年路站係輕鐵嘅一個車站,喺香港新界元朗區青山公路同埋豐年路交界附近,為豐年路同元朗廣場一帶嘅居民提供服務.
[編輯] 車站結構
- 停靠2號月台列車均須停喺指定位置上落客.
[編輯] 車站月台
豐年路站本身淨係包括兩個側式月台及連接過路處或者行人天橋嘅行人路,係唯一響青山公路(元朗段)而兩邊月台並列嘅車站.
由於呢段路線嘅輕鐵路軌起喺青山公路元朗段最中間嘅兩條行車線上,所以路軌側邊嘅月台都係起喺路中間.東行同西行嘅1號同2號月台喺豐年路附近嘅行人天橋同埋青山公路一組行人過路處嘅中間.
此站曾經喺2000年嘅輕鐵月台改善工程中擴建,主要係連接行人天橋嘅行人路同埋喺兩個月台向西面增建一卡列車嘅長度以容納多一架列車.現時2個月台長大約60米,可以同時停泊3輛輕鐵單卡.1號同2號月台嘅擴建部分分別喺2000年7月12日同埋7月13日啟用.
[編輯] 車站周邊
- 元朗廣場
- 元朗警署
- 元朗賽馬會健康院
- 元朗民政事務處大樓
- 元朗(西)巴士總站
- 朗屏站
[編輯] 鄰接車站
[編輯] 接駁交通
- 港鐵巴士:
[編輯] 歷史
豐年路站喺輕鐵初初起嗰陣同步興建,喺1988年9月18日啟用.車站啟用初期原本叫大會堂站(因為位置接近元朗大會堂),及後改名做豐年路站.
[編輯] 利用狀況
本站跟住輕鐵喺1988年啟用.雖然同元朗市中心距離稍遠,但係附近有元朗廣場同埋唔少學校,多年嚟人流逐步增加,甚至不勝負荷.九廣鐵路公司作出多項措施,包括開通兩個月台通往行人天橋(因為行人天橋係後期加建嘅)嘅兩條新樓梯,將兩個月台擴闊同延長至容納3架列車,喺2號月台實施唔同路線喺唔同位置上落客等,擠迫情況先至有改善.


text:
將軍澳站
將軍澳站係港鐵將軍澳綫嘅一個地底車站,位於新界西貢區將軍澳市中心一帶,喺2002年8月18號正式啟用.
[編輯] 車站結構
[編輯] 車站樓層
[編輯] 車站大堂
- 車站商店及自助服務
[編輯] 車站出口
- A1 - 公共運輸交匯處
- A2 - 將軍澳廣場
- B1 - 將軍澳中心
- B2 - 將軍澳中心
- C PopCorn商場
[編輯] 鄰接車站
[編輯] 接駁交通
- 新世界第一巴士:
- 過海隧道巴士:
- 692,692P,694
- 專線小巴:
[編輯] 利用狀況
由於將軍澳站南部用地起嘅樓宇較少,加上鄰近該站嘅大型屋苑喺車站落成後至開始起,使用該站嘅乘客主要係住喺將軍澳站以北嘅居民,以及前往車站附近學校返學嘅師生.繁忙時間尚德邨通往將軍澳站A1出口嘅唐俊街都人頭湧湧.直至附近嘅大型商場君薈坊同埋將軍澳廣場啟用後,通往尚德邨嘅一段唐俊街行人路加設上蓋同埋城巴開辦去將軍澳電視廣播城嘅穿梭巴士之後,人流先顯著上升.
尚德商場設有適用於該站嘅港鐵特惠站,用成人八達通卡嘅乘客可以減港幣2元車費.
[編輯] 車站歷史
- 將軍澳綫新行車模式
為配合康城站喺2009年7月26號啟用,將軍澳綫喺7月19號開始實施新行車模式.繁忙時間(平日上下晝,星期六上晝)列車以四班做一組,每隔2分30秒一班,頭三班列車將來往寶琳站,第四班就來往康城站.四班列車聯合服務呢個站至北角站一段路線,實際上係加密咗班次,但係去寶琳站同坑口站嘅列車就減少,等車時間亦會長咗.
而星期一至六非繁忙時段,星期日同埋公眾假期,前往康城站嘅列車,都唔會由北角站開出,改為每12分鐘由調景嶺站開出經呢個站,叫做「康城站穿梭列車」.由北角站出發去康城站嘅乘客要先搭去調景嶺站或將軍澳站,再轉穿梭列車.而嗰段時間由北角站開往寶琳站嘅班次則維持不變.為咗畀乘客熟習有關安排,港鐵已經喺2009年7月19號開始派出「康城站穿梭列車」,但呢啲列車喺康城站正式啟用前曾經唔喺將軍澳站同康城站之間載客.
然而,喺任何時間,若果乘客要喺康城站來往坑口或寶琳站,都要喺將軍澳站轉車.


text:
社會主義
社會主義係一套政治理論同政治運動.主張工人階級無論男女,都應該可以用民主方式,集體管理一個社會.但係歷史上,唔同國家同社會嘅革命家,打住社會主義旗號去推動社會改革運動嗰陣,喺唔同時期唔同地方,社會主義都有唔同嘅表現形式同意義,所以「社會主義」呢樣嘢唔係一樣可以簡單概括嘅嘢.
[編輯] 起源
一般認為社會主義起源係喺1839年法國同英國,但亦有人認為古時候奴隸叛變爭取自由嘅運動,亦算係一種社會主義革命,例如斯巴達克起義(公元前73年),德國農民戰爭(1524年),英國革命(1640年),法國大革命(1789年)等等.
到18世紀英國工業革命,工人開始意識到要為自己爭取權益,於是開始好多工人組織起嚟,發起爭取權益嘅社會運動,同時喺法國亦有人開始搞呢類社會運動.之後又有啲革命家發起一啲民權運動,爭取平等選舉權利.
[編輯] 社會主義名稱來源
之前嘅好多奴隸叛變運動,同埋工業革命嗰陣嘅工人階層發起民權運動,都係喺烏托邦主義思想作為基本理念,無話乜嘢社會主義.社會主義呢個稱呼,係英國工業家羅伯特歐文(Robert Owen,1771年-1858年)諗出嚟,佢喺1827年試驗式咁喺蘇格蘭開咗間合作形式嘅鋪頭,呢間鋪頭設立工作時間限制,唔請細路仔做嘢,大啲嘅後生仔就會出錢供佢哋讀書,佢將呢種經營模式叫做「社會主義」,而呢啲鋪頭就叫做「模範會社」.但當佢去到英國南部同美國印第安納州開呢啲鋪頭時,就全部衰晒.1834年佢喺英國組織一個全國工會聯合會,幾個禮拜之內有成五十幾萬人加入,佢哋成日發動罷工同老闆作對,搞到好多工廠執笠,結果全國老闆壓力之下,呢啲工人組織最後都散晒.
[編輯] 演變
一直以來呢啲工人革命運動,喺下層推翻上層之後,奴隸或者工人取代上層階級,自己變咗權力階級之後,又會變成一班新嘅壓迫者,之後又對無權力嘅人壓迫.
18世紀中期,居美德國思想家馬克思同恩格斯就發現呢個問題,分析過歷史上好多呢類革命運動,認為社會主義唔會由上而下,即係權力階層唔會放棄原本有嘅利益,自動走去社會主義,社會主義一定要由下而上,即係要由下層,例如工人階層或者無權力嘅人搞起,因為工人要擺脫工人階級而自己組織政黨管理政府唔係話咁易,所以只有工人先可以解救工人,工人應該自己組織起嚟形成力量,變成一種同權力階層平等嘅力量,喺平等關係之下,有乜嘢唔啱都可以傾到啱.
喺呢個諗法之下,佢哋鼓勵工人組織工會,喺1848年發表共產黨宣言,支持工人組織發起革命,社會主義概念開始喺世界各地興起.
[編輯] 第一國際
- 內文: 第一國際
喺1864年世界唔同國家嘅工人組織,夾埋一齊創立國際工人協會,呢個協會又有另一個稱呼:「第一國際」.
呢個組織認為,佢哋要同統治階層抗爭,達到解放工人嘅目的,而呢種抗爭一定係國際性先有力量,所以就同全世界嘅工人組織一齊夾埋,就組成咗國際工人協會.本來呢個協會原意係捉成工人同政黨之間合作,但抱社會主義同抱無政府主義嘅工人組織喺對權力嘅觀點上發生分歧,第一國際慢慢積弱.
[編輯] 巴黎公社
[編輯] 第二國際
[編輯] 俄國革命
[編輯] 中國
[編輯] 社會主義經濟理論
[編輯] 社會主義政治理論
[編輯] 爭議
[編輯] 參考
- 《社會主義思想淺介》 Anna Paczuska 著 程希譯 ISBN 962-17-8293-7


text:
早排美國有大學研究指,一對情侶如果想維持長久而愉快嘅關係,應該避免過早上床,先建立好感情基礎,先至上床都未遲.不過澳門帝濠桑拿嘅萱萱卻持相反睇法,認為早啲建立床上關係,更能搵出真心男喎!
老實講,喺家陣呢個年代,好多男人溝女都只係為咗曳曳,若然好似萱萱話齋早啲曳曳嘅話,咁咪益咗班鹹濕仔?萱萱解釋:「我嘅意思並唔係叫個女仔,見到任何男人都要急急上床,而係最重要先觀察一下對方,睇吓對方係咪對你有意思,先至同佢曳曳.」咁咪一樣!男人為咗氹條女上床,梗係會笠咗個真誠又專一嘅面具啦!萱萱點頭話:「如果對方真係一心為咗氹你上床嘅話,又真係冇計喎!不過話又講番轉頭,若然條仔係鍾意你嘅話,就算早啲同佢上床曳曳,同佢飛唔飛你又有乜嘢關係呢?唔通到咗洞房嗰晚先至上床,就會保證對方真係同你白頭偕老咩?」咁又真係好似講得通喎!
萱萱跟住又話,早啲曳曳嘅好處,就係既可以測試一下對方嘅性能力之餘,仲可以早啲揭開對方嘅真面目.萱萱表示:「學似你話齋,個男人真係只係為咗曳曳而嚟嘅話,佢一定會好有計劃,放長線釣大魚,如果拍咗十幾年拖之後,先至知道對方嘅真面目,咁咪仲傷感情?我覺得肉體可以好快好番,而感情傷痕則要時間嘅沖洗,到時咪仲灰.另一方面,若然早啲同對方曳曳,跟住對方仲係對你咁好嘅話,咁呢種關係咪仲難得?」此外,萱萱又稱早啲曳曳嘅話,可以讓感情生活變得圓滿外,性生活又可以滿足,呢種靈慾一致嘅關係,更加令佢覺得值得付出喎!
身高:5呎2吋
三圍:33,23,33
撰文:魂
攝影:昌


text:
文明
文明一般係指有人居住,有一定嘅經濟文化嘅地區.它嘅含義有時與文化相同(但嚮考古學和人類學裏,文明和文化有截然不同嘅含義).文明經常與城市有很密切嘅聯繫.文明一詞本身就有“城市化”和“城市嘅形成”嘅含義.
英文中嘅文明(Civilization)一詞源於拉丁文 “Civis”,意思係城市嘅居民,其本質含義為人民和睦嘅生活於城市和社會集團中嘅能力.引申後意為一種先進嘅社會和文化發展狀態,以及到達這一狀態嘅過程,其涉及嘅領域廣泛,包括民族意識,技術水準,禮儀規範,宗教思想,風俗習慣以及科學知識嘅發展等等.
[編輯] 最早嘅文明
城市出現,文字產生,國家制度,青銅技術出現,可以話係一個地方出現一個成熟的文明嘅標誌.現一般認為,最早嘅文明大概係約西元前 3500 年左右係喺美索不達米亞嘅蘇美爾人 [未記出處或冇根據](註:美索不達米亞像形文字大約喺公元前 3200 年出現.)
但由於一個人類文明,由一個雛形進而成為成熟係要經過長時間演變,所以學界無法統一每個文明最初嘅誕生時間.就如大英博物館應為冇文字,城市,國家嘅公元前 3500年印度一處所誕生嘅文明做 Indus Valley Civilization,但另一方面一啲學者應為有成熟嘅城市,國家制度,文字嘅公元前 1500年嘅中國商文明先至係最早嘅文明.
[編輯] 古代文明
西元前3500年到西元前1000年這段時期,就叫做古代文明時期.
古代文明基本都係喺河流同流域發源,唔同嘅時期往往畀唔同嘅文明佔據,以地域環境大致分為:
- 兩河文明:發源于亞洲底格裏斯河(Tigris)與幼發拉底河(Euphrates)河流域,又稱美索不達米亞(Mesopotamia)文明.兩河文明也係有史可考嘅最古老嘅文明,其文明形成期可以追溯到西元前4000年,正式形成於約西元前3500年.當時生活嚮兩河流域嘅係蘇美爾人,建立了蘇美爾文明.之後陸續有閃米特人,赫梯人,亞述人,波斯人,馬其頓人,羅馬人,阿拉伯人和突厥人相繼入侵.兩河流域繼蘇美爾人之後最偉大嘅文明就係由閃米特人漢穆拉比建立嘅巴比倫.
- 尼羅河文明:發源於非洲尼羅河(Nile)流域,又稱古埃及文明,其歷史也可追溯到西元前4000年.西元前3100年左右,上埃及國王美尼斯統一上下埃及,開始了史稱嘅埃及王朝時期,也就代表了古埃及文明嘅正式開始.
- 印度河文明:發源于亞洲印度河與恒河(Ganges)流域.文明嘅開始可追溯到西元前3000年,最終形成於西元前2500年左右.
- 愛琴文明:發源於希臘愛琴海地區,形成於西元前2000年左右.米諾斯文明發源於歐洲地中海嘅克里特島(Crete),又稱克裏特文明,後被麥錫尼文明所取代.
- 商文明:發源于亞洲黃河流域嘅商文明形成於西元前1600年左右.更早(但缺乏考古證據)嘅夏文明據推測形成於西元前2000年左右.
- 奧爾梅克文明:發源于中美洲,形成於西元前1200年左右.
[編輯] 古典時期嘅文明
西元前1000年到西元500年這段時期,許多文明進入繁盛時期,通常也被稱做古典時期.
- 古希臘文明嚮大約西元前500年到西元前300年間達到鼎盛,創造了燦爛嘅古希臘文化.隨著亞歷山大嘅征服,古典希臘文化被傳到整個地中海地區和中東地區.
- 古羅馬文明嚮西元前300年到西元200年間達到輝煌,建立了幅員遼闊嘅帝國.
- 印度文明最繁盛嘅時期係西元前三世紀前後嘅孔雀王朝和西元四世紀前後嘅笈多王朝.
- 瑪雅文明嘅輝煌時期嚮大約西元前200年到西元900年間.
- 華夏文明嚮大約西元前700年到西元前200年間(春秋戰國時代)創造了輝煌嘅文化.嚮大約西元前200年到西元200年嘅漢王朝時期,帝國達到鼎盛.
[編輯] 失落嘅文明
科學界普遍認為這些只係傳說中嘅文明,但依然有很多相信者.
[編輯] 關於文明出現嘅理論
文明係怎樣出現嘅?這對於哲學家和人類學家都係很吸引人嘅課題,因此也就有了很多嘅理論來闡述各自嘅觀點.大部分嘅觀點比較一致嘅看法係中央集權嘅出現係文明存嚮嘅起點.因而研究中央集權嘅出現成為了一個焦點.但係所有嘅理論都還不能解釋所有文明嘅起源,它只能適用于部分嘅文明.
- 灌溉系統(或者稱為水利系統)
- 卡爾•威特福格爾使這一理論嘅最有力嘅支持者.這種理論認為新石器時代嘅農民認識到洪澇災害雖然會毀壞莊稼,但係也能提供更加肥沃嘅土壤.因此開始修建水壩.然後用來灌溉農田.隨著規模嘅不斷擴大,便開始出現了專門負責管理灌溉系統嘅人.通過這種灌溉系統嘅集中管理,逐漸發展出最初嘅統治階層,文明由此產生.但係反對意見認為,當時一些興盛嘅城市,其灌溉規模很小;如果由國家管理灌溉,考古發掘嘅資料應該會更多,而實際情況相反.而且文獻中記載,當時嘅灌溉系統係有神廟管理,而不係政府機構.也有觀點說,灌溉工程係文明發展嘅結果,而不係起因.
- 貿易網路
- 有種理論認為貿易嚮文明嘅發展中起著決定作用.嚮生態多樣化嘅地區,要獲得稀少嘅資源,就需要貿易機構來組織貿易,這樣就需要某種中央集權嘅形式.但係這種理論對於某些文明係正確嘅,對於另外一些文明卻不正確.
- 環境與社會嘅限制
- 這係羅伯特•卡內羅提出嘅一種理論.認為由於地理環境嘅影響,例如山脈,海洋對人類嘅阻隔,才產生了文明.由於人口增長而沒有擴張嘅餘地,從而開始爭奪稀少嘅資源.這樣就導致嚮內部出現了階級,其中由統治者控制稀少嘅資源.對於外部就有了擴張嘅需要,這些都需要有一個中央集權嘅政府來嚴密組織.
- 宗教信仰
- 這種理論認為宗教信仰對於文明嘅形成起著至關重要嘅作用.
[編輯] 文明所帶來嘅問題
文明嘅發展促進了人類社會嘅進步,但同時也帶來了很多問題.比如衛生問題.還有傳染病嘅問題.此外不同文明間嘅衝突以及文明內部嘅鬥爭使戰爭成為了一個很普遍嘅問題.嚮文明內部則還有一個階級之間嘅衝突問題.


text:
後上王弗到漏 諾域治有排受
目前英超最有霸氣嘅球隊,非車路士莫屬!佢哋唔單止喺聯賽6戰5勝1和,周中喺歐聯仲大炒洛斯查蘭特,阿占最欣賞嘅係佢哋條優雅中場線,3位後上殺手夏薩特,桑馬達同奧斯卡都弗到漏,之不過考慮到佢哋條防線略嫌谷得太前,今鋪遇上有前冇後嘅諾域治,玩1.45倍入球大最穩陣!
(有線200及300,廣東體育周六晚10:00直播)
隨住曼市雙雄齊齊跌Watt,車路士已經成為英超最可靠嘅班霸.佢哋喺上周作客贏埋阿仙奴,家陣喺聯賽榜已經Lead住第3位嘅曼聯4分,當中最大嘅功臣,梗係佢哋3位充滿侵略性嘅指揮官啦!
桑馬達回勇3戰入4粒
事實上,車路士今季冇咗杜奧巴齋靠費托,起初好多人都唔睇好佢哋,又批評夏薩特,桑馬達同奧斯卡杜斯山度士踢法太似,好難起到化學作用,點不知迪馬堤奧將佢哋擺埋一齊,效果竟然出奇地好,3大後上王往往喺費托掩護下拎到入波,帶挈「藍戰士」近5仗喪入15粒!當中不得不提桑馬達,呢位西班牙翼鋒經過季初一輪小低潮後全面回勇,近3仗有4球進帳,難怪迪馬堤奧都叫林柏特要做好坐冷板嘅準備啦!
之不過咁,正正因為車路士依家玩優美進攻,中場工兵只係得件拉美利斯,班守將好似加利卡希爾同大衞雷斯咁,都係入波叻過攔截,係,「藍戰士」贏面係好高,不過萬一後面失番一兩粒,買咗「讓主」嘅朋友,隨時要驚住贏錢就無謂啦!
格蘭荷特用表現打動鶴臣
仲有,除咗話車仔條防線唔係密不透風外,查實對家諾域治都有一定入球能力o架!呢班波踢法有前冇後,上仗夠膽死同利記鬥攻開2:5,佢哋位王牌前鋒格蘭荷特喺上場開齋,信心返晒嚟,尋日仲公開話會用大量入球,去證明鶴臣唔揀佢入英格蘭國家隊係錯喎!口氣係大咗啲,不過呢位柱躉前鋒確係有料嘅,咪忘記諾域治對住利物浦同熱刺都入到波,與其揀1.58倍「讓主」驚餐飽,倒不如轉玩入球大,隨時十幾分鐘已經可以收錢,度定下一場賽事添!
車仔對賽例炒諾域治
‧車路士最近6次主場迎戰「金絲雀」,有5次都開大.
‧「藍戰士」最近4次主場鬥諾域治,都淨勝2球以上.
頂占筍盤:車路士(入球大)


text:
幻影乂澤 2010-6-29 08:17 AM
弓手之個人感想弓手分幾類型,貫骨弓,箭雨弓,混合弓,雙修弓
國服嘅戰場,有好多亂甘用貫骨or盲目用箭雨嘅弓手,一般都會比人惱弱智,
我覺得想要玩好一個純弓手要注意下面幾點
1.要多D利用遠距離優勢,抓隱身嘅純刀游打距出黎,
2.貫骨,唔系撒退同埋救人果時(守橋都幾好用),唔要亂甘射,甘會有好唔好嘅影響,要注意我地嘅隊友比人暈或者比人冰,有敵人圍過黎過時,呢個時候如果你可以將D敵人飛晒,就可以一定程度甘救到自己友啦
3.箭雨,壓制同埋牽制對方法師同弓手作用,如果有幾個弓飲大藍無限放箭雨,對方法師會好痛苦,但系注意唔好破佐冰凍嘅敵人
4.因為弓手攻擊弱,因此攻擊敵人時要,注意抵消隊友嘅高攻擊技能嘅問題.(特別系打比冰凍同比暈嘅敵人時)
箭雨弓注意下唔好破好冰無咩大問題,貫骨弓玩傷害嘅就唔建議啦,貫骨用得好就系一把利劍,用得唔好就會反刺自己一劍,
呢度我主要想講下混合弓使用嘅心得,因為我就系甘玩弓手嘅,又安全又唔使用幾多藥又高傷害又可以殺到唔少人,
主要技能;雄鷹射擊,強力射擊,空襲
雄鷹我用得最多,利用打得遠嘅特點,遠遠地睇住前邊敵人嘅法師,對住果D坐住回pw,飲水加HP,放技能,加狀態嘅敵人射.
唔好睇小果100到噶傷害,我一場打落黎,都有20000到噶人物傷害啊,因此系一個消耗對方HP嘅方法(主要黎源系對方法師)
強力,如果距離近啦,注意對方有法師上黎放技能.睇住比個強力距,如果你切換技能夠快, 強力可以加個普通攻擊連擊,一般都可以打到200-300傷害,仲有就系強力打冰凍嘅法師.注意無人打.你唔好先打.睇住我地自己友,有人打啦.你跟住個強力過去,呵呵..個人唔死都殘廢啦,
空襲,追殺人同牽制對方法師同弓手嘅,都系個好好用嘅技能,一般人群我好少用,單遇或者少人戰時先用, 可以屈到非戰士嘅敵人
最後講下個好好用嘅技能,熾熱射擊,注意裏個技能打果D跳嘅敵人倒地-起身呢段時間受到任何攻擊都有效,後仰時間長,一般我都用裏個技能黎做連續擊,
熾熱+強力+普通攻擊
其它技能你就自己睇住情況用啦,畢竟好我技能都有距嘅特色,要好好利用,
另外講下,平時見到有系坡邊嘅敵人,就注意下,如果敵人跳上坡位,就睇距離比個強力or雄鷹
注意想玩好一個弓手,觀察力非常重要,醒D
都係轉貼 C2255655


text:
守門員
守門員(或者叫做門將,俗稱龍門或龍)係足球隊,手球隊或者曲棍球隊嘅角色,主要工作係喺比賽入面用身體各部分(例如手,腳)或者輔助工具(例如曲棍球嘅球棍)阻止對方球員攻入自己嘅龍門.
守門員係喺足球比賽入面,唯一一個可以用手掂波嘅球員,但只限喺禁區入面,如果唔係嘅話就會犯規.守門員嘅波衫要同場上其他球員嘅唔同,方便分辨身分.守門員係場上承受壓力最大,亦都係最關鍵嘅位置,因為守門員嘅失誤係好容易令到自己嗰方喺比賽失利.對於守門員嘅信任感係建立喺防止出現失誤同埋驚險撲救嘅基礎上.優秀嘅守門員應該唔會畀失誤所困擾,並可以從中吸取經驗教訓.一次嘅失誤或者一次驚險嘅撲救,絕對唔應該係判斷守門員能力嘅唯一標準.但最基本嘅要素,係身手必須敏捷,反應要夠快,有判斷力同有良好嘅撲救技術.例外,彈跳力好或者有高大嘅身材嘅守門員會有優勢.
[編輯] 足球守門員嘅能力
遺傳因素非常重要,但係佢必須同艱苦嘅訓練,恰當嘅指導同豐富嘅比賽經驗互相結合.雖然好難界定遺傳因素嘅定義,但係觀察一名年青守門員嘅時候,首先要注意佢的接球動作同步伐移動.而對於其他位置嘅隊員,就則重觀察球感,控制能力同埋速度.接球技術亦係守门員嘅基本功,如果冇正確判斷球速同接球嘅基本能力,要有發展嘅話係十分困難.同樣,守門員具備正確嘅揀位能力亦好重要.


text:
Wikipedia:申請做管理員
-
"WP:RFA"彈過嚟呢度.你可能會睇吓Wikipedia:請求文章,之前嘅正文或者Wikipedia:仲裁請求.
申請做管理員 (RfA) 係由維基百科社群決定由邊一位成為管理員(或者sysop)嘅程序. 管理員會有多樣技術上嘅功能以幫助維護.用戶可以遞交佢哋自己嘅申請書(一個自我提名)或者由其他用戶提名.
請喺遞交您嘅管理人員申請之前,睇熟Wikipedia:管理員閱讀一覽同埋Wikipedia:管理員指南,以及申請做管理員指南.
粵語維基啱啱成立,好需要選出一啲管理員人選.有興趣嘅請喺下面簽簽名,介紹吓自己,畀位大家出下意見,投吓票,為粵語維基嘅成功努力!
以下範例大致參考英文版,有咩要修改麻煩大刀闊斧,不吝指教.自薦嘅人用下面個範本嘅時候就將提名人同被提名人兩行都換做自己個名.
(範例) ===[[被提名人個名]]=== 以下係{{user|被提名人個名}}嘅申請資料: 介紹被提名人,講下佢維基百科嘅貢獻.(提名人簽名,用~~~~) :''候選人,請喺呢度註明接受提名:'' ;贊成 #~~~~ ;反對 ;中立 ;其他意見
[編輯] 關於申請做管理員
社群會畀管理員狀態畀一啲信任而且熟悉維基百科政策嘅用戶.管理員會擔當高標準嘅要務,佢哋有時意識到係維基百科嘅「正式臉孔」.管理員必須要有禮貌,要對於其它用戶有好嘅判斷同埋耐性.被提名者應該係嚟咗維基百科有一定嘅時間以畀到其它人有呢項嘅才能.差唔多全部嘅管理員嘅行動係可以反轉嘅.管理人員係有主要附加嘅職務,有啲規矩同埋政策係只係應用於管理員嘅.
- 提名標準
- 呢度係冇一個正式嘅必要條件去做管理員,但最基本嘅都係要有基他編者嘅基本信任.然而,冇啲用戶喺個人上會釐定唔同種類嘅標準.你可以提名自己.有啲人提名自己,會比畀人提名嘅標準更高,可以畀其他人可以睇到你係主動渴望為社群服務,以得到佢哋嘅贊同.
- 提名程序
- 任何喺良好品行嘅用戶都可以同其他用戶提名.提名會喺提名貼上喺呢度時最少會放喺呢度七日,喺呢段時間,已經註冊咗嘅用戶可畀佢哋自己嘅意見或者加上評論.喺呢個時間結束之後,候選人會收到一個大致嘅共識去表示可以做到管理員.嗰啲整理管理員晉級嘅事務員會睇番之前嘅討論係唔係有一個大致上嘅共識(喺呢一度嘅共識閥值大約係有百分之 75 到 80 嘅支持).只有事務員可以結束或反列示已經有決定性嘅晉級或者非晉級.喺被受到破壞嘅情況,唔符合格式,唔夠支持或者已經退出嘅提名之下,非事務員可以選擇反列示嗰個提名,但係佢哋永遠唔會去決定嗰個提名係唔係已經達成共識.
- 喺一啲例外嘅情況之下,事務員可能會延長投票嘅死綫或者宣佈對個提名重新投票以得到一個更清晰嘅共識.如果你嘅提名失敗咗,請喺你再自已提名或者接受提名之前等候一個合理嘅時間 – 最少一個月 – 先至好去再提名.
- 點樣提名一位編者做管理員
- 要提名你或者其它用戶做管理員,請跟住喺呢一頁嘅指示.
- 如果你要喺建立提名陳述時需要協助,請去呢度.
- 投票同埋評論
- 邊個可以投票:任何有戶口嘅維基百科人都歡迎投票,包括提名人,但係,你自已投畀候選自已嘅投票係唔計嘅,同埋可能會被移除.
- 邊個唔可以投票:未登入嘅編者(「匿名」),或者未有戶口嘅用戶.好新嘅編者可能基於懷疑類似襪公仔嘅呃人行為,可能唔計.
- 去加入你嘅投票,撳喺有關嘅候選人嘅「喺呢度投票」連結.你可以喺有關嘅標題中加上你嘅簽名,表明係支持定係反對.
- 中立票亦都可以投,但係通常喺決定百分比時唔會計埋,但喺一啲邊界情況下,事務員可能會考慮佢哋.
- 請解釋你嘅投票,如果可以嘅話,包括一句短嘅解釋,以說明你嘅原因,尤其係當你反對提名嗰陣.
- 喺你嘅評論中要經常尊重其他人.
- 討論係喺其它意見部份中進行.長討論係喺佢哋每一位被提名人嘅討論頁中進行.任何一位都可以加上評論同埋討論,包括匿名編者.
[編輯] 現時嘅管理員提名
提名即係提出共決,由大眾用戶決定接唔接納.如果你提名一位用戶,請喺佢哋嘅對話頁留言同埋同佢哋講,如果佢哋要接受提名,就喺哩度回覆.如果你想提名自已,請留意喺哩一度做管理員係無捷徑嘅.而家申請管理員嘅人,大概需要300個編輯同埋一個月嘅編輯經驗先至會接納.喺英文維基度,少過三至六個月嘅編輯經驗同埋少過1,000至2,000次編輯嘅編輯者,成功成為管理員嘅機會微乎其微.
請記得喺投票嗰陣,同時更新票數.
[編輯] 關於申請做事務員
事務員係一班可以根據社區嘅決定,去為其他用戶整做管理員或者事務員嘅管理員.佢哋亦可以為其他用戶更改用戶名,同埋可以為用戶標示機械人狀態.
申請做事務員嘅程序係同申請做管理員嘅程序差唔多,但係一般上都係自己申請.成功申請做事務員嘅標準一般會比管理員嘅標準為高,亦取決於票數,投票人同候選人嘅參與能力,以及重要嘅失格.候選人響提名佢哋之前,可能考慮會響呢度開始討論關於需要更多事務員,以取得主要嘅共識.
事務員係預咗嘅為唔同嘅個案去決定共識同埋要為決定作出解釋.投票一節同問題模可以用{{subst:Wikipedia:申請做事務員/候選人問題}}加入.新嘅事務員亦會響Wikipedia:之前啱啱建立咗嘅事務員同埋Wikipedia:管理人員任免記錄.失敗嘅提名會響Wikipedia:未能成功晉級嘅事務員記錄.
最少,響申請呢個位置之前,先睇吓事務員要做啲乜嘢,睇下Wikipedia talk:申請做管理員嘅討論同埋有關嘅歸檔.
請響呢一小節之後嘅最頂度加入新嘅請求(再一次,請響投票時更新票數)
[編輯] 現時嘅事務員提名
[編輯] 相關嘅申請
- 響其他Wikipedia計劃申請權限
- 響meta度申請做管理員或事務員
- 有關響任何計劃中自行辭任管理職務可以喺m:Requests for permissions進行.
- 有關標示一位用戶做機械人可以喺Wikipedia:機械人/請求核准.
- 當有任何管理員權限被濫用時請求註解


text:
摔角
摔角係古希臘發展出嚟嘅一種運動項目,根據希臘神話嘅傳說記載,摔角係由英雄德修斯(Theseus)所創.
摔角可以分為古典式;又稱為希臘羅馬式(Greco-Roman wrestling),同埋自由式(freestyle wrestling)兩種.
[編輯] 乜嘢係摔角?
狗仔或者貓仔有啲好似打交咁樣嘅嬉戲,但係呢種咁樣嘅嬉戲,雙方都唔會傷害對方,而呢一種咁樣形式嘅打交,其實已經係一種動物版本嘅摔角.
而人類嘅摔角最初係由祭神儀式開始,因為係格鬥技關係,總畀人覺得係啲打打殺殺嘅嘢,但係喺人類歷史入面,摔角從來未曾試過作為廝殺用途.
[編輯] 簡史
喺無乜娛樂嘅古代社會,人類一直用呢種角力運動嚟嬉戲,玩玩吓越玩越刁鑽,結果就不斷諗出各種技術同玩法,摔角就係咁誕生.所以,摔角原本就係一種唔會傷害對方身體嘅角力格鬥遊戲,而唔係以殺死或傷害對方為目的嘅戰爭式格鬥.喺古代嘅奧林匹克運動會入面,摔角一早就係正式嘅項目.喺希臘設有稱為"競技場"嘅年青人修練場,喺嗰度進行摔角同社會教育,因為咁樣,所以摔角對古希臘人嚟講,亦係一種教育手段.
人類赤裸身體,互相競賽「心」,「身」同「技術」 嘅簡單運動-摔角,喺人類文化發展中一直扮演住重要一環,唔理喺乜嘢時代,摔角手都零捨受人尊敬,咁除咗因為摔角手曾經係宗教儀式一部份,同時亦因為摔角手係集「心」,「體」,「技術」三者合一嘅卓越強者,摔角手所呈現畀世人嘅係一種具人性魅力嘅人物.
一般運動形式入面,會有包括殘留狩獵形態嘅運動好似足球,攬球,或者係具有宗教儀式嘅運動好似體操,跳水咁,又有比試人類體能嘅運動好似田徑.而摔角就可歸屬晒所有運動形式嘅領域,同其他運動都無嘅獨特文化性,總之,自古摔角就被認為係增長人類魅力嘅身體活動同文化.呢啲都係點解佢即使係古老運動,但今日仍然可以普及,而且發展到全世界嘅原因.
[編輯] 類型
摔角通常都係指奧林匹克項目入面嘅業餘摔角(Amateur Wrestling),分為古典式;又稱為希臘羅馬式(Greco-Roman wrestling),同埋自由式(freestyle wrestling)兩種.亦有純表演用嘅職業摔角,不過職業摔角同業餘摔角其實係兩樣好唔同嘅嘢嚟.
喺摔角裡面絕對唔會有拳打腳踢嘅招式,因為摔角本來就唔係一種需要傷害對手嘅格鬥,但職業摔角由於係用嚟表演,為咗增加感官剌激,所以先加入拳打腳踢嘅招式.
除咗呢幾種摔角之外,亦有喺蒙古發展出嚟嘅蒙古摔跤,蒙古摔跤又有佢一套獨特嘅技巧同規矩.
摔角入面有好多好實用嘅格鬥技巧,尤其用喺制服對手方面嘅技巧,所以喺混合格鬥界亦有好多擅長摔角嘅格鬥家,其中以一啲關節技(Submission)最多人用,另外摔角入面嘅一啲防衛技巧亦好適合用喺混合格鬥入面,所以摔角係武術界其實好受到重視.
[編輯] 規則
業餘摔角嘅規則比職業摔角復雜得多,用唔同嘅招式有唔同嘅攞分方法,男子摔角同女子摔角嘅規則又有分別,基本上摔角嘅目的係為咗制壓對手,意思就係制服同壓止對方嘅活動,而喺比賽上會以限時入面最先令對手兩個博頭掂地為之贏,如果喺限時入面壓制唔到對手,就會用分數定勝負,至於計分方法就會根據唔同類型嘅摔角而有唔同.


text:
[最近言われてうれしかった事] がんばれ
[11/8 17:27]
緑間大好き系女子
緑間にののしられて死にたい.
そしてシャバドゥビタッチヘンシーン系女子.
腐女子ですのでご注意を☆
ツイッター:rikappoido_jp
こえ部:aya01
LINE:takamido.love
平野綾/喜多村英梨/石田彰/小野大輔/vip店長
好きすぎてやばい!
WORKING!!/黒子のバスケ/エヴァンゲリオン/SAO/ゆるゆり/じょしらく/これはゾンビですか?
最近は高緑と緑間と高尾と真太郎と真ちゃんと真ちゃんと真ちゃんがやばい.黒バス末期.女子じゃない.
変態は褒め言葉☆w
緑間緑間緑間緑間緑間緑間緑間緑間緑間緑間緑間緑緑間緑間緑間緑間緑間間緑間緑間緑間緑間緑間緑間緑間緑間緑間緑緑間緑間緑間緑間緑間間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑緑間緑間緑間緑間緑間間緑間緑間緑間緑間緑間緑間緑間緑間緑間緑緑間緑間緑間緑間緑間間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑緑間緑間緑間緑間緑間間緑間緑間緑間緑間緑間緑間緑間緑間緑間緑緑間緑間緑間緑間緑間間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑緑間緑間緑間緑間緑間間緑間緑間緑間緑間緑間緑間緑間緑間緑間緑緑間緑間緑間緑間緑間間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑緑間緑間緑間緑間緑間間緑間緑間緑間緑間緑間緑間緑間緑間緑間緑緑間緑間緑間緑間緑間間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑緑間緑間緑間緑間緑間間緑間緑間緑間緑間緑間緑間緑間緑間緑間緑緑間緑間緑間緑間緑間間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑緑間緑間緑間緑間緑間間緑間緑間緑間緑間緑間緑間緑間緑間緑間緑緑間緑間緑間緑間緑間間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑緑間緑間緑間緑間緑間間緑間緑間緑間緑間緑間緑間緑間緑間緑間緑緑間緑間緑間緑間緑間間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間緑間


text:
新球場首度征戰歐聯 祖雲達斯上盤克敵
所有紀錄都會終結,好似歐聯E組賽事咁,祖雲達斯45場不敗,薩克達又連贏25場,今晚相遇梗有數據破滅,考慮到祖記實力較強,喺新球場首度踢歐聯又想響頭炮,所以半,一上盤點計都可靠啲!(周二4,有線62及202台周三2:45am直播)
祖雲達斯有幾勁都唔使多講啦!話到明45場不敗,就知佢哋的確唔講得笑,上輪歐聯分組賽作客史丹福橋,喺落後兩球嘅劣勢下都追和車路士,加上意甲又大炒狀態唔錯嘅羅馬,稱祖雲達斯為現今歐洲走勢最勁嘅球隊都絕不為過.本來以為老將派路會喺對羅馬一仗休息,點知佢最後都有披甲,仲有一球進帳添,用行動還擊外界指佢走下坡嘅講法,新星保羅普巴想上位又要等等.
薩克達賽績有疑點
呢支現任意甲「一哥」最恐怖係入球分佈好廣,胡仙歷季初威水,但近期就有加利亞雷拉鹹魚翻生,而基奧雲高同維達爾就一直保持高水準作戰狀態,仲未計卡華禾艾沙姆同埋有復甦跡象嘅馬特尼,加上後防有保方把關,祖記絕對有前有後.
值得一提嘅係,新迪爾艾比球場起好之後,今晚先係第1次上演歐聯,預計斑馬兵團都唔希望咁有紀念性嘅時刻有瑕疵,眾將肯定搏晒命爭勝.
薩克達都有一個連續25場正式比賽全勝紀錄,佢哋上周喺烏克蘭本土聯賽擊敗迪尼普,另外喺國內盃賽又大炒基輔戴拿模,上輪歐聯就輕取洛斯查蘭特,真係勢如破竹,不過薩克達人腳始終唔夠祖記充裕,聯賽佢哋都要出晒韋利安,路爾斯阿祖安奴同埋米希達恩班主力先贏波,而且佢哋個全勝紀錄係撇除咗一啲友誼賽同埋盃仔,早前喺四角賽不敵魯賓卡山就已經冇計算在內喇,所以大家唔好見到薩克達連贏25場就被拋窒呀!
其實仲有一項數據係對薩克達相當不利架,呢支烏克蘭球隊過去8次出征意大利踢歐洲賽,只係贏過1場咁大把咋,當中係輸過6場咁多,更加試過俾拉素炒5:1,所以足智彩有讓球盤提供,祖雲達斯讓半球,一球其實唔過份,上盤值得信賴!
- 0
- 顶一下


text:
汪伊映 汪易山 汪勇军 汪宇帆 汪奇仲 汪孝航 汪廷裕 汪法能 汪桓意 汪若尧 汪志妹 汪欣慧 汪茵俐 汪育青 汪慧花 汪汝禾 汪茵昌 汪羽慧 汪峻琪 汪旺富 汪茜德 汪威苹 汪易秋 汪南俐 汪宪生 汪尚善 汪希豪 汪轩白 汪为白 汪昀东 汪明婷 汪昌奇 汪秉香 汪舜伯 汪盈菱 汪坚茂 汪佐俊 汪致全 汪合谷
汪姓起名,汪姓宝宝取名大全:汪然蓁 汪元凌 汪萱裕 汪梦茜 汪伶泉 汪旺雄 汪靖乐 汪诚韦 汪定顺 汪清桓 汪石全 汪念慧 汪娇辛 汪淳然 汪嘉福 汪玮中 汪隆柏 汪裕仲 汪舜佩 汪采珠 汪琦羽 汪芃荣 汪薇均 汪贞安 汪致心 汪方君 汪纹以 汪伟玉 汪安桦 汪阿夫 汪亮义 汪书旺 汪延卿 汪梅芸 汪昌舜 汪采松
汪姓起名,汪姓宝宝取名大全:汪智萱 汪圣城 汪仁花 汪海法 汪盛映 汪明人 汪妍茂 汪馨韦 汪木念 汪行其 汪妮桂 汪贞玫 汪乃念 汪姵云 汪彦念 汪韦毓 汪吟刚 汪鑫紫 汪信勇 汪惠顺 汪昕淳 汪靖帆 汪信佳 汪子恭 汪尧俐 汪火正 汪克梦 汪易辉 汪莹茂 汪桂卿 汪昆扬 汪乃甫 汪柔威 汪宜君 汪为美 汪阳岳 汪予盛 汪宪智 汪宛芝 汪茜月 汪柏贵 汪泓萍 汪大旺 汪平吉 汪瑶羽 汪建韦 汪欣美 汪湖汝 汪淳元 汪原正 汪伊菁 汪菁伦 汪仰幸 汪岑恬 汪美妮 汪真芝 汪永竹 汪育恩 汪星忠 汪盈贵 汪秀能 汪博秋 汪纬恩 汪夙育 汪莹意 汪音洁 汪妙昌
汪姓起名,汪姓宝宝取名大全:汪容其 汪竹全 汪劭光 汪采扬 汪林仪 汪旭智 汪俞一 汪香妮 汪丰如 汪天辛 汪雨绿 汪志岳 汪芷纯 汪姿辰 汪心惟 汪城鑫 汪义映 汪馨竹 汪江佳 汪娇群 汪孟宇 汪永凌 汪岑航 汪文禾 汪意彦 汪建绿 汪星嘉 汪能杰 汪山华 汪城绮 汪伟琦 汪春白 汪康圣 汪苓威 汪聿菁 汪宥强
汪姓起名,汪姓宝宝取名大全:汪秀亚 汪勳英 汪盈桓 汪维圣 汪芳孝 汪财意 汪尧皓 汪恩竹 汪汝威 汪启明 汪汝东 汪心枝 汪珮鑫 汪少海 汪初富 汪凤纯 汪凡珠 汪良臻 汪立迪 汪名蓉 汪盈昇 汪育姗 汪莹靖 汪恭枝 汪士轩 汪振斌 汪骏卿 汪原亦 汪泓苹 汪灿淳 汪顺春 汪其幸 汪奕义 汪名勇 汪坚然 汪亮意
汪姓起名,汪姓宝宝取名大全:汪吉惟 汪协豪 汪娇易 汪辰欣 汪登琴 汪季雪 汪倩瑞 汪海苓 汪信玟 汪刚淑 汪意杰 汪荣琬 汪辛华 汪任亨 汪禾宣 汪水夫 汪谷阳 汪廷迪 汪德华 汪昱钰


text:
Reika 24/09/2012 12:37 pm
講明先,條片出咗幾日,不過如果你係Metal Gear迷又未睇過就入嚟望吓啦.Konami之前宣佈同Gree合作出嘅手機遊戲《Metal Gear Social Social Ops》,最新有預告片睇,依然係玩潛入,有battle模式,仲可以自組部隊.你話,唓,關我咩事喎,我都無得玩!唔係喎,有網友提供只要註冊個免費日本帳號,再按任何一個日本Gree App註冊新帳號就得,不過只可以用5次授權,好,等我都試吓先,如果成功,我會買個新耳機,因為搭地鐵要清楚被發現嗰下感嘆聲效,先可以成功潛入嘛.
Reika 19/09/2012 9:00 am
繼續TGS! Konami之前宣佈同Gree合作出嘅手機遊戲《Metal Gear Social Social Ops》,聽日TGS有得率先試玩,Gameover都會越洋同大家報導.而Konami啱啱亦喺官網宣佈,一直幫Snake配音嘅著名聲優大塚明夫將會冧莊繼續幫遊戲演出,大塚仲會帶埋AKB48成員松井咲子去9月23日最後一日嘅TGS同粉絲見面.另外KONAMI攤位亦新設25週年影相區,呢,即係企喺藍佈景前面擺甫,之後key返你落去張相嗰啲呀.雖然低能,但可以同snake或者雷電影合照,加上一場嚟到TGS‥‥‥Gameover編輯會唔會影?會唔會cosplay埋?你話呢?


text:
九龍塘
九龍塘(Kowloon Tong,舊譯Kau Lung Tong)係香港新九龍一個地方,係九龍市區裏一個低密度住宅區.九龍塘煙墩山南面.一般來講,界限街伸到去山腰,都可以當係九龍塘.行政上面,九龍塘東西兩面,分別係歸九龍城區同埋深水埗區管.九龍塘原本係一條村名,即係界限街警察遊樂會一帶.今時今日九龍塘,位置,範圍都同原本位置好唔同.九龍塘除咗出名係中上階層聚居之外,亦都出名時鐘酒店.
九龍塘有兩間大學,中間有香港城市大學,東面九龍仔一帶,有香港浸會大學.其中城市大學好近港鐵九龍塘站,同區裏面大商場又一城拍埋.而隔籬又一村都當係九龍塘.
九龍塘近九龍仔嗰邊,除咗有浸會大學,近山一啲係廣播道,以前係香港所有電視台電台集中地,不過因為唔夠地,唔少已經或者就快搬走.
[編輯] 歷史
九龍塘原本係一條大村,響界限街今日警察遊樂會一帶.北面有個無名山,佢東面山谷有涌有田地.條村西面無幾遠,有塘尾同田寮兩條村.1910年代,九廣鐵路(家下嘅東鐵綫)穿過條村東面,而鐵路東面個山谷另有條村,叫九龍仔,今日禧福道南面一帶.
1920年代,香港政府決定發展九龍塘同九龍仔做住宅區,成個住宅區發展跟英國模式起,裏面差唔所有街都係用英國郡名,而當時住嘅,多數係英國人.因為個計劃係九龍塘住宅區,好多人都當埋九龍仔呢部份係九龍塘,到咗今時今日,亦無人知原本九龍仔同九龍塘響邊.
[編輯] 敎育
響未有普及敎育之前,喺九龍塘住嘅多數受過敎育,好多學校都起響呢度.而且愈來愈多國際學校同直資學校.九龍塘裏面亦有兩間大學,香港城市大學同香港浸會大學.
[編輯] 交通
路呢,屬一號幹綫嘅一段窩打老道穿過九龍塘,北面通過獅子山隧道去到新界沙田,大埔,粉嶺,上水.而窩打老道向南,就通去旺角,何文田同油蔴地.
Category:九龍塘


c: application/xhtml+xml

text:
上盤奪堡不來梅
2012/10/5 7:15:19
上盤奪堡不來梅
德甲星期五獨腳戲戲碼唔算好強,只係由奧格斯堡主場對住雲達不來梅.之不過主隊聯賽到依家都未贏過,已肯定係今屆德甲魚腩部隊,至於不來梅今季對住中下游球隊都算穩陣,讓平,半有着數.(周五25,有線64及204台周六2:30am直播)
純計實力,如果希望雲達不來梅爭標或者攞到下屆歐聯資格,其實有啲不切實際,事關佢哋陣容入面雖然有啲具經驗球員好似阿拿奧杜域,肯特等留隊,但中場重心馬高馬連轉投車路士,對佢哋創造力帶嚟好大影響,一面對級數高啲球隊例如漢諾威,多蒙特同拜仁慕尼黑就唔夠鬥.
好彩,不來梅爛船叫做仲有三斤釘,所以今季對住未上力嘅漢堡,又或者級數普通嘅弗賴堡,不來梅都攞足3分而回,似乎「遇強即縮,遇弱即郁」,就係佢哋今屆座右銘;至於陣容方面,預期幾個今季入過波嘅球好似肯特,奇雲迪布尼都可落場,讓球盤少讓平手,半球信得過.
奧格斯堡上季令人意外咁保住一席德甲資格,可惜呢股氣勢似乎已經用盡咗,開季踢6場聯賽一場都冇贏過,只係得2和4負劣績,最令人失望係主場對住杜塞爾多夫都輸0:2,明顯已做咁今季德甲魚腩.而總結奧格斯堡今季失利主因,就肯定同攻力不足有莫大關係,到依家踢6場只係入過兩球咁大把,被寄予壓望嘅奧爾夏苦戰下亦只得一個「士哥」,球隊唔識入波之下試問又點樣抗敵?
返回列表
返回首页
©2012 中体网 电脑版


text:
中型班對碰睇狀態 橫素千軍愛華頓主場
仲記住上季紐卡素點樣力迫前4席位嗎?忘記佢吧啦,上季呢隻「喜鵲」只係打道氣,睇佢哋上場連維拉都贏唔到,就明白紐卡素實力都只係中型班,今場對住季初咁好狀態嘅愛華頓真係惡唔出樣,主勝絕對係今場首選.(周一21,有線200及300台周二3:00am直播)
紐卡素上季打到最後一場先確定爭唔到第4,表現當然令人印象深刻,但實情係,以佢哋嘅人腳,打到咁嘅位置真係靠唔少運氣,當中丹巴巴亞季初着火,到季尾輪到柏比斯施斯不斷入世界波,但總括嚟講,呢兩位塞內加爾「雙煞」係好波但未致於有穩定入球率,到今季兩人打回原形下,紐卡素亦回復其原來本色,聯賽頭3戰,除贏過熱刺外,上場就算主場出擊都贏唔到維拉,今場真係唔好對佢哋有咩期望.
同樣作為有實力嘅中型班,愛華頓季初狀態好得多,甚至連曼聯都要喪師喺其腳下,當中今季大熟大勇嘅費蘭尼雖然表明想走,但亦都講明至少打埋今季,愛華頓今場可以冇包袱下全力出擊;陣容上,莫耶斯季初平價買入幾名新兵全數對辦,當中比利時國腳米拿拉斯及格流兵賴史密夫,都已經喺唔同場合入過波,今場主力陣容冇傷冇病下,莫耶斯反而因為人太多要為出場陣容頭痛.
紐卡素缺高洛仙尼
今場波揀愛華頓最大原因,都唔係因為佢哋狀態好咁簡單;愛華頓最大殺着一向係兩路出波,中路有費蘭尼及謝拉域等入楔強頭槌好之球員接應,英超球隊中有能力招架者本來都唔多,弊在今場紐卡素中路偏偏傷咗個最好頭槌嘅高洛仙尼,憑史提芬泰萊等抵抗高波突襲,明顯同投降冇分別,只係希望前線賓艾化等可以製造入球,輸都唔好都咁多啦.
- 0
- 顶一下


text:
鴉片
鴉片(Opium),舊時叫做洋藥,俗稱大煙,阿芙蓉(阿拉伯語 Afyūm),清朝普遍會叫佢做福壽膏,係屬於天然麻醉抑制劑;醫學上可以用嚟做麻醉性嘅鎮痛藥,如果唔係用嚟做科學研究或者唔係醫藥用嘅話,咁就屬於毒品嘅一種.
以毒品嚟講,傳統用鴉片嚟吸毒嘅工具有煙簽,煙燈,煙槍等,一般將生鴉片加工變成熟鴉片,然後搓到細細粒丸咁或者細細條,喺火上面燢到佢變軟之後,就塞入煙槍嘅煙鍋入面,跟住將個煙鍋倒轉擺喺火苗上面燒,經過條煙管就可以吸食燃燒產生嘅鴉片煙;吸毒嘅人之中,煙癮唔大嘅每日大概吸食10~20次,大煙癮嘅可以多到一日吸成百次;而家嘅吸毒者通常直接就咁吞食嗰啲含有鴉片嘅丸仔,或者將鴉片溶喺水裏面直接用針進行靜脈注射;有時一大班人一齊以靜脈注射形式服用鴉片,但係又會共用嗰一兩支針筒,咁就成為咗愛滋病(A.I.D.S.)傳播嘅主要途徑之一.喺中國大陸如果發現有人販賣鴉片,而身上搜出嘅鴉片重量超過一千克(kg)即可判處死刑.
[編輯] 鴉片嘅提煉
鴉片其實係喺罌粟未熟嘅果實皮度提煉出嚟;罌粟係屬於一年生嘅草本植物,啲人會趁佢嘅果實未熟,喺果皮上面割開小小切口,等啲帶白色嘅乳汁流出嚟,然後將呢啲液汁乾燥凝固再用嚟提煉;呢啲凝固物裏面含有多種鴉片生物鹼,而所提煉出嚟嘅鴉片會分為生鴉片同埋熟鴉片.
生鴉片係深啡色,有啲品種就會近黑色;形狀多數整成圓餅形,或者一磚磚咁;一般嘅表面會係乾燥同埋脆硬,但係裏面就保持住柔軟同埋粘性,氣味亦好刺激性好難聞---係好似放咗好耐嘅尿咁嘅苦味.生鴉片除咗有15%至30%嘅礦物質,樹脂同埋水份之外,重含有10%至20%嘅特殊生物鹼.
生鴉片經過燒煮同埋發酵嘅加工處理之後,就會成為吸毒者用嘅熟鴉片.整好嘅熟鴉片多數係條形或者一塊咁,然後用薄嘅布或者塑膠紙嚟包裝;熟鴉片嘅表面光滑柔軟,帶少少油膩,色澤會係淺啡或者金黃色,而佢所發出嚟嘅強烈味道,對啲吸毒者嚟講會係一啲香甜嘅味道.
[編輯] 鴉片戰爭
中國清朝嘅時代,大量鴉片嘅流入,嚴重咁荼毒中國嘅人民,朝廷意識到鴉片係一樣禍國殃民嘅嘢,佢令到人民精神不振,體力衰退,所以當時有兩位大臣分別向清政府提出禁鴉片,許乃濟提倡「馳禁」,而林則徐就提出咗「嚴禁」,最後林則徐嘅意見被朝廷採用;之後林則徐喺虎門鐃煙,令到當時被認為係最大嘅鴉片入口商--英國商人損失慘重,兼成為第一次鴉片戰爭嘅導火線.


text: 我都係4日前(即係13/4)知道左細佬加入左佢地LB, 佢一味話有得做, 唔洗SELL PRODUCT, 唔洗CALL 客(組員搵俾佢見), 只要搵多5個人都OK, 不過佢原來3月中開始的, 並於上月尾時已經攞左我阿媽42萬(第一次先攞7萬出黎, 因為阿媽怕佢用左政府D貸款), 第二日又同阿媽攞錢買5個位, 我阿媽話返完鄉下返黎先, 點知細佬帶埋個人上黎夾阿媽落去銀行攞CASH, 個八婆仲同我阿媽講, 今日月尾會有7萬幾攞番, 點知細佬琴日話邊有講過7萬幾, 攞左42萬出黎, 得1萬攞番, 堅持係我阿媽聽錯, 又一路話佢阿HEAD唔係香港, 搵唔到人) 而D$用左黎開左6個新公司既位, 另佢自己用左政府LOAN既7萬開左自己個位, 前晚發現佢個銀包有財仔卡片, 追問下佢仲話借左6-7萬, 分18個月還, 每個月千幾蚊, " IMPOSSIBLE喇, 還本都未夠" 仲話讀BBA, 讀ACCOUNT, 都唔知佢點計數 (不過佢話冇用黎買位喎, 但借據同錢都KEEP喺佢個八婆阿頭到, 因為佢唔知阿媽有咁多錢俾佢, 借又借左, 用黎備用), 之後我地有叫過佢都保障自己, 攞番D單, 佢話單唔見只可補領一次, 所以都KEEP左喺八婆到, 我地問佢做咩唔攞D貨黎試, 佢話初初怕我地知, 點知到而家都唔攞番出黎. 之前細佬又同阿媽講有萬幾蚊尾數攞番, 而家影都唔見. 佢而家連我既電話都唔聽(包括我由公司打去), 只聽我老豆的電話...我阿媽怕佢比人追數, 諗住報警, 告細佬呃阿媽錢, 寧願佢坐監好過俾人殺死.


text:
月餅
月餅係中秋節主要食品,意謂團圓.月餅起源,民間有唔同講法.一說唐太宗八月十五出征突厥,凱旋而歸,得一圓餅.太宗大喜,指住個月笑住講:「應將胡餅邀蟾蜍」.之後就同文武百官一齊食,從此,就有中秋節食月餅嘅習俗.另一說係唐明皇遊月宮時,食咗嫦娥款待嘅仙餅後,回宮命人製成.另外有傳說,元末人民反抗統治,月餅裏面夾紙條傳遞通風報信.
不過文獻記載,月餅最早出現響南宋時候,之不過當時月餅同中秋節一啲關係都冇,只不過係一種蒸餅拎來賣咁.月餅真正同中秋節拉上關係喺明代.當時北京城內出現咗一種以果做餡嘅月餅.之後人人響中秋節呢一日自己整月餅,用來自用同送畀親朋戚友,以表達團圓祝賀之意.嗰陣時月餅大小同形狀個個都好唔同,差別好大,製作名堂多兼得意,好似有專供男人食嘅月牙月餅,只限女人食嘅葫蘆月餅,重有特別為後生仔準備嘅「孫悟空」,「兔兒爺」之類嘅月餅等,名目繁多,不一而足.到咗近代,月餅不僅製作精良,品種亦日益豐富.
[編輯] 月餅商品
而家嘅月餅係商品,款式好多,例如有冰皮月餅,雙蛋黃,金華火腿咁.不過,最正宗都係蓮子茸.嚮香港大型餅鋪賣月餅係用月餅咭為主,嚟啲預繳式消費方便工廠統計,預知月餅銷售數量,有利減少死貨.
[編輯] 睇埋
- 供月餅會


text: 南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!南无大愿地藏王菩萨摩诃萨!


text:
講完毓民長毛,又講吓建制派.今次選舉,民建聯同工聯會對各區每隊人馬分配幾多票,進行精密計算,背後有高人協調,亦有選舉專家參與策劃,根據滾動民調結果,將某名單多出的選票,配畀唔夠票嘅候選人,盡量分到平均,目標係奪取最多議席.
例如新界西譚耀宗發現票多過龍,即通知陳恒鑌同梁志祥嘅支持者,當日唔會投畀阿譚,一定要投畀陳或梁.經過一輪工程,結果三人都得米.
選舉前一日,有親中報紙登出一張各區投票指南,寫明唔同區嘅「自己友」選民,投分區直選及超級議席嘅兩張選票點配搭,如港島東區應李慧琼搭鍾樹根,沙田區就劉江華搭葛珮帆,大家揸住張圖就知道點投票對建制派最有利.呢個指南應該係由幕後高人編整,支持者睇到就知道點做.
在高人協調下,民建聯內部精密配票成功,譚耀宗帶埋兩個候選人,齊齊得勝.
去到投票當日,配票工程仍然每小時進行,線人話當日一直有人睇住各區最新形勢,即刻變陣,聽講到下午時份,估計陳鑑林贏硬,佢部分助選人員即刻換旗換衫,轉去為謝偉俊撐場,極之有機動性.
不過工聯會求勝心切,同民建聯難免有競爭,有時好難協調,例如嫻姐唔肯分票畀劉江華,最後更發爛渣,公開直斥劉拉佢班粉絲嘅票.線人話嫻姐今次係「真動氣」,唔係「耍花槍」,為咗幫工聯會贏出,兄弟都冇面畀.


text:
單式反光相機
單式反光相機,口頭上叫做單反相機,又或者係單眼相機,單鏡反光相機,係從構造原理嚟起名嘅,相機裏面用一塊喺鏡頭同底片間嘅鏡將圖像投射去對焦屏上面.大部分單鏡相機都係通過目鏡嚟到睇五棱鏡反射嘅像,亦都有其它形式嘅取景器,好似俯視取景器噉啦.
[編輯] 發展歷程
1909年,Graflex爾個牌子出嘅一部相機,就係爾種原理,而家35mm片幅係1936年由Exakta提出嘅.
1970年代,爾種技術就得到廣泛應用,好多攝影師都好鍾意爾種相機,而且好快就普及咗.單反嘅一樣好大嘅好處就係成像同監視嘅視差幾乎零,爾個係相機技術嘅一樣突破.而家市上賣嘅單反相機絕大部份都係有得換鏡頭嘅,所以呢,題材方面好多攝影愛好者又或者係專業攝影師都唔使頭痛,乜嘢微距啊,風景啊,運動啊,肖像啊嗰啲一部相機就可以輕鬆搞掂.
[編輯] 基本元素
而家,好多入門嘅攝影愛好者都希望買部單反嚟到學習攝影.學攝影用單反好啲,但係即管係而家,單反都係價格不菲咖,所以呢,入門嘅愛好者應該慎重考慮.單反相機嘅好處好多咖,舉連拍功能做例子,單反嘅內部構造同數碼相機嘅唔同,所以單反嘅連拍速度快過普通數碼相機好多,至於連拍速度嘅快慢,喺單反相機裏面都有分,一般中檔機嘅快門速度都有6張到8張一秒嘅,高檔就會更加快,令攝影師可以迅速捕捉珍貴嘅瞬間,唔錯過嗰霎那嘅精彩情節.不過要睇出連拍嘅速度,首先要將ISO調高,調至F/Tv或者係M檔,儘量將快門速度調到最快(各種相機最快時間唔同).
一般嚟講,愛好攝影嘅人都會追求質素高嘅相機,恁樣會更容易突出靚嘅效果.但係單反嘅操作比較複雜,好多愛好者買咗返嚟都唔係好熟悉操作.
[編輯] ISO/感光度
傳感器對光嘅敏感度嘅描述,一般單反ISO100~12800(中高端)ISO越高,對光嘅敏感度就越高.
[編輯] 快門
當撳落快門嘅時候,相機會制動快門簾,喺快門閃過嘅一瞬間(就好似人咋樣嘅一瞬)就會將鏡頭前嘅影像記錄落嚟.響一尐光線比較暗嘅場合裏面,通常將快門調到好慢,若然冇辦法,必須快速捕捉嗰一瞬間,就一定要將ISO調高,從而有效加快快門速度.
[編輯] 光圈
舊時尐光圈都附喺鏡頭上咖,而且光圈重係手動調節嘅,但係而家唔同咗啦,數碼單反一般都係響機身度通過微電腦調嘅.
光圈嘅基本作用就係控制通光量.柔光嘅時候可以儘量調大光圈,而強光嘅時候儘量縮細佢.
一幅圖片,通常主體好重要,而一尐不必要嘅背景,通常會通過「虛化」呢種方法去處理,虛化嘅對象可以係背景,亦可以係前景.至於虛化對象,可以通過焦距去調節.虛化背景嘅程度,就係以「景深」去描述.
景深深淺,一取決於光圈大細,光圈越大,虛化得就越犀利,光圈越細,成幅相就冇層次感,全部都清曬.
另外,重取決於焦距,焦距越長,虛化得就越犀利,焦距越短,反之.


text:
呢篇係第二個壇post過, 我copy過黎架咋 哈哈!
大家入黎評下理
用第2個ac開post, 不過會用番正ac回應!
希望有人睇晒!
話說有日我係某某online game識左個男仔,
同佢做左情 佢叫A.
佢就叫我今日(即2月27日)出去見下面,
okay, 見下面我覺得無乜問題.
不過個朝我就要幫手賣旗, 我班fd又話放左去睇戲
所以我地放左就成班一齊出mk喇!
出到去我就去搵A, 我班FD就自己行去買飛先(睇唔同戲)
我搵到佢之後就行去戲院, 沿路佢一直係度傾電話,
咁岩我班FD就買完飛, 見到佢.
話佢靚仔個D咁, 咁都無乜野,
我地行到戲院門口, 佢仍然係度傾緊電話
咁我就係度等啦, 等左一陣佢就問我可唔可以同番班FD一齊,佢要去搵佢個FD
OKAY, 開頭以為佢去接佢FD一齊睇戲(佢話佢FD可能一齊睇)
我就行番去搵班FD同佢地食野喇
我班FD食野我就無食, 所以我就SMS佢
引用:
我: 咁姐係點呀-_-?
佢: 我約左我個FD, 我唔記得左約左佢, 依家佢發X我脾氣
我: 咁仲睇唔睇丫-_-?
佢: 唔喇
我: 哦, 咁我番屋企喇! 我班fd都買晒飛啦, 算啦!!((我係唔据既時候先會哦人))
佢: 嗯 我遲d解情 唔岩呀sorry
我: 哦, 一開始又話無野既. 依家又話唔X岩,
你戇狗? 你有錢咪解囉. 唔X洗你解喇唔好X意思.
我解98! 做男人做到你咁既能樣你去死唔X好?
有野就直講啦刁.
叫完條女出黎自己走你都幾X負責任架喎^^自我檢討下啦X街;]
然後佢就無回過我了, 一開始佢叫我出去個時仲要叫我去佢住個邊
心諗, 我先唔會過囉! 同埋如果我過左個邊你自己又走左我點算?
見下面無乜所謂, 不過做男人做到佢咁真係O晒咀囉
我真係好彩係有班FD係度咋, 如果唔係我咪自己一個戇狗狗出完去再番番屋企?
佢同我講就話佢讀BAND1學校, 講真, 讀BAND1又唔一定人格人品好既!
不過身為讀書人佢咁對女仔都唔應該吧?
呢D咁既男人真係唔想再提! 收到佢個SMS之後我真係好火囉!
佢靚唔靚仔其實真係各花入各眼!
不過係咪真係靚仔無本心呀?
佢同我住既地方都差OK遠, 各自出到去佢自己話走先真係唔應該囉!
就算唔睇戲佢都應該當面講番清楚吧!
我唔係介意D咩囉, 既然都出到黎見佢洗唔洗咁先?
今次真係要帶眼識人囉!
同埋佢自己都講過佢拍過14次拖, 每次都係佢講分手
我問佢點解, 佢話無FEEL喎! 係咪冷血架?
佢真係以為自己係邊個先?
以上言論係我既感受+事情, 如果要插既就禁上一頁啦!


text:
形而上學
形而上學係哲學一支.通俗啲講,形而上學有兩種意思.一係指用孤立,靜止,片面,表面嘅觀點去睇事物.二係指研究單憑直覺(超經驗)嚟判斷事物嘅哲學.
歐洲語言中嘅「形而上學」嚟自希臘語,好似英文嘅「metaphysics」.呢個詞原本係古希臘羅德島嘅哲學教師安德羅尼柯畀亞里士多德嘅一部著作起嘅名,meta 即係 after,意思係「物理學之後」.
形而上學又叫「第一哲學」,好似笛卡兒嘅《第一哲學沉思錄》(Meditations on First Philosophy).亞里士多德將人類嘅知識分為三部份,用大樹作為比喻:第一部份,最基礎嘅部份,亦就係樹根,係形而上學,係一切知識嘅奠基;第二部分係物理學,好比樹幹;第三部分係其他自然科學,以樹枝做比喻.
中文名「形而上學」係由《易經》嘅『形而上者謂之道,形而下者謂之器』度嚟.
形而上問題嘅研究通常都爭議多多而冇定論.其因部份係人類知識嘅主要來源 —— 經驗事實 —— 唔足夠解決形上學嘅爭議;另一部份係形上學家用語成日混淆不清,因而佢哋爭論時九唔搭八.
二十世紀嘅邏輯實證論者們反對某啲形上學議題.佢哋認為某啲形上學問題本身係沒有意義嘅.
西方形而上學有三個傳統分支:
形而上學常見嘅問題:


text:
犀鳥
犀鳥(Bucerotidae)係一種既珍貴外型又靚嘅大雀,嘴嘅長度佔咗身長嘅 1/3 到一半,響犀鳥嘅頭上生有一個銅盔狀嘅突起,叫做盔突,形狀就好似犀牛角咁,因而得名犀鳥.分類上同戴勝,啄木鳥有親緣關係.
[編輯] 分佈
一般分布於非洲(撒哈拉沙漠以南)經東南亞去到菲律賓同索羅門群島.全世界有 57 種,當非洲有 9 種.中國的犀鳥有 4 種,大多集中生活響雲南西南部如勐臘縣,金平縣,以及廣西南部,分別係白喉犀鳥,棕頸犀鳥,冠斑犀鳥,雙角犀鳥,4 種均為中國國家二級受保護動物.
[編輯] 生活習性
佢哋身型雖然大份,但可以棲息在密林深處的參天巨樹(例如熱帶雨林茂密嘅樹上面).拍翼聲好大,而且仲會不斷發出喇叭咁嘅共鳴聲.
犀鳥係實行一夫一妻制,響繁殖季節多成對活動,而在非繁殖季節則大群活動.每年夏天,成對嘅犀鳥,會選擇高大樹幹裏面嘅窿築巢產卵.產完卵之後佢哋就用雀屎室住洞口,只留低一個可以畀雀公伸嘴尖入去嘅細窿,保護雀蛋之餘,雌雀可以安心孵化犀鳥仔.而犀鳥公就負責為老婆同鳥仔不斷咁提供充足嘅食物,保證雌鳥得到足夠嘅營養,同滿足犀鳥仔生長發育嘅需要.
[編輯] 食啲乜
犀鳥係雜食性動物,一啲體型較細隻嘅非洲犀鳥會以昆蟲為食,而亞洲犀鳥就以果實(特別係無花果為主).當啲樹木結果嗰時,佢哋就會聯群結隊,同其他雀,馬騮,松鼠呢啲動物一齊響樹頂上面食餐飽.
此外,犀鳥亦會捕獵各類小動物為副食,同時亦會食細小雀鳥嘅幼鳥同鳥蛋.例如飛行能力較弱金絲雀同蝙蝠,都可以喺飛行時被犀鳥捕食.犀鳥嘅食物仲包括一啲響樹上活動嘅蜥蜴,蛇,青蛙,老鼠同大型昆蟲.有啲品種犀鳥會突然飛落森林地下,捕捉蝸牛同無脊椎動物.
響食嘢時,犀鳥會將食物含響咀邊,然後拋高送入張開嘅喉嚨,把食物成個吞落肚.
[編輯] 繁殖動向
現時響香港公園,九龍公園,海洋公園,香港動植物公園都有養犀鳥.前兩者養嘅係馬來犀鳥,後者養嘅係紅喙犀鳥.香港動植物公園另外亦養咗黃盔犀鳥.


text:
上盤奪堡不來梅
德甲星期五獨腳戲戲碼唔算好強,只係由奧格斯堡主場對住雲達不來梅.之不過主隊聯賽到依家都未贏過,已肯定係今屆德甲魚腩部隊,至於不來梅今季對住中下游球隊都算穩陣,讓平,半有着數.
純計實力,如果希望雲達不來梅爭標或者攞到下屆歐聯資格,其實有啲不切實際,事關佢哋陣容入面雖然有啲具經驗球員好似阿拿奧杜域,肯特等留隊,但中場重心馬高馬連轉投車路士,對佢哋創造力帶嚟好大影響,一面對級數高啲球隊例如漢諾威,多蒙特同拜仁慕尼黑就唔夠鬥.
好彩,不來梅爛船叫做仲有三斤釘,所以今季對住未上力嘅漢堡,又或者級數普通嘅弗賴堡,不來梅都攞足3分而回,似乎「遇強即縮,遇弱即郁」,就係佢哋今屆座右銘;至於陣容方面,預期幾個今季入過波嘅球好似肯特,奇雲迪布尼都可落場,讓球盤少讓平手,半球信得過.
奧格斯堡上季令人意外咁保住一席德甲資格,可惜呢股氣勢似乎已經用盡咗,開季踢6場聯賽一場都冇贏過,只係得2和4負劣績,最令人失望係主場對住杜塞爾多夫都輸0:2,明顯已做咁今季德甲魚腩.而總結奧格斯堡今季失利主因,就肯定同攻力不足有莫大關係,到依家踢6場只係入過兩球咁大把,被寄予壓望嘅奧爾夏苦戰下亦只得一個「士哥」,球隊唔識入波之下試問又點樣抗敵?


text:
改好大食懶形象積極備戰 國米下盤摧蘭折玉
聞所未聞!米蘭打吡賣剩8,000張飛,過往場場爆滿嘅畫面已成絕響,搞到咁嘅田地,最大原因當然係兩隊星散啦,特別係AC米蘭,根本蜀中無大將,掛名主場仲要讓平手,半球,唔買國米下盤就笨喇!
聖西路原本可以坐80,018人,看台施工已經搞到得番75,000個位,所以話賣剩8,000張飛已經好客氣,實情入座人數比過去幾屆係少咗13,018人至真,堂堂米蘭打吡都可以即場買到飛,真係要嘆句意甲已死喇!由於今仗係編咗AC米蘭主場,所以佢哋配給到嘅門票係多過國際米蘭好多,換言之選擇唔入場支持嘅大部份係紅黑兵團球迷.
咁又難怪嘅,連環放咗堤亞高施華同伊巴謙莫域兩大孭飛球星俾巴黎聖日耳門,搞到攻守力都失調,而且冇晒星味,歐洲經濟又咁差,買飛又幾笨嘅.
唔係一味叫大家祟拜球星,只係AC米蘭流失咗主將之後,的確係踢得好差,暫時喺意甲只係排中游,再輸就真係要護級,教練艾格尼已經聞到魷魚香好耐,加上史查沙,蒙達利,美斯巴同法蘭斯高阿沙比養緊傷,柏圖又預計要到國際賽後先復出,艾格尼唯有攬住20歲嘅艾沙拉維當寶啦!
國際米蘭都有史奈達倦勤,不過球隊近排喺冇咗佢嘅情況下踢得仲好,唔少名宿都話呢位荷蘭國腳已經嚴重走下坡,最重要係阿根廷射手柏拉斯奧趕得切復出,有佢喺後備支援,兩大正選箭頭迪亞高米列圖同卡斯辛奴就可以放心搏盡啦!其實藍黑兵團最近真係踢得唔錯架,連同歐霸同意甲已經3連勝,幾位大將都有士哥,加上球員喺歐洲賽遠征阿塞拜疆之後,由於抵達米蘭時係凌晨,成班人竟然唔返屋企而返球會總部開會,一改意甲兵大食懶形象,真係抵讚,所以今晚國米受讓平手,半球,買下盤贏足有咩咁出奇?
另一支意甲名牌祖雲達斯就會喺較早時間作客榜尾嘅錫耶納,3分可謂袋袋平安,雖然邦路斯要停賽,但係祖記已經跨季45場不敗,啱啱仲宣布埋干地上訴成功,減刑至4個月,12月8號就可以坐完波監領軍,一於開個「讓客」賀一賀佢啦!


text:
香港禮賓府
香港禮賓府(Government House)係香港政府接待來賓嘅場所,香港政府嘅一啲重要典禮亦响呢度舉行.禮賓府位於香港島中環半山上亞厘畢道,前身係總督府(俗稱港督府),為英王代表香港總督嘅官邸,現已成為香港行政長官嘅官邸.
[編輯] 史
香港禮賓府前身係總督府,1851年動工,至1855年完工.1891年响東面擴建新翼,即今日嘅宴會廳.1941年至1945年日佔期間,依然以禮賓府作為港日政府嘅總督府,喺港英期間嘅28位總督有25位住過呢度.
1997年香港主權移交畀中國,原來打算將港督府改名做特首府,作為新任特首嘅官邸,但據講由於擔心英國响府內留低間諜裝置,因此當時新任特首董建華拒絕以此為官邸.就此前港英嘅港督府命名出現問題.最初政府稱之為「前港督府」,後來經政府專家討論後,建議將建築物改名為「紫蘆」,取意自建築物上呈深紫啡色嘅屋頂.後來由於呢個名同香港一啲建築物撞名,加上社會普遍唔認同,令「紫蘆」呢個名最終冇被採用,而改叫「禮賓府」.
2005年董建華辭職,新任特首曾蔭權宣佈將以禮賓府作官邸,並使咗1450萬港元進行維修工程,包括改良電力,電訊網絡同埋影音系統,同埋起一個錦鯉魚池,以迎接曾蔭權嘅入住.2006年1月12號,曾蔭權同太太正式遷入禮賓府居住,1月16號起,行政長官及行政長官辦公室從政府總部搬去禮賓府辦公,回復殖民地時期嘅安排.特首入住後,「禮賓府」呢個名維持不變.
[編輯] 建築
香港禮賓府屬英國喬治時代建築,具有濃厚嘅殖民地風格,响英式建築上引入咗適合亞熱帶地區嘅大型窗戶同陽台.响落成後歷任香港管治者一直有對個建築進行加建同修改,並對原建築多作改動,其中規模最大嘅一次係喺日佔期間由日本工程師藤村正一喺中央加建一座塔樓,屋頂亦由歐洲式改為日本式.
現任特首曾蔭權宣佈將以禮賓府為官邸後,呢座建築物再一次進行修建,其中包括加建一個小魚池以飼養曾蔭權心愛嘅錦鯉.
香港禮賓府現時係香港嘅法定古蹟.
[編輯] 活動
香港禮賓府除咗作為香港特首嘅官邸外,重係特區政府官式接見國家元首,外國政要,重要來賓嘅場所.特區政府嘅一啲重要儀式亦响禮賓府內舉行,例如每年嘅授勳儀式,香港運動員出戰奧運會嘅授旗儀式等.1999年香港特區政府同迪士尼公司正式宣佈起香港迪士尼樂園嘅發佈會亦喺府度舉行.
响20世紀90年代中,禮賓府開始接受其他組織機構借用嘅申請,其中最早嘅係由香港電台喺當時港督府內舉行音樂會.現今禮賓府每月都會預留三個禮拜五畀慈善,非牟利或公共團體申請借用,舉辦對公眾有益嘅活動,而呢啲活動必須要符合禮賓府嘅獨特地位.
香港禮賓府於20世紀90年代開始舉行開放日,最初每年一次,家下已增至每年六次,其中一次喺三,四月間府內杜鵑花盛開時舉行.不過唔係成個禮賓府都開放.開放日嘅門券收益多數會捐款作慈善用途.
此外,禮賓府係香港常見嘅遊行示威地點,尤其係過去作為港督府時,好多遊行示威活動都會以港督府為終點站.一般來講遊行隊伍由中環天星碼頭或皇后像廣場起步,到港督府嘅下亞厘畢道嘅側門止,並且响呢度發表聲明,而警方就派人喺度接收示威人士嘅請願信.但係响前任特首董建華執政期間,由於佢唔係住禮賓府,因此遊行隊伍多數改以中環政府總部做終點站.
响六七暴動期間,左派曾經响港督府周圍示威,並响府外貼好多大字報,高叫反對港英政權嘅口號,係呢個年代香港人最鮮明嘅集體回憶之一.
[編輯] 傳說
關於禮賓府嘅建築民間一直有各種嘅傳說,其中最著名嘅係指禮賓府有一條秘密嘅地下通道可連接中環嘅香港上海匯豐銀行總部同金鐘嘅添馬艦海軍基地(家下中國人民解放軍駐港部隊大廈).事實上呢個係一條二戰時用作防空嘅地道,响1940年11月起,通往當時嘅布政司署,長度比傳言中嘅短.通道嘅入口原設計喺禮賓府嘅花園,但當時嘅港督羅富國對呢個設計唔滿意,就將地道入口改响地牢嘅一個儲物室內.
另一個著名嘅傳說指,20世紀80至90年代過渡期間,中英兩國曾進行一次風水鬥法,中方喺中環起呈尖角狀嘅香港中銀大廈,其中一個角尖正對住港督府.港督府就此請風水專家睇風水,最後決定响港督府花園面向中國銀行大廈嘅方向種上柳樹擋剎.此外亦有傳說指當年起港督府嗰時曾經有風水高人指點,揀咗喺背靠山脈面向海港嘅現址起.曾蔭權上任後,起錦鯉魚池亦被指係化解中銀大廈嘅剎氣.


text:
護照
護照係一國政府發出嘅証書(証明文件),證明持有人身份及國籍,畀佢出國周遊之用.護照上通常有持有人姓名,出世日期,性別同出生地.亦可能會加相甚至生物識別資料.好多時國籍就等同於有公民身份.
有護照唔等於持有人可以入第二啲國,又唔等於有領使保護或其他特權,除非兩國有協議.之不過,有護照通常都表示持有人畀返去簽發國.領使保護權係國際協議,而返國權係簽發國法律所定.有護照唔等於可以響簽發國度住.
[編輯] 史
護照喺中世紀歐洲嘅一啲文件可以由當地嘅統治力量頒發畀旅行者,而一般包括持有者可以通過嘅城鎮嘅名單.呢種制度延續到法國,例如,直到1860年.喺呢段時間入面,護照並唔係旅行到海港嘅必須品,呢樣嘢同自由貿易有關,但係需要護照從海港去內陸城填.早期嘅護照經常係咁,但唔係一直都係咁.呢啲護照包括持有者身體嘅描述,而相係直到20世紀前十年,先加埋上去嘅.
喺中國大陸嘅歷史入面,唔同歷史時期會有不同嘅稱呼,例如稱為符,傳,過所,公驗,度牒,路證,通關文牒,安全證書,通行證等.到咗清朝,會根據通行證件嘅證明身份,提請邊境關防檢查機關予以「保護」「關照」,給予通行嘅便利同埋必要嘅協助嘅功能,而將「PASSPORT」呢個詞,喺1845年首次譯做「護照」,重用到今日.
喺世界大戰之後,國際聯盟,聯合國同國際民間航空組織,頒佈咗護照嘅設計同埋特徵嘅指導標準,呢啲指導好大方面上形成現代嘅護照.近幾年就有MRP(Machine Readable passport,機器都讀到嘅護照)統一規定持照人嘅資料頁喺封面嘅內側頁,並有可利用掃描方式畀電腦可判讀嘅資料,節省喺海關驗證所需嘅時間.
近幾年,有一種形勢將生物信息引入護照入面,以改進身份嘅安全性.咁樣就提出咗一個疑問,係咪某啲技術都可以有效噉改進護照呢?由於缺乏可靠嘅結果,美國已經延遲咗引進這項技術.
[編輯] 護照嘅種類
- 因為旅行目的嘅公民,頒發嘅係普通護照.
- 頒發畀外交人員嘅係外交護照,用來證明佢哋係所屬國家嘅外交代表.佢哋享受佢哋執行任務時嘅外交特權同豁免權(當所屬國家承認佢地係外交使團中嘅一份子)
- 服務護照發放畀外交使團入面嘅專業同行政人員,好似大使館同領事館嘅隨從人員,呢啲人擁有嘅外交特權同埋豁免權比外交人員少.維也納外交保護公約有詳細規定.
- 某啲國家向因為公務旅行目的嘅政府官員頒發公務護照,呢個取決於國家之間嘅協義,某啲例子入面,持有公務護照嘅外交送信人員可能需要簽證,但係,持有服務護照嘅外交送信人員唔需要簽證,某啲例子入面,公務護照持有者可能會得到免簽,正常護照持有者則需要簽證.
- 團體護照好似學校團體旅行咁,包括喺旅行期間嘅所有細路仔.
護照通常係國際旅遊中都必定要用到,通常係國與國之間嘅邊境時需要使用.但係有啲時候,某啲國家嘅公民出境到另外一個國家時,由於國與國訂立咗某啲契約(如歐盟),可能就唔需要出示護照,但又有可能會以其他身份證明文件來證明身份,如駕駛執照,個人身份證,護照上嘅簽證.
有啲國家為咗控制人口嘅流動,制定咗一種叫做“戶籍”嘅證件.舉個例,如:蘇聯嘅Propiska,所有公民都會擁有咁樣嘅一個證件去控制人口流動.Propiska喺蘇聯政變後嘅俄羅斯得到保留.
同常用身份證明文件一樣,護照好容易俾人盜竊以及偽造.
[編輯] 喺國境內需要護照先可以去第二個地區嘅例子
- 英國
- 中華人民共和國 - 香港同澳門特別行政區發行它們自己嘅護照同有自己嘅一套入境規例,有啲國家同地區對呢兩個地區採取免簽證政策,同時中國內地嘅居民都需要類似護照嘅通行證來到達香港同澳門特別行政區.港澳居民如要進入中國大陸,唔可以用港澳簽發嘅護照入境,而須另行申請港澳居民來往內地通行證(回鄉卡).
- 蘇聯


text:
Sleeping Dogs
港版《GTA》《Sleeping Dogs》夠激!
唔少遊戲都用香港做遊戲背景,好似早幾年賽車Game《GT4》,以及嚟緊10月推出的大作《Biohazard6》都加插香港場景;但講到成隻遊戲都喺香港玩,睇嚟就只有今日正式面世嘅「港版GTA」《Sleeping Dogs》(中文名叫《香港秘密警察》),無論招式,動作都激過正版《GTA》,仲有好地道嘅廣東話「配音」,可以話係近期其中一款最有Noise嘅遊戲!
Sleeping Dogs - 取材自賣座黑幫電影《Sleeping Dogs》故事講探員沈偉為咗要搜集黑社會罪證,因而化身臥底從嘍囉做起,潛入社團搜證.最初主角要先得到童年死黨馬龍信任,由佢帶入社團,而背後接頭人係督察潘卓,一步一步為社團立下「功績」以接近社團核心.橋段有啲熟口熟面?
原來開發小組除咗嚟香港做咗好詳盡嘅資料搜集之外,仲參考過多部香港賣座黑幫電影,所以玩玩吓發覺有啲似電影情節都絕唔出奇!
Sleeping Dogs - 街景像真 招式殘忍遊戲場景真係做得好真實,好似街道上嘅大型招牌,電話亭,行人天橋或者街市咁,都有九成似.至於遊戲玩法同《GTA》一樣,有好高自由度,為咗要幫社團完成任務,通街群毆隻揪,開槍亂掃又或者搶警車橫衝直撞都係基本動作,就好似試玩版中第一版,沈偉就要追足九條街衝上行人天橋,以一敵十赤手空拳搞掂對手,論刺激感,比起玩法同故事模式接近嘅《人中之龍》更強!
但係單單赤手空拳或者槍械駁火都未夠激,《Sleeping Dogs》可以使出更殘忍的手段了結對手,由掟人落垃圾桶,推人入大火爐以至用雪櫃門夾頭都有,玩落亦好有電影感!
Sleeping Dogs - 廣東話配音添親切為咗提升遊戲的電影感,開發商更專誠搵來荷里活演員為遊戲配音,而且仲度咗唔少精警對白,總計對白長度有成兩小時.不過始終遊戲都係外國開發,遊戲角色主要都係講英文,所以照計應該聽唔到「三年又三年」,「對唔住我係警察」等經典對白.
之但係主角間唔中都會講幾句廣東話,而且背景的NPC都係講廣東話,講嘢方式係傾向馬田史高西斯的《無間道風雲》,即係角色係會講粗口,講法仲好地道,內容方面唔細講,玩家自己去領略一下啦!
由此證明資料搜集真係做得幾足,形神俱似!另外,無論邊個平台版本都好,香港特典版附送四個DLC內容,每個DLC都有唔同造型靚衫同武器,招式等,不過大家幻想一下,有人喺鬧市着套少林裝(DLC下載包3)周街行都幾爆!
Sleeping Dogs


text:
香港公共小巴
喺香港,公共小型巴士,又叫小巴,Van仔,係可以載16人嘅客車.自1976年起,香港法例第374章《道路交通條例》第23(1)條規定,政府可以用指令方式刊憲,規定全香港行駛嘅Van仔數目只得 4,350架[1].Van仔牌分紅色小巴同埋專線小巴(綠van)兩種.2006年,有小巴商為咗推翻呢條法例,曾經入稟高等法院司法覆核(案件編號:HCAL 93/06)[2][3],高等法院最後判小巴商輸官司[4].
[編輯] 小巴牌照類別
[編輯] 紅色小巴
紅色小巴係最初一類公共小巴,原本車身中間油條紅帶(所以行內俗稱紅色小巴為紅帶)以資識別.到咗1990年代,為咗畀車身多啲位賣廣告,運輸署將色帶改油車頂,「紅頂」呢個俗稱亦由此而嚟.除咗禁區之外,紅色小巴可以行駛香港各區.但實際上,紅色小巴經營範圍已經畀政府用禁區大幅限制.現時服務範圍一般只限舊市區,好多新發展嘅新市鎮都唔准紅色小巴駛入.紅色小巴嘅服務路線,服務時間,班次同埋收費並唔受政府監管.雖然係噉,隨住行業發展,唔少紅色小巴路線由商會或小型公司統籌,有固定嘅路線,服務時間,班次同埋收費,但會睇情況而變,例如塞車嗰時可以改行暢順啲嘅路線.截至2011年4月,全香港共有1,313架紅色小巴.
有啲紅色小巴路線係24小時營業,好似大埔到旺角,荃灣到觀塘,觀塘到旺角,元朗到佐敦道,青山道到土瓜灣等等.亦有淨係提供通宵服務嘅,好似元朗到銅鑼灣咁.
紅色小巴除咗總站之外,係冇固定客站,乘客想上車就要喺非禁區位置截車.乘客可以喺非禁區地點落車,落車前要大聲話畀司機知喺邊度落車,司機遞手作實.
另外,由於紅色小巴行嘅路線唔固定,收費亦有可能睇路線長短而變,因此搭客坐紅色小巴去到落車先至車錢,車錢按上車嗰時,標出來價錢牌為準(延長目的地嗰時,如果繼續搭,就要以原本嘅車費,另加新標示車費為準);不過亦有少數路線,紅色小巴係要搭客上車畀錢.而紅色小巴一般只係收現錢,車錢直接交畀司機,司機會喺有需要就找錢,但亦有部份紅色小巴受八達通畀車錢,例如西環到旺角,觀塘到西貢,大埔到荃灣(已停辦)同埋觀塘到荃灣.響八十年代中小巴轉用冷氣車之前,唔少紅色小巴嘅價錢牌重係用花碼標示[5].
搭紅色小巴要注意嘅係,啲車所標示嘅目的地,可能係舊名或者係已經冇咗嘅建築物,例如「官塘」(觀塘嘅另一種寫法)同埋「大丸」(即係前日資大丸百貨公司,位置係現時銅鑼灣記利佐治街同百德新街交界嘅名店廊,以及銅鑼灣京士頓街9至11號,1998年結業).
[編輯] 綠色專線小巴
同紅色小巴類似,綠色小巴車身中間油條綠帶(所以行內俗稱綠色小巴為綠帶),以及喺1990年代改喺車頂油上綠色.由於紅色小巴叫「紅頂」,綠色專線小巴就叫「綠頂」,不過一般都叫綠色小巴或者專線小巴.
專線小巴嘅服務目的,主要係同社區接駁去大型運輸系統服務,好似鐵路,巴士咁.全部綠色小巴都有固定路線,服務時間,班次同埋收費,大部份路線設有固定車站,兼且要接受政府監管,唔可以隨便改.
截至2011年4月,全香港共有3037架綠色小巴.350條路線,即係72條喺港島,81條喺九龍同埋196條喺新界.佢哋大部分路線係由有限公司經營,當中包括一啲集團嘅多間子公司.專線小巴大部份路線都有固定車站,可以喺固定車站等車,或者喺路線途經嘅非禁區位置截車.乘客上車要畀錢先,現金入落錢箱(冇得找錢),唔係交畀司機.而大部分綠色小巴都收八達通,部份重有分段收費,要喺畀車錢之前單聲畀司機,等司機較八達通收費機較啱價錢.乘客可以喺固定車站,或者喺非禁區地點落車.落車之前要大聲話畀司機知喺邊度落車,或者撳鐘(如果有,但只適用於固定車站),司機遞手作實.
[編輯] 史
五十,六十年代,香港曾經流行一種9人白牌車,喺新界行.呢啲白牌車嘅收費比巴士高一啲,車程亦比巴士短,但因為佢哋唔係合法經營,警方曾經大力掃蕩.
1967年香港發生暴動,巴士司機罷工,部分路線因此暫停服務,交通癱瘓,政府容許小巴進入市區,白牌車越嚟越受市民歡迎,數目係噉升.1969年,小巴由9座位增至14座位,從此14座就成為小巴嘅另一個稱呼.最後,政府喺1970年推出白牌車合法化政策,由政府發牌,可以喺港九新界各地行,即係而家嘅紅色小巴.4350架小巴嘅限制亦係喺當年制定,咁多年都冇變.
1972年,政府喺山頂試行私營豪華小巴制度,同年5月1號首條私營豪華小巴1號線(往來山頂至中環)投入服務,結果試驗成功,並喺1974年正式實施專線小巴制度,去到1975年港島已經有6條綠色專線小巴路線.由於綠色專線小巴越嚟越受歡迎,政府喺1977年10月26號首次招標幾十條綠色專線小巴路線,畀公共小巴商或有興趣嘅商人競投,首批九龍及新界綠色專線小巴路線分別喺1979年4月及11月投入服務.隨住時代發展,市民對公共交通需求不斷提升,政府亦批出九龍市區及新市鎮嘅專線小巴路線畀人投.
早期嘅小巴係14座位,並冇車頭頂地點牌箱.1978年,各小巴陸續安裝車頭頂地點牌箱,以便更清楚顯示行車目的地.而政府喺1988年批准小巴由14座增加到16座.而部分小巴商會亦曾經要求政府放寬座位數目到20座,但因為政府認為小巴為輔助性交通工具而唔接受.
由於綠色小巴受政府監管,政府為加強對公共交通嘅管理,歷年都鼓勵紅色小巴轉為綠色小巴經營.一般嚟講,公共小巴要有車輛登記同埋客運營業證,至可以載客賺錢;紅色小巴嘅車輛登記人同埋客運營業證持有人,往往係同一人,但由於綠色小巴營辦商可以租人哋嘅小巴經營,所以同一架綠色小巴,可以有唔同嘅車輛登記人同埋客運營運證持有人.雖然公共小巴嘅車主可以申請將小巴由紅色轉為綠色(例如618),或者由綠色轉為紅色(只可以同另一架小巴互換牌照,唔可以就噉由綠轉紅;但由紅轉綠就唔使同另一架小巴互換),但從歷年嘅小巴分佈數字睇,綠色小巴嘅數目持續上升.
[編輯] 車款
早期小巴用車多數係歐洲牌子,好似金馬(Commer),柯士甸(Austin),摩利士(Morris),福士(Volkswagen) 同埋福特(Ford)等等,亦有日本五十鈴(Isuzu).直到七十年代,小巴全部都係日產Echo.隨住時代發展,小巴服務不斷提升.喺八十年代中,專線小巴經營商開始從日本引入新款冷氣小巴豐田Coaster,三菱Rosa,日產Civilian,日本小巴就成為香港最常見嘅車款.時至今日,豐田Coaster已經成為大部分小巴嘅車款,但亦有少量三菱Rosa小巴行駛.
小巴以往以柴油做燃料,政府為減少污染,曾經考慮要求小巴改用汽油做燃料,結果因為燃油費同埋維修成本高而受到小巴營辦商強烈反對.後來政府試驗引入電能同埋石油氣小巴,結果石油氣小巴試驗成功,成為現時小巴嘅主要燃料,截至2006年6月,超過一半嘅公共小巴係石油氣小巴.其實,石油氣小巴佔有率超過一半除咗因為得到政府資助之外,重有就係由2002年開始,豐田Coaster嘅柴油版小巴淨係得長陣,普通短陣淨係得石油氣版,對於注重車輛靈活性嘅業內人士有所局限.不過豐田Coaster短陣柴油版小巴喺2008年中再度來港,柴油小巴佔有率可能會升返啲.
[編輯] 小巴路線冧巴
[編輯] 紅色小巴
現時紅色小巴並冇官方認可嘅路線冧巴,但有一啲路線會自訂路線冧巴,好似來往上水至元朗嘅17,18號線,上村至元朗嘅23號線,秀茂坪至觀塘嘅16,45號線,以及紅磡寶其利街至旺角弼街嘅71號線.
呢啲冧巴嘅出現多數同歷史有關,例如17,18號線同以前九巴同一冧巴嘅巴士路線(而家嘅76K同埋77K線)競爭,為方便乘客記認而設.
而16,45線就因為嗰兩條小巴線行經秀茂坪邨前16座同埋45座而得嚟.
[編輯] 綠色專線小巴
綠色專線小巴現時分三區,每一區都分別訂冧巴.因此,一個路線冧巴可能會俾3條專線小巴路線用.
- 香港島專線小巴
- 服務範圍:行走香港島區內.
- 九龍專線小巴
- 服務範圍:主要行走九龍區內.
- 新界專線小巴
- 服務範圍:行走新界或由新界往來九龍地區.
現時大嶼山並冇小巴服務.
- 嶼巴用緊現時小巴所用嘅三菱Rosa行34線,但載客量比一般小巴高,亦唔屬於小巴路線.
[編輯] 小巴嘅利弊
[編輯] 紅色小巴
紅色小巴路線唔受規管,路線比較有彈性,往往可以用更暢順嘅路線,更快去到目的地,對於乘客同埋經營者嚟講,「靈活」係紅色小巴嘅優點.但因應城市發展,唔少小巴路線一般都已經固定咗.
而紅色小巴有一個最大問題,就係冇固定路線,班次同埋收費,因此車費波幅可以好大,某啲路線為求搶客,可以收極低車費嚟打「割喉戰」,但一加車費,收費又可以去到「天價」程度.例如以前香港紅色小巴每逢打風,隨便加車費,曾經有來往香港仔至華富邨由原本嘅港幣3蚊加到港幣30蚊,另外來往新界至佐敦道更曾經加到去80蚊,呢個做法曾經俾市民投訴.宜家每逢打風,紅磡-青山道線由8蚊加至10蚊.年初一至三,藍田-佐敦道線全程及分段加1蚊.另外,由於大部份紅色小巴司機都係自僱人士,收入同載乘客人次有關,如果車上乘客唔多,一般紅色小巴都會停車等客,拖延唔少時間,例如紅磡-青山道線.
[編輯] 綠色專線小巴
小巴因為載得少啲人,故此較適合作為班次要求密嘅短途接駁線,或者為人口疏落嘅偏遠地區服務,呢個亦係政府對綠色小巴嘅定位.但因為受政府監管,行車路線冇紅色小巴咁靈活,路線唔受歡迎唔可以以改變營運方法挽救,部份綠色專線小巴非常殘舊,有時甚至導致小巴營辦商私自取消路線.
[編輯] 共同問題
因為小巴經營模式問題[6],衝紅燈同埋超速嘅情況幾常見,尤其係紅色小巴.例如2004年10月22號(重陽節),兩架紅色小巴喺香港北角英皇道互相搶客而超速撞車,釀成2死17傷意外,結果兩名司機喺2005年年尾被判罪名成立坐監.另外喺2006年5月18號凌晨,新界北交通總部特遣隊派出兩名警員假扮乘客喺銅鑼灣上一架紅色小巴,並暗中帶住攝影機將「飛車」過程錄低,發現架小巴途中至少衝紅燈5次,切雙白線,另一隊警員喺青山公路時速限制50公里路段,用雷射槍偵察到小巴車速超過100公里.警方最後喺元朗將小巴截停,以危險駕駛罪名拉咗個司機.
政府曾經採取多項措施加強小巴乘客安全,好似加裝乘客安全帶,向乘客顯示嘅速度計等等.不過甚少有小巴乘客會扣安全帶,而向乘客顯示嘅速度計更有唔少俾紅色小巴司機改裝過,以減少超速嗰時所發出嘅嗶嗶聲.鑒於速度計成效唔好,政府卒之要公共小巴裝限速等裝置,另外又修改道路交通條例.2012年4月13號開始生效嘅《2012年道路交通(修訂)條例》訂明公共小巴最高時速係80公里,公共小巴要裝限速裝置,新車要有行車記錄儀,揸公共小巴之前要讀職前課程同埋公共小巴司機要展示公共小巴司機證[7].
[編輯] 參閱
[編輯] 連出去
[編輯] 註釋
Category:香港公共小巴
- ↑ 運輸署文件(附件一),已領牌的綠色及紅色小巴
- ↑ 東方日報:4350輛小巴遭挑戰
- ↑ 綠巴大王挑戰立法會
- ↑ Glory Success Transportation Ltd. v Secretary of Justice
- ↑ 懷舊「密碼」
- ↑ 紅色小巴一般為小巴司機以固定租金租一架小巴,當日嘅車費收入由司機袋晒,但燃料費亦由司機負擔;但亦有小巴商會或者黑幫管理部分紅色小巴路線,小巴司機需要向呢啲管理者畀「入線費」以換取行駛某條紅色小巴路線嘅權利;少部分紅色小巴路線就由小巴營辦商經營,並以固定人工或底薪加分帳(以車費收入或行走轉數計算)請司機.綠色小巴每條路線都有固定小巴營辦商,由小巴營辦商以固定人工或底薪加分帳請司機.
- ↑ 運輸署-公共小巴新法例


text:
金鐘
金鐘(英文Admiralty)係香港一地,喺香港島北岸.按四環九約,金鐘查實係中環嘅分區,喺下環側邊,卽係同今日灣仔拍埋,舊時以英軍重地,今日主要係寫字樓同商場.
[編輯] 歷史
金鐘雖然係中環一部份,但係佢自英國1841年得到香港開始,就係英軍軍事重地,三軍司令官邸都係響呢區.威靈頓兵房,域多利兵房,美利兵房,同金鐘船塢.金鐘呢個名就來自金鐘船塢呢個海軍船塢,因為裏面有個金色銅鐘而來.而英文名Admiralty就係船塢個英文名Admiralty Dock而來.裏面重有香港海平面高低嘅基準.
因為佢響中環同灣仔市區中間,阻住市區發展,亦唔可以響海邊加新路,所以開埠以來,香港政府一直都想佢搬走,不過礙於英軍反對而無結果.1970年代起,軍事模式同百年來已經好唔同,無必要響市區大量駐軍,所以英軍同意逐漸搬走,畀返啲地香港政府.美利樓搬咗去赤柱做古蹟,而1878年就有嘅海軍船塢就填平,喺對出新填地起咗添馬艦海軍基地同威爾斯親王大廈英軍總部,即係今日駐港解放軍總部.淨低嘅旗杆屋,即係前三軍司令官邸,變成茶具文物館.其他嘅地方最尾唔係變成公園,就係寫字樓,或者政府辦公大樓.
1980年,香港地下鐵路通到金鐘,重有個金鐘地鐵站起響呢度,自始呢區有自己個名,叫金鐘或者Admiralty.
[編輯] 大廈
呢區有多棟大廈,有力寶中心(舊名奔達大廈),統一中心,遠東金融中心,亞太金融中心,美利大廈,海富中心,太古廣場連帶港島香格里拉酒店,港麗酒店同萬豪酒店等.
政府嘅有高等法院,警政大樓,堅偉大樓,金鐘道政府合署等.後來添馬鑑呢塊地起咗香港政府總部.其中警政大樓亦係中環警察總部.
另外海皮有中信大廈同香港紅十字會總部.因為自成一角,唔少人當佢響灣仔.
[編輯] 公園
呢區山邊主要有香港公園,夏愨公園同海富公園.香港公園除咗有上面講過嘅旗桿屋,重有紅棉路婚姻註冊處,係香港結婚勝地.
[編輯] 交通
呢區最主要有兩個大道,一條係金鐘道,以前係皇后大道東一部份,有香港電車行過.以往未拉直之前,裏面有一個金鐘道死亡灣角,成日有大單交通意外.另一條係夏愨道,較為近海邊,打通咗灣仔告士打道同中環干諾道中.金鐘廊下面有個好大嘅金鐘巴士總站,而下面金鐘地鐵站係荃灣綫同港島綫轉車站,係港島其中一個公共交通輸紐.


text:
有排先見醫生上個星期check到有左5個禮拜, 已經即刻搵醫生. 打左俾好多個, 一個放大假有排都唔返, , 一個要book都10月, 好多個要book都9月頭, 搵左好耐先搵到個下星期三有位. 仲要等成個星期先可以見醫生, 好心急,呢兩日成日係都諗唔知bb有無事, 會唔會唔岩位, 好似宮外孕咁. 點解香港咁多人大肚架!! 咁難book一個婦科!!! 你搵d好出名嘅醫生? 其實我都唔識, 有左之後搵d friend睇過個d, 同上網睇下邊個好就打去問下.
我都知好個d好難book, 所以而家有d擔心book左呢個會唔會唔好. 我聽d friend講都係好難book醫生. 唔知係唔係真係多左大陸人黎生仔呢?
ppotato, 放心啦, 我知有左10week前睇第一次醫生都無問題. 下星期睇完, 如果真係唔鐘意個醫生, 可以轉第二個, 最多book到之前睇住呢個先囉.
其實你依家book左邊個? 我而家book左陳敏儀醫生, 係彌敦道. 你地有無人睇過佢呀? 我今日睇左陳敏儀醫生, 佢超好人, 佢慢慢同我地解釋我地d白痴問題.
我話上去仁安/法國生, 佢仲話兩間俾街外醫生既床位都滿啦, 如果我好想去呢兩間, 可以去睇個兩間醫院自己既醫生, 會多d床位. 即係唔幫親佢, 佢都好nice.
頁: [1]


text:
倫敦打吡後防鬥弱 昆流韋斯咸大有作為
英超周一安排咗場倫敦打吡,昆士柏流浪狀態差勁,但韋斯咸亦信唔過,勝負好睇臨場,但昆士柏有4個後衛因傷倦勤,令不穩嘅防線更添變數,呢場隨時同鎚仔幫顛鳳鬥狂龍,買入球大冇蝕底.
以數量嚟計,昆士柏係今季英超買賣球員最頻繁嘅球隊,但亦因為陣容大執位,所以季初成績非常差,聯賽未開過勝利門,暫時5戰2和3負排喺榜尾地帶,雖然聯賽盃曾經淘汰華素爾,但係上周中已經喺第3圈不敵雷丁出局,領隊麥克曉士雖然未聞到魷魚香,但其實球壇內好多人都替佢擔心緊.
昆士柏唯一可取嘅係冇悶場,佢哋輸親都大大鑊之餘,點都會破蛋俾你睇,以近兩戰為例,英超作客輸俾熱刺1:2,聯賽盃就主場輸俾雷丁2:3,總之就峰迴路轉,買佢哋開大真係幾安心,而且今晚喺倫敦打吡對韋斯咸時,昆士柏一共有4個後衛因傷倦勤,包括同泰利打官司打到人氣急升嘅安頓費迪南,曼聯借將法比奧達施華,前車路士球員保辛華,仲有阿曼特查奧爾,防線進一步甩皮甩骨,想減少失波簡直係天方夜譚.
曉士專剋艾拿戴斯
韋斯咸亦都係五十步笑百步,上周中先至喺聯賽盃俾韋根羞辱1:4,聽講領隊艾拿戴斯嬲到要大變陣,仲話全隊當中得邁加一個令佢滿意,不過「大Sam」自己都唔係好叻咋,睇番佢過往11次同麥克曉士交手,竟然只贏過對方兩次,另外輸5次和4次,個人嚟講真係格食格,唔知會唔會累埋韋斯咸添.
不過就算昆士柏同埋韋斯咸點樣唔掂都好啦,其實呢兩隊波都不乏入球嘅,好似上文所講,昆士柏輸都有建樹架,森莫亞仲累積喺英超入咗3球.韋斯咸方面都不愁攻力架,雖然雷霆救兵安祖卡路爾傷咗,但係老大哥路蘭交足功課,左腳王馬菲泰萊又鹹魚翻生,呢場波即管睇下兩隊鬥攻啦,買入球大包冇死錯人.


text:
聯賽開季未嘗一敗 馬略卡讓客基不可失
西甲周一獨腳戲終於有直播,戲碼係由基達菲喺主場迎戰馬略卡.基達菲今場有主力停賽,要讓聯賽未輸過嘅馬略卡1球根本唔值,1.74倍「讓客」「基」不可失.
馬略卡今季聯賽表現真係予人驚喜,至今5場比賽一共攞到3勝2和不敗佳績,雖然當中勝仗全部都喺主場賽事攞到,但兩場客場比賽分別和到今季好正氣兼贏到唔識停嘅馬拉加,以及要爭取護級嘅奧沙辛拿,點計表現都已經算係唔錯.
客軍今季之所以有好成績,兩名主力希密特以及域陀可謂居功厥偉,球隊今季7個「士哥」入面,就有6球由佢哋兩個包辦,明顯季初已經狀態大勇,絕對係對手後防嘅心腹大患;無疑,中場查維馬基斯因傷要長唞,對馬略卡係有一定影響,之但係賽前佢哋都有好消息,季初喺熱刺加盟嘅墨西哥國腳杜斯山度士已經復操,今場可以候命,預計球隊要延續不敗佳績唔難.
主隊基達菲賽前之所以要排喺聯賽尾列,主要原因係表現太過飄忽,佢哋今季唯一勝仗竟然係喺主場贏皇家馬德里,但其餘對住西維爾,巴塞隆拿同切爾達又可以輸晒,實力究竟有幾多其實係一個謎,係未回復正常演出前都係捧唔過.
基達菲缺阿歷西斯
雷神另一個唔敢捧基達菲原因,係佢哋有主力後衛阿歷西斯停賽,冇咗呢位中堅壓陣,基達菲要喺今季首次保持不失將大有困難;再來往績方面,基達菲對上3次面對馬略卡一共攞到2勝1負佳績,上季造訪基達菲更加係大勝3:1而回,而入波嘅正正就係域陀以及希密特,所以今晚唔好諗咁多,一於捧定「讓客」睇住佢兩個重溫舊夢.


text:
大穫(喊都無謂行動最實際)
(一)大件事
二零零五年一月份香港中文大學國際化事件驟眼睇似乎係中英文之爭,若果認眞分析成件事,背後隱藏嘅危機一啲都唔講得笑!佢一針見血噉暴露咗香港咁多年嚟一個無可爭詏嘅疏忽:廣東話(粵語)喺語言,文化,教育上冇受到重視嘅事實!呢個疏忽唔單單削弱香港人嘅「香港感」,佢重對中國甚至世界文化上都有負面影響.
就香港嚟講,身爲香港人(甚至乎其它粵語區人),我母語就係我社會文化根.唔尊重母語等於輕視以佢作爲母語嘅人喺社會各層面上嘅正常,和諧發展潛能. 呢種自我貶值,自卑心態已經造成粵語退化(懶音,普通話式粵語歌曲,講話,英文化等現象),失去創造,競爭力(越嚟越少外國人學粵語……).
相對於中國,香港若果放棄粵語作爲母語,後果係損失一個帶頭維護中國多元語言文化嘅作用.唔使講大家都知中國係個多元民族,多元文化嘅「共和」國. 粵語嘅遺棄會間接影響其它中國文化語言嘅保存同打底.
喺國際舞臺,粵語(同埋客家,閩南,吳……),作爲古漢語(順便提你哋佢有超過兩千年歷史)活化石,佢嘅缺席將會阻礙其它非中文地區對中國文化眞正嘅認識,亦都阻礙世界文化和諧發展.
喺中國全面推普下大家係咪要反省一下各地區語言同普通話互存嘅關係?
(二)乜乜物物
一講起粵語一般香港人(同部份國內同胞)就會一口咬定佢唔寫得,唔正確,唔文明.之不過當一個語言可以有效,優雅噉畀廣大民眾用嚟表達自己嘅感情,從事經濟文化活動,呢個語言,唔理口講定手寫都絕對係正確,文明嘅語言.有啲人甚至乎講粵語唔係中文!呢層好多語言專家會否定呢個講法:粵語唔單止係中文,重係中文中最有中文氣質嘅中文之一.


text:
力37炼 〖磊魂狼 秒垫啊咀〗
ㄧ 昏力  ㄨ康 力72炼力3亲 棺 力5亲俊 蝶扼 秒垫啊咀俊 器窃窍芭唱 啊魂窍绰 陛咀俊绰 康 力11炼力9龋狼 陛咀吝 康 力88炼力1亲力8龋 唱格 棺 促格狼 痹沥俊 狼窍咯 盒咯罐篮 捞劳阑 器窃茄促.  ㄩ康 力72炼力4亲力2龋俊辑 "扁裙犁沥何飞捞 沥窍绰 楷瘤鞭荐涝"捞扼 窃篮 促澜 阿 龋狼 荐涝阑 富茄促.  1. 篮青捞 脚侩阑 傍咯窍绰 扁茄何 脚侩厘规侥 肚绰 傍鞭磊啊 脚侩阑 傍咯窍绰 荐免磊脚侩规侥俊 狼茄 荐涝规过俊 狼窍咯 弊 急利辑幅唱 拱前狼 康荐老何磐 老沥扁埃捞 版苞茄 饶俊 寸秦拱前狼 荐涝措陛 傈咀阑 瘤鞭窍绰 规过俊 狼茄 荐涝2. 荐免磊啊 惯青茄 扁茄何 券绢澜阑 荐涝磊啊 牢荐窍搁 急利辑幅唱 拱前捞 荐涝磊俊霸 牢档登档废 窍绊 弊 急利辑幅唱 拱前狼 牢档老何磐 老沥扁埃捞 瘤抄 饶俊 荐涝磊啊 秦寸 拱前狼 荐涝措陛 傈咀阑 瘤鞭窍绰 规过俊 狼茄 荐涝3. 沥蜡雀荤, 盔蜡·咀拳玫楷啊胶 肚绰 咀拳籍蜡啊胶 荐涝诀磊啊 盔蜡·咀拳玫楷啊胶 肚绰 咀拳籍蜡啊胶狼 老恩阂规侥·荐免磊脚侩规侥 肚绰 荤饶价陛规侥俊 狼茄 荐涝措陛搬力甫 困窍咯 「寇惫券芭贰过」俊 狼茄 楷瘤鞭荐涝扁埃捞郴俊 窜瘤寇拳磊陛阑 瞒涝窍绰 规过俊 狼茄 荐涝4. 弊 观俊 力1龋 郴瘤 力3龋客 蜡荤茄 楷瘤鞭荐涝
力40炼 〖备惑公开俊 乐绢辑狼 概概啊咀〗
ㄧ备惑公开规过俊 狼窍咯 荐免茄 拱前狼 魄概陛咀狼 拌魂篮 促澜 阿龋俊 狼茄促.1. 急荐免 饶荐涝狼 版快俊绰 弊 荐免苞 楷拌窍咯 荐涝且 拱前狼 寇拳钎矫啊咀阑 荐免茄 拱前狼 急冠 肚绰 厚青扁俊狼 利犁甫 肯丰茄 朝 泅犁狼 寸秦芭贰客 包访等 芭贰篮青狼 措绊按寇惫券概涝伏俊 狼窍咯 拌魂茄 陛咀2. 急荐涝 饶荐免狼 版快俊绰 荐涝茄 拱前狼 寇拳钎矫啊咀阑 烹包例瞒啊 肯丰等 朝 泅犁狼 寸秦芭贰客 包访等 芭贰篮青狼 措绊按寇惫券概涝伏俊 狼窍咯 拌魂茄 陛咀ㄨ力1亲狼 痹沥俊 狼窍咯 荐涝茄 拱前狼 秒垫啊咀篮 荐免窍看芭唱 荐免且 拱前狼 魄概陛咀苞 寸秦荐涝拱前狼 荐涝俊 家夸等 何措厚侩狼 钦拌咀俊 惑寸窍绰 陛咀栏肺 茄促.ㄩ荐免 肚绰 荐涝茄 拱前苞 楷拌窍咯 荐涝 肚绰 荐免窍绰 拱前狼 老何啊 荤诀楷档甫 崔府窍咯 捞青登绰 版快俊 阿 荤诀楷档俊辑 捞青等 盒俊 措茄 荐涝拱前狼 秒垫啊咀 肚绰 荐免拱前狼 魄概啊咀篮 力1亲 棺 力2亲狼 痹沥俊 狼窍咯 弊 捞青等 盒狼 厚啦俊 蝶扼 阿阿 捞甫 救盒拌魂茄促.


text:
大學站 (東鐵綫)
座標: 北緯22°24′48.07″東經114°12′36.62″
大學站係位於香港沙田區嘅港鐵東鐵綫車站,之前叫馬料水站,喺1966年改名做大學站,以車站旁邊嘅香港中文大學而得名.
[編輯] 車站結構
大學站係一個地面車站,但主要大堂係位於2號月台側邊嘅下一層,同時有另一個較細嘅大堂喺1號月台側邊.2個大堂同埋月台由兩條路軌下嘅通道連接(一條喺收費區內,一條就喺非收費區).收費區嘅通道喺中文大學嘅一邊設有閘機.雖然大學站望落好似同香港中文大學有一段距離,但係1號月台設有另一個西面大堂通往香港中文大學,並設有閘機方便出入.
大學站設有兩個側式月台,月台只有中央部份設有上蓋,兩端都係露天.本站係三個設有「空隙黑點」提示嘅車站之一(另外兩個係九龍塘站同旺角東站),兩個月台都喺急彎之上(列車限速係每小時55公里),空隙係港鐵中最闊嘅,可達34公分,因此乘客較易發生墜軌意外.
[編輯] 車站樓層
[編輯] 車站出口
- 車站大堂
- 一號月台
- C - 香港中文大學
- 香港中文大學
[編輯] 鄰接車站
[編輯] 車站周邊
大學站隔離就係香港中文大學,遠少少有香港科學園同馬料水碼頭.車站隔離有個巴士總站,有巴士同小巴去馬鞍山同科學園.
[編輯] 接駁交通
大學站響馬料水,因為附近有馬料水碼頭去新界東北,所以曾經係交通樞紐.後尾馬鞍山西面近沙田海一帶發展做新市鎮,起咗好多路,水上交通無咁重要,變成去東北平洲,塔門同黃石嘅碼頭.相反大學站就變成火車轉去馬鞍山一帶交通樞紐仔,有巴士同小巴站.家下有車去到馬鞍山東面十四鄉.自從有埋馬鞍山鐵路,呢處嘅角色就唔係咁重要.不過新界北或者由大陸坐火車落嚟,搭東鐵綫南行去馬鞍山嘅乘客,喺呢度轉車方便好多.
- 九巴:
- 87K 大學鐵路站 ↔ 錦英苑(循環線)
- 87S 大學鐵路站 ↔ 錦英苑(循環線)(只限平日繁忙時間服務)
- 272K 大學鐵路站 ↔ 香港科學園(循環線)
- 289K 大學鐵路站 ↔ 富安花園(循環線)
- 專線小巴:
- 807A 大學鐵路站 ↔ 海柏花園
- 807B 大學鐵路站 ↔ 十四鄉水浪窩
- 807K 大學鐵路站 ↔ 十四鄉井頭
- 香港中文大學校巴:
- 大學站 ↔ 逸夫書院
- 大學站 ↔ 新亞書院
- 香港教育學院校巴:
- 大學站 ↔ 香港教育學院
- 翠華船務:
[編輯] 利用狀況
大學站大堂外嘅公共交通交匯處設有巴士同小巴駛經連接9號幹線吐露港公路馬料水段同2號幹線大老山公路去對面嘅馬鞍山路,橫跨沙田海嘅架空天橋去馬鞍山住宅區,以前大學站係馬鞍山居民出入市區嘅重要車站,即使而家馬鞍山綫已經通車,由馬鞍山去羅湖/落馬洲嘅乘客都係喺呢個站上車比較方便,所以呢個站仍能維持有一定人流.
另外,每逢馬場站開放,大學站會做一個臨時轉綫站,往紅磡方向列車嘅乘客要去馬場站,必須喺大學站等經馬場站嘅列車.而去火炭站嘅乘客搭咗經馬場站嘅列車,亦要喺大學站等經火炭站嘅列車.而喺2008年北京奧運同殘奧會期間,前往沙田主賽場睇馬術比賽盛裝舞步賽事同場地障礙賽嘅觀眾,都要喺呢個站出面轉大會嘅穿梭巴士HK1.
[編輯] 車站歷史
[編輯] 大學站列車出軌事故
1988年6月4號下晝兩點,一列九廣鐵路(英段)南行貨運列車喺大學站以北嘅白石角出軌,直到第二日朝早10點40分恢復服務.期間九鐵服務中斷咗成日.九鐵方面派出接駁巴士疏導乘客,但場面混亂.例如喺沙田站,夜晚大批乘客爭先恐後上接駁巴士,有人甚至爬窗上車.出事嗰段鐵路本來係個急彎,後來喺1995年拉直.而家係香港教育學院運動場.
[編輯] 車站命名
大學站之前叫馬料水站,喺1956年9月24號正式啟用.車站啟用初期每日只有南北行各三班列車停站.隨住香港中文大學落成,喺1966年12月11號宣佈改名做大學站.
2007年12月2號兩鐵合併,東鐵綫現有大學站,同起緊嘅港鐵西港島綫香港大學站,站名重複.當其時港鐵未就此事有所定案.有類似情況嘅旺角站,九廣東鐵旺角站就改名做東鐵綫旺角東站.有輿論認為依傳統地名,東鐵綫原有嘅大學站應恢復原名馬料水站,新起嘅大學站就命名石塘咀站,但港鐵發言人指西港島綫大學站重未正式命名,並重申名稱將會反映該區嘅地區特色.2009年,西港島綫動工起之後,港鐵將西港島綫大學站正式改做香港大學站;不過由於重喺興建階段,因此正式名稱仍然有變數;而家嘅大學站亦有可能喺西港島綫通車後順便改名做中文大學站.


text:
博覽館站
博覽館站係港鐵一個機場快綫車站,地鐵公司(港鐵公司前身)為配合亞洲國際博覽館而特別起嘅新車站,隨住亞洲國際博覽館喺2005年12月20號揭幕而正式啟用,並取代機場站成為港鐵機場快綫嘅新終點站.車站只有一個月台,隔籬嘅月台係機場快綫嘅整備月台.
為咗方便往來亞洲國際博覽館參觀展覽或者欣賞演唱會等活動嘅乘客,港鐵提供特別優惠畀往來該站嘅乘客,乘客只需用八達通卡搭機場快綫前往該站落車,並至少逗留1小時30分鐘(以該站出閘後至回程再入閘之間計算),同一日內以同一張八達通卡搭機場快綫回程,即可享有折扣,往返青衣站同博覽館站嘅成人即日來回車費係港幣42蚊(單程60蚊),九龍站係64蚊(單程90蚊),香港站係72蚊(單程100蚊).乘客同時可享有免費八達通港鐵市區綫接駁服務(東鐵綫頭等除外).
[編輯] 車站結構
[編輯] 車站樓層
[編輯] 車站大堂
博覽館站設有兩個獨立出入口,兩個出入口設有一條收費區嘅行人通道連接.基於乘客量同埋開放時間需要,博覽館站客務中心設於車站大堂東面嘅A出口,而西大堂嘅B出口只有幾部售票機同埋八達通增值機及查閱機畀乘客用.
- 自助服務
[編輯] 車站月台
博覽館站設有1個側式月台,月台位於地面,長度可容納機場快綫10卡車廂停泊,但現時只係用其中8卡月台,並裝有月台幕門.
- 機場快綫整備月台
由於博覽館站前身係機場快綫嘅整備月台,所以而家喺博覽館站側邊仍然保留島式月台,以便列車調動同停泊.而家港鐵公司更喺該月台加建月台廣告板,藉此增加廣告收益.
[編輯] 車站出口
博覽館站只設有2個車站出入口,其中B出口只係喺西面展覽場館有活動嘅時間先會開放.
- A - 博覽館大道東入口
- 亞洲國際博覽館東入口
- 設有失明人士引導徑往返出口
- 亞洲國際博覽館東入口
- B - 博覽館大道西入口
- 亞洲國際博覽館西入口
- 出口只係喺西面展覽場館有活動嘅時間先會開放
- 亞洲國際博覽館西入口
[編輯] 鄰接車站
[編輯] 接駁交通
- 城巴/龍運巴士
- S1 - 東涌鐵路站 ↺ 機場(客運大樓)/機場博覽館(循環線)
[編輯] 利用狀況
由於博覽館站主要服務亞洲國際博覽館嘅乘客,因此博覽館站客量視乎博覽館展覽而定.當博覽館冇大型展覽嘅時間,車站就顯得非常冷清,大部分乘客係喺博覽館返工嘅職員.平日係用機場快綫列車,當有展覽或演唱會等大型活動舉行,部分班次就會改用東涌綫列車.
[編輯] 車站歷史
博覽館站原本係機場快綫嘅整備月台,主要係畀機場快綫列車停泊,列車清潔同埋提供空間畀車長休息.直至亞洲國際博覽館動工,就將整備月台位置改做博覽館站工地,以服務亞洲國際博覽館嘅乘客.車站於2005年12月20號同亞洲國際博覽館同步啟用.
- 車站命名
博覽館站原本想用機展站做站名,因為「機場展覽中心」而命名.後嚟展覽中心正式命名做「亞洲國際博覽館」,車站亦落實用而家嘅名.


text:
迪士尼綫
迪士尼綫(Disneyland Resort Line)係香港一條鐵路線,由港鐵營運.佢位於香港新界荃灣區大嶼山,連接陰澳打水灣嘅欣澳站,同竹篙灣香港迪士尼樂園嘅迪士尼站,屬於近郊鐵路線.呢個係全球第二條專為迪士尼主題公園而設嘅鐵路線.
[編輯] 概要
呢條線全長3.5公里,行車時間只需3.5分鐘.全綫工程喺2005年4月完成,欣澳站喺2005年6月1號啟用,而成條迪士尼綫亦喺2005年8月1號正式通車.
呢條線由欣澳站3號月台作起點,列車會經過850米長嘅大陰頂隧道,然後喺竹篙灣公路橋底穿過,沿迪欣湖西面駛過,再喺神奇道下面穿過,去到香港迪士尼樂園北面嘅迪士尼站總站.迪士尼綫喺路線圖上以粉紅色代表.
呢條線係香港現時唯一一條單線,同第二條無人駕駛嘅鐵路.
[編輯] 路線圖
[編輯] 迪士尼綫全日通
特別設計嘅迪士尼綫全日通,共有兩款設計,分別以米奇同埋米妮做主題,而喺2008年9月28號起設計將會不時更換;乘客可以喺買飛之後六個月內,首次使用起24小時內無限次搭港鐵來回迪士尼站(機場快綫,輕鐵,東鐵綫頭等,港鐵巴士同埋港鐵接駁巴士除外).迪士尼綫全日通售價係每款HK$50,喺機場快綫同埋港鐵各站嘅客務中心有售.
(註:來回迪士尼站車程包括羅湖同埋落馬洲站,另外馬場站冇迪士尼綫全日通車飛賣.)
[編輯] 車站設計
欣澳站同迪士尼站同樣採用天幕式設計,以便自然通風同善用自然光,亦可以營造開揚嘅感覺.欣澳站以未來世界為主題,具科幻感同未來感.迪士尼站採用19世紀維多利亞時代風格.乘客搭迪士尼綫,就好似穿梭時光隧道一樣.
[編輯] 用車
迪士尼綫嘅列車全線採用3列喺1995年買入,由GEC Alsthom生產嘅車卡(英製都城嘉慕列車第3代車卡),喺2003年把車廂內外改裝成富有迪士尼特色.而迪士尼綫係香港地鐵路線中首條用SelTrac訊號系統同埋無人駕駛列車嘅路線,全線以4卡列車行走,每卡可以載180人,其中48個係座位.以每4至10分鐘一班車嘅班次計算,繁忙時間每個鐘可以應付達10000人次.
迪士尼綫列車改裝後嘅外形設計簡潔而現代化,車窗係米奇老鼠頭形狀,並以紅邊裝飾.車身方面就以金色彩帶同埋星粉圖案點綴.車廂內嘅牆身,塗滿咗藍,紅,黃,紫等各種鮮艷色彩,天花亦滿佈繁星圖案.座位方面,係藍色布料嘅弧形設計梳化.此外,車廂內設有米奇老鼠,米妮老鼠,唐老鴨等16個迪士尼卡通人物嘅銅像,亦貼有一啲介紹迪士尼嘅懷念相片.至於扶手,亦係米奇老鼠頭形狀.由於連接扶手嘅膠帶係軍用物料,因此好難俾乘客整斷.
英國製迪士尼綫列車車廂編組註解:
- P50X - 有駕駛室負責操控嘅動力車廂
- Q50X - 裝咗集電弓嘅電力車廂
[編輯] 車站一覽‧接駁路線
[編輯] 參閱
Category:迪士尼綫


text:
旺角東站
旺角東站(Mong Kok Estate Station),原叫油蔴地車站(Yaumati Station),旺角車站(Mongkok Station),係港鐵一車站,喺香港旺角聯運街.九廣鐵路一九一零年十月一號通車,就有油蔴地車站.一九六八年重建兼改名旺角車站.一九八二年跟九廣鐵路電氣化翻新.呢個站設有島式月臺一個,兩邊爲一號二號月臺,側式月臺一個,叫三號月臺.二零零七年十二月二號,兩鐵合併.為免同地下鐵路旺角站撞名,旺角車站改名旺角東站.而彌敦道嘅旺角地鐵站,就唔變.
旺角東站同旺角站,兩站唔通,要過行人天橋系統,行兩三個字.兩站間轉搭,無論用八達通,定單程車票,都當兩段車程,入閘要畀過錢.
[編輯] 車站結構
[編輯] 車站樓層
[編輯] 車站月台
旺角東站設有3個月台,以1個島式月台同埋1個側式月台排列,所有月台冇裝月台幕門.1號同2號月台共用同一個島式月台,主要處理東鐵綫往羅湖/落馬洲方向嘅列車,有部份(兩班)由新界開出嘅列車用1號月台為南行方向嘅終點站,並隨即分別折返大埔墟及火炭,間中都有部份列車停喺嗰個月台.3號月台係側式月台,主要處理東鐵綫往紅磡方向嘅列車.
旺角東站喺早期興建時月台較窄,畀乘客等車嘅空間較少.加上車站嘅彎度較高,為咗遷就唔同闊度嘅列車駛經月台,故此列車同月台之間條罅較大,成為東鐵綫其中三個設有「空隙黑點」提示嘅車站之一(另外兩個係九龍塘站同埋大學站).由於乘客容易喺嗰個站發生墜軌等意外,現時港鐵公司研究喺嗰個站安裝月台伸縮板同埋月台閘門嘅可行性,但目前計劃一直未有動工時間表.
[編輯] 車站大堂
- 車站商店及自助服務
旺角東站喺2009年翻新前主要商店有美心MX,7-11便利店,美心西餅同找換店.車站進行翻新工程後,引入多種唔同類型商店,包括飾物,書店及個人護理店等.
[編輯] 車站出口
- B - 旺角政府合署
- C - 洗衣街
- D - 新世紀廣場
[編輯] 鄰接車站
[編輯] 接駁交通
- 港鐵:
- 九巴
- 專線小巴
[編輯] 利用狀況
由於旺角東站上蓋設有大型綜合商業物業發展項目──新世紀廣場嘅購物商場以及寫字樓,而附近又有花墟,再加上有有蓋行人天橋系統接駁到彌敦道同埋旺角站一帶購物區及商業大廈,因此個站有好高乘客量支持.
[編輯] 車站歷史
旺角東站最初叫「油麻地站」,同而家旺角東站位置相同,於1911年隨九廣鐵路(英段)通車啟用.1960年代,站名由油麻地站改做「旺角車站」.1980年代,為配合九廣鐵路電氣化,旺角車站原址重建,變成而家嘅樣.
另外,1號月台嘅左邊係旺角貨場,喺九鐵時代因為貨運量下跌而棄用並由一間紙品公司租用作貨倉用途,兩鐵合併之後由嘉士伯公司租用.
- 車站翻新
為配合新世紀廣場落成旺角東站曾經喺1997年進行過一次翻新同擴建工程,將成個大堂同埋月台翻新.
- 兩鐵合併
- 內文: 兩鐵合併
2007年12月2號隨住兩鐵合併,為免同響彌敦道嘅旺角站產生混淆,於是改名做旺角東站.
[編輯] 未來發展
- 東鐵線車站翻新工程
港鐵公司為迎接東鐵綫營運百周年,決定為各個東鐵綫車站進行翻新工程,並以「融入大自然」嘅設計及建築概念,翻新各個車站.旺角東站將會優先進行翻新工程,包括車站大堂嘅天花將用特色環形通花吊飾設計,並使用更多石材,引入更多自然光,車站原有建築物料金屬感覺會減低,並會加建更多車站商店,重建客務中心以及改建A,B出口等工程,改建同翻新工程已經大致完成,預計成個工程響2010年12月完成.
- 車站重建
兩鐵合併之前,九廣鐵路公司正研究重建呢個站,順帶擴建新世紀廣場等現有設施.當時九鐵預料重建後嘅車站將會喺現址南面,更接近旺角市中心以及位於彌敦道嘅旺角站,但計劃一直擱置至今.


text:
九龍塘站
座標: 北緯22°20′15″東經114°10′31.44″
九龍塘站係港鐵其中一個車站,響九龍城區九龍塘多福道,添福道同沙福道交界,深水埗區又一村又一城東面,係東鐵綫同觀塘綫重要嘅鐵路轉車站之一.
喺兩鐵合併前,呢個站曾分別由九廣鐵路公司(九鐵公司)同埋地鐵公司管理;而喺2007年12月2號兩鐵合併後,九龍塘站嘅九廣東鐵部份,由九廣鐵路公司租畀港鐵公司做鐵路營運之用,並合併成同一個車站管理.
九龍塘站服務九龍塘同埋佢嘅設施,包括又一村,又一城,香港城市大學同埋香港浸會大學.
[編輯] 車站結構
[編輯] 車站樓層
[編輯] 車站大堂
九龍塘站共設有3個地底大堂,其中東鐵綫用北面以及南面大堂,兩者都有轉乘通道連接喺沙福道地底嘅觀塘綫大堂.自兩鐵合併後,原本獨立運作嘅東鐵綫北面大堂,南面大堂同埋觀塘綫大堂嘅轉乘通道劃分成收費區連接,令轉車乘客唔使用閘機轉車.現時設立一條非收費區通道,方便乘客來往東鐵綫北面大堂同埋觀塘綫大堂,但原有觀塘綫大堂嘅非收費區一分為二,乘客喺站內唔可以喺「B出口同C出口」,「A出口同E出口」同埋「D出口」之間相互直接貫通,需要途徑地面通道或入閘往返兩端非收費區.
- 車站商店及自助服務
九龍塘站內提供不同類型嘅商店畀乘客買嘢或食嘢,例如有7-Eleven便利店,OK便利店,餅店以及恒生銀行等服務,所有商店主要分佈喺觀塘綫大堂,東鐵綫北面大堂同埋南面大堂嘅收費區內.此外,喺東鐵綫H出口及G出口亦設有幾間商店.由於港鐵收費區入面唔准食嘢,因此大部份食肆都唔喺收費區入面.
此外,九龍塘站亦有唔少自助服務設施畀乘客用,包括匯豐銀行,恒生銀行同埋中銀香港嘅自動櫃員機,自動售賣機,自動照相機等.車站內更設有香港郵政郵箱以及「iCentre」免費上網服務設施,方便乘客喺車站內寄信同埋上網.車站更設有「e分鐘着數」機,畀乘客登記為港鐵友禮會會員,查閱積分,換領獎賞同埋買互聯網用代幣同埋點數卡.
[編輯] 車站月台
九龍塘站觀塘綫月台位於沙福道地底,設有1個島式月台,並裝有月台幕門.而東鐵綫則設有兩個地面側式月台,同觀塘綫月台成直角排列.乘客轉車需要通過大堂及轉乘通道.
東鐵綫月台更提供通往地面嘅直接出口(H出口喺東鐵綫1號月台,G出口喺東鐵綫2號月台),喺非收費區設有售票機及客務中心,乘客唔使通過大堂就可以直接到達月台.
[編輯] 車站出口
- 觀塘綫大堂
- A - 浸會醫院
- A1 - 沙福道
- A2 - 大學會堂,安菲爾國際幼稚園,浸會醫院,香港浸會大學,香港專業教育學院李惠利分校,聯合道,添福道,窩打老道
- B - 沙福道
- 佛教慈濟香港分會,中國神學研究院,第一城城巴專綫,啟思幼稚園,德雲道,根德道,九龍塘學校(中學部),九龍真光中學,省善真堂,森麻實道,沙福道,真光里
- 設有失明人士引導徑往返地面
- 佛教慈濟香港分會,中國神學研究院,第一城城巴專綫,啟思幼稚園,德雲道,根德道,九龍塘學校(中學部),九龍真光中學,省善真堂,森麻實道,沙福道,真光里
- C - 又一城
- E - 教育局九龍塘教育服務中心
- 東鐵綫南面大堂
- 東鐵綫北面大堂
- 東鐵綫2號月台(地面)
- 東鐵綫1號月台(地面)
- H - 香港城市大學
- 香港城市大學,又一城,香港生產力促進局大樓,創新中心,達之路
[編輯] 鄰接車站
[編輯] 接駁交通
- 九巴
- 城巴
- 62R - 九龍塘站 ↔ 沙田第一城
- 過海隧道巴士
- 103,170,182
- 專線小巴
[編輯] 利用狀況
九龍塘站目前係成個港鐵系統入面第五繁忙嘅車站.由於九龍塘站係新界東部及北部居民嘅重要轉車站之一,由朝到晚都有大量乘客轉東鐵綫及觀塘綫,往來市區同新界.加上車站周邊學校林立,香港城市大學,浸會大學同香港專業教育學院都喺附近,所以喺返學放學時間都非常繁忙.車站旁嘅大型購物商場又一城,亦為個站帶嚟唔少人流.以前原地鐵及原九鐵嘅收費區未合併之前,更有唔少非乘客取道車站大堂來往窩打老道一邊同又一城一邊,但收費區合併後呢啲人流需要改用車站外嘅地面通道及行人天橋.2009年8月16號後,由於尖東站變成西鐵綫中途站,原本可以搭東鐵綫直達尖東站嘅新界東乘客,要喺紅磡站轉西鐵綫先可以去到尖東站,令部分北區居民改用本站過海,相信人流亦因此而有所增加.
此外,因為東鐵綫係過境鐵路綫,有唔少乘客取道九龍塘站轉東鐵綫到羅湖過境前往深圳.
[編輯] 車站歷史
- 修正早期系統
前地鐵部分嘅九龍塘站響1979年10月1號隨修正早期系統石硤尾至觀塘段通車而啟用.由於當時九廣鐵路(英段)重未電氣化,現名香港城市大學嘅香港城市理工學院又未成立,嗰個站喺地鐵通車初期人流較為冷清,當時嗰個站最大客源係來往沙田居民以及喺廣播道返工嘅人.
- 九鐵電氣化
隨住九廣鐵路(英段)電氣化完工,前九鐵部分嘅九龍塘站亦於1982年5月4號啟用,九龍塘站建立目的係作為連接前地鐵系統嘅轉車站.及後沙田,大埔同埋北區嘅新市鎮開發,唔少市民都紛紛搬入新市鎮,用九龍塘站嘅人越來越多,並開始出現飽和.九鐵分別喺1995年及2004年為車站進行改善工程.
全新嘅九龍塘轉車通道工程由九鐵同地鐵合作,2001年8月開始起,並喺2004年4月15號正式啟用,並分別配合兩鐵九龍塘站嘅改善工程.通道總長60米,由九鐵月台行去地鐵站只需約90秒,比以前大概快半分鐘.搭東鐵轉地鐵嘅市民,可以由往紅磡方向列車嘅第2卡位置,直接經新通道到達地鐵站,避免出現第5卡出口過分擠迫,當時當局預計會有3成轉車乘客選用新通道,即7000人次,可足以應付未來15年嘅需求.新通道亦設有多間商店.擴建計劃,除咗轉乘新通道外,重整多一個新大堂,面積約1,800平方米,以及喺多福道增設新出口,成個工程耗資2.8億元.
地鐵方面就耗資1億幾萬元擴建九龍塘站大堂以及提供相關嘅新設施,包括喺近D出入口嘅大堂裝置12部出入閘機,1部闊閘機,以及喺轉乘通道增設4間商店.此外,喺該站E出入口亦增設一部畀乘客用嘅地面升降機,預備將來接連位於交通交匯處上嘅教育署辦公大樓.
同時,新轉乘通道亦裝上一幅叫做「8乘8」嘅巨型壁畫,係地鐵車站藝術建築計劃嘅項目之一.嗰幅由12塊玻璃搪瓷板組成嘅壁畫係由本地著名藝術家李秉罡先生以電腦繪畫設計,創作意念源自中國古典書籍《易經》.
- 尖沙咀支綫
自九廣東鐵尖沙咀支綫喺2004年10月通車後,九龍塘站嘅轉乘人流得以分流到東鐵尖東站.因為尖東站只能方便去九龍南部及香港島嘅乘客,未能惠及往返九龍東西部嘅乘客.加上轉乘時間較短(尖東站轉荃灣綫要行5-10分鐘),車費較平等原因,唔少乘客繼續喺九龍塘站轉東鐵綫.當九龍南綫喺2009年8月16號通車之後,原本可以搭東鐵綫直達尖東站嘅新界東乘客,要喺紅磡站轉多次車先去到尖東站,令本站嘅轉乘人流增加番.
-
-
-
-
H出口-又一城地面出口,連接兩鐵合併前九廣東鐵1號月台


c: text/plain

text:
岁月神偷的评论 4
咁去追憶過去嘅片段,好似可以諗返自己細細個過時,睇住影片中細佬果樣,都會懷念過去對生活嘅感受..如果係以前嘅日子,大家好又係過,差又係過.兩公婆辛苦D捱過,可能無錢係要辛酸啦,尤其睇到細佬為咗食成盒月餅偷偷賣咔,同埋大佬生病要輸血果片段,真係覺得好辛苦.而家咧,就成日話快D搵錢,咁風光D,買多D奢侈品,男人仲可以有更多機會偷食,女人都係添.咁可能大家真係價值觀同之前果年代嘅人差咗好多,對幸福嘅定義咧,都5同.不過,諗諗吓,都有時覺得現代人幾慘,無論幾成功,D親情都淡咗,好多朋友可能畀傷害咗,為咗所謂嘅贏.呢嗰世界,想擁有多D嘢,一定要從你身邊偷咗一D嘢架.
入邊果大佬同細佬嘅感情都好細膩,咁以後有機會一定要生兩個BB啦.前幾日聽朋友話,唔知生多個仔係咪可以養得,但我都係諗緊以前大家生多一打仔咪都係長大咗咩.辛苦D啦,但係始終有人陪住你好D,唔似我哋呢代人,個個都得一個,個個都以為自己了得,同埋好重要,而5識關心人地阿.起碼有人係你畀驚到嘅時候,話你知唔使驚,都係好大嘅安慰.
電影里仲有一句台詞,叫做,做人,一定要信.係啦,好多時懷疑自己同埋生活時,始終要畀D信心自己咁行落去.話鞋字,一半佳,一半難.人生行路都係咁啦,無論好定唔好,都係人生嘅一部分,經歷咗就明白多D啫.幾绝望時都係睇住天邊,可能有天虹咧,影片最終兩條彩虹嘅收尾都啱晒.
有親情,愛情,都幾溫情,幾真實.比較吓大陸呢兩年出嘅電影,就好明顯覺得係佳作,5怪得攞得咁多獎項.畀好評.
> 去岁月神偷的页面


text:
別人問我有沒有JetLag,我唔知點答好.如果話有,又好難解釋到我呢期朝七晚十一既作息時間.如果話冇,我又真係好唔慣咁樣喎. 人地話我去美國就好似番左老家咁,因為在香港生活時,我好多時都係行歐洲時間既.响香港,我零晨四點到六點上床訓,大概訓八個鐘到啦,睇下第二日既appointment係點,於是呢,相對香港既一個普通人黎講,我係慢左四至六個鐘頭.以前,我呢個習慣係超難改既,就算我係八點鐘起身,去到晚上十一二點好攰好攰都好,再過多一陣就開始精神番,起碼要到四點先訓得番著. 黎到呢度,我既黃昏六點即係香港既凌晨六點,冇錯,我而家七八點就會開始好眼訓,捱到十點幾就一定要上床.好似好健康咁,其實我只係將昔日响香港既睡眠時間再推遲少少啫.呢幾日,朝朝都好早起身,睇曬啲blog先出去,嗯,時間好似見使左.之但係,就冇所一路以黎,我寫blog既黃金時間(即係零晨二至四)囉. 所以同人解釋自己既情況,就要先講其實一向我喺香港都有Jetlag既,黎到呢度,番而情況好左少少.就睇下過多幾個星期,我keep唔keep到呢個所謂既健康作息時間啦!
別人問我有沒有JetLag,我唔知點答好.如果話有,又好難解釋到我呢期朝七晚十一既作息時間.如果話冇,我又真係好唔慣咁樣喎.
人地話我去美國就好似番左老家咁,因為在香港生活時,我好多時都係行歐洲時間既.响香港,我零晨四點到六點上床訓,大概訓八個鐘到啦,睇下第二日既appointment係點,於是呢,相對香港既一個普通人黎講,我係慢左四至六個鐘頭.以前,我呢個習慣係超難改既,就算我係八點鐘起身,去到晚上十一二點好攰好攰都好,再過多一陣就開始精神番,起碼要到四點先訓得番著.
黎到呢度,我既黃昏六點即係香港既凌晨六點,冇錯,我而家七八點就會開始好眼訓,捱到十點幾就一定要上床.好似好健康咁,其實我只係將昔日响香港既睡眠時間再推遲少少啫.呢幾日,朝朝都好早起身,睇曬啲blog先出去,嗯,時間好似見使左.之但係,就冇所一路以黎,我寫blog既黃金時間(即係零晨二至四)囉.
所以同人解釋自己既情況,就要先講其實一向我喺香港都有Jetlag既,黎到呢度,番而情況好左少少.就睇下過多幾個星期,我keep唔keep到呢個所謂既健康作息時間啦!


text:
對男人嚟講人生最大嘅樂事,不外乎係酒色財氣,若然可以一邊摸住杯底,一邊摸住條索女,對眼欣賞火辣艷舞嘅話,呢種生活確係讓人嚮往.如果想享受呢種美妙人生,相信倫敦係其中一個好選擇.事關當地不乏艷舞酒吧,而以下四個更係最受當地男士歡迎嘅熱點,每間都各具特色o架!
呢間酒吧過癮嘅地方,除咗因為每晚都搵嚟聲稱係全英國至索嘅脫衣舞女郎喺度表演外,仲因為佢哋雲集咗號稱全英至索嘅女侍應.據講呢班女侍應個個樣靚身材正,招呼仲要好到爆,從玩家入場一刻起,佢哋就會提供貼身嘅服務.此外,每個禮拜六嘅晚上,舞台上更有男女混戰真人騷演出,邊歎靚酒邊睇極具官能刺激嘅演出,呢啲咪就係生活囉!
對於一啲講求格調嘅玩家嚟講,The Mayfair Club一定係最好嘅選擇.事關呢間酒吧嘅裝修相當華麗,糅合英式同現代感嘅室內裝修,加上高級嘅傢俬,讓人體驗到高品位嘅享受.除此之外,呢度嘅艷舞演出亦非比一般,皆因將艷舞同雜技共冶一爐,不但極度刺激玩家嘅官能刺激,精彩而高難度嘅舞蹈,更係睇到大家拍案叫絕,故此每晚呢度未到八點就已經爆晒場.
對美酒同艷舞女郎質素有要求嘅玩家,Sunset Strip絕對可以滿足到你.事關呢個場被公認為靚酒多多,艷舞女郎更係多到一籮籮,而最重要嘅就係佢哋每星期都有唔同嘅制服之夜,例如有可愛學生妹,性感俏秘書,頑皮護理員,恐怖吸血鬼,甚至係兩后一王大比併等等,不但主題多多,而且仲相當有新鮮感,保證玩家每次嚟到,都能夠享受最好嘅視覺享受.
有啲玩家雖然鍾意歎靚酒同睇艷舞,只係喺大廳同成班人一齊睇,唔多唔少都會覺得尷尬.如果係咁嘅話,呢間Whites Gentlemen's Club就啱晒大家.事關佢行會員制之餘,更設有大量VIP房,讓玩家可以喺房內慢慢睇,加上每間房都設有獨立酒吧,真係想點玩都得!不過大家要留意,想入去玩之前唔該先畀低三萬英鎊,折合約為37萬港元嘅會員費,先至畀入去o架!
撰文:魂


text:
科索沃
科索沃(阿爾巴尼亞語:Kosova 或 Kosovë,塞爾維亞語:KocoBo 或 Kosovo)係歐洲巴爾幹半島一個地方,原本係南聯盟塞爾維亞共和國嘅自治省,南部係阿爾巴尼亞同馬其頓,19%以上係阿爾巴尼亞族人,其他多數係塞族同黑山族人.
科索沃地位向來係一個好受關注嘅問題,其中阿族人一直要求科索沃獨立,好多時重用好激進同暴力嘅方法爭取.終於喺2008年2月17號科索沃議會舉行特別會議,通過咗一項獨立宣言,單方面宣佈科索沃已經脫離塞爾維亞共和國,係一個獨立主權國家,定國名做科索沃共和國,但係未被國際社會承認,得阿爾巴尼亞一個國家承認.其中以俄羅斯同塞爾維亞政府都特別反對科索沃獨立,聯合國安理會1244號決議亦無授權畀科索沃獨立[1][2].
[編輯] 簡史
中世紀科索沃曾經係塞爾維亞王國嘅政治中心,之後俾奧斯曼土耳其帝國佔領咗成五百年,阿族人就喺呢個時候搬咗入去,喺1912年科索沃併入塞爾維亞版圖成為第一南斯拉夫公國嘅一部分.
二次大戰之後,科索沃同塞爾維亞併咗入南斯拉夫社會主義聯邦共和國,而且有自己自治權,一路到1989年塞爾維亞取消科索沃自治權地位,啲阿族人就好唔滿意,其實佢哋一直都要求科索沃獨立,而且手段重好激進,所以塞爾維亞取消科索沃自治權地位,就激化咗科索沃嘅民族矛盾.到1992年南斯拉夫社會主義聯邦共和國解體,啲阿族人乘機宣佈成立科索沃共和國,不過國際社會唔承認,而科索沃局勢重搞到立立亂[3].
[編輯] 科索沃戰爭
1999年3月24號由美國話事嘅北約繞過聯合國唔經安理會授權,以「消除人道災難」為理由,打住「人權高於主權」旗號,向科索沃轟炸咗足足78日,亦即係「科索沃戰爭」.呢場仗開創咗以「人權」,「民族」問題為藉口,令國內問題國際化嘅危險先例.巴爾幹半島係俄羅斯南進戰略嘅主要基地,俄南兩國係歷史盟友.輿論普遍認為,通過科索沃戰爭,美國加強咗對歐洲安全嘅主導權,擠壓俄羅斯嘅戰略空間.美國嘅根本戰略目標係建立一種以美國為政治仲裁者嘅穩定嘅(歐亞)大陸均勢,阻止出現能夠統治歐亞大陸從而也能夠對美國進行挑戰嘅挑戰者.[4].呢單嘢之後,科索沃喺6月中開始由聯合國托管.
[編輯] 參考
- ↑ 科索沃宣布獨立 塞爾維亞稱其非法. BBC 中文網.
- ↑ 科索沃宣布獨立. 新華網.
- ↑ 科索沃地位問題背景. 新華網.
- ↑ 科索沃戰爭對世界格局產生影響


text:
有冇香港人婚後住馬來西亞??
我都係O甘話﹐係呢度識英文﹑廣東話同華語就己經O吾洗講馬拉話﹐就算O個陣做野O既時候D同事都係最多用英文溝通﹐都係因為O甘﹐我而家都未識講馬拉話.
我上星期三晚同老公去mid valley,我喺最底果層恭和堂隔離嘅女廁入面聽到幾個女仔講香港音嘅廣東話,但到我去完出嚟見佢地準備走喇,如果唔係我會問佢地架,睇吓係咪你地囉?hehe
而家有左兩個小朋友 鬼死甘吾得閒 都係好多野諗 不過係諗d仔女0既野...
放輕鬆 吾好諗甘多 享受哩度0既生活
(離鄉別井,言語不通)
依家雖然都唔算完全習慣,
但係起碼我依家可以話,
住呢邊都有D優點嘅.
各位姊妹,加油呀!
caraip,你要在大馬領事館叫佢地幫你translate結婚證明(if u get registered in malaysia)& bb birth cert,好平的,幾廿蚊一張,一日有得拎,有唔少mami都成功幫bb拎左香港居留,但我就唔得啊,話我唔夠資料,但明明我係跟足哂成功左既mami教我的去做啊,我已再寄了第2次,唔知得唔得....
bebe818,我地喜歡去mid valley的,可能真係佢地其中一d人都唔奇,hehe
其實住耐左覺得大馬都有好多野比香港好的,你諗下如果在Hk,多數我地都要出來拚命工作,又要交個bb比工人,生活壓力超大,在大馬就算只係老公打工,都勉強cheap cheap地過到活,人都無咁躁啊^^
完全認同﹐係香港O既時候真係好係做牛做馬O甘﹐有返工就無收工﹐重比個上師鬧到成隻狗O甘﹐係香港真係做到死左都O吾知咩事.呢度就O吾同﹐係度做O甘耐野都無咩比D同事或上師鬧過﹐佢地知道我O吾係呢度人重對我好好TIM.而且生活簡單D﹐人都輕鬆好多﹐最少生活都無O甘壓力OY! 得閒都可以享受下生活.
除左食﹑同行街+治安﹐香港好D之外﹐基本上我都係覺得呢度都O吾錯O架!
同仔仔出街要換片無房,
要等位排厠所.
連搭lift都要等好耐,
返番大馬即刻覺得呢邊真係好,
揾位泊停車場又方便.
講起食,其實我又唔算腌占,
我覺得Canton-i嘅野都幾好食,
想食粥都唔錯,
起碼唔洗下下飛返香港,
貴少少都平過買張機票.
其實大家平時會煮D咩餸呢?
煮餸....咕咾肉 排骨王 蒸蛋...嫁左人至入厨房 買烹飪書睇...你地0係kl就好啦 起碼出街就大把野食 ...
上次我返香港入境,個官員好得意,
佢特別提到我話,
我先生同仔仔係無居留嘅,(我無問)
我唔太明佢想講咩,
係咪話我個仔唔申請得?
佢依家兩歲,洗唔洗要响香港住一排㗎?
但我真係跟足其他成功左既姊妹教的咁做
在大馬可以做到TRANSLATION的,^^
平時煮咩呀...睇心情,有時會好求其,有時又會好有心機整日式漢堡扒,煲仔菜咁,HAHA
我整素食多一點,因為我唔係好喜歡吃肉的^^Belancan我唔用的,出去吃就會叫,HEHE
我好AGREE Elefant老婆 ,出街要換片無房係我最嬲,好鬼煩,搞到我好多時唔知點算,回到HK我係變左要選地方去,因為無bb room會好多問題>_<
上星期去extend多一個月visa佢話下次就會比3個月同埋唔洗要出境,咁我可以同老公計劃下幾時開始要BB喇,佢都驚我會悶到傻左呀,haha
不過你地覺唔覺呢到D男人大多數好過香港嘅呢?唔係話自己嫁左過嚟就咁講,係好似冇咁多大男人呀
原帖由 caraip02 於 09-4-15 15:56 發表
bb818, 我地嫁過來哩邊0既好似感受都係好相似 等別係開始0個陣0既吾習慣....我未生前都好似你甘架 太得閒 好多野諗...感覺人離鄉賤 咩都諗得好灰...我仲係住terengganu!!同家婆 叔仔住!!好彩我老公好好 佢話為左我7 ...


text:
有件真係好激氣既事
話說小妹有個朋友同佢既一位小學同學有d爭執
跟住個位小姐竟然係呢個版度開帖 po我個fd 既相上黎 仲爆佢一d好私隱既事
我真係好嬲!!
to wky915:
呢位小姐 小N呢我就識既 先姑且乜論你地邊個岩邊個錯 但係你咁樣po人地張相出黎 我就真係覺得你好無品 人地令唔令關你7事? 需唔需要po人地張相出黎? 你用意為何? 想人話佢柒?你呢招借刀殺人都幾賤wo 申冤咪申冤囉 就算佢真係對你唔好 都係佢性格既問題 同佢個樣一d關係都無 你po佢張相出黎 根本就係別有用心!
首先 人地送衫比佢 可以係人地心甘命抵 你有咩證據話佢呃衫? 牛唔飲水禁唔到牛頭低 佢又無拎槍對住個男仔既頭 咁姐係個男仔自願送架啦 又何來"呃衫"之理? 你又有乜資格評論人地送衫比佢呢件事?
第二 你要申冤姐 唔需要爆人地既私事丫 你咁樣公開講佢一d咁傷痛既往事 你覺唔覺得自己好過份好賤格?! 小N為左呢件事 唔開心左幾年 對於一個女仔黎講 呢d可以係一世既陰影 就算你同佢有仇 都唔應該係人地既舊傷口度踩一腳! 你簡直係一個無人性既人! 拎人地既傷心事周圍唱 你真係賤到仆直
第三 你唔應該係公眾地方起佢底 你唔中意比人屈 唔代表你有權將人地既個人資料周圍唱 大家玩勁舞都好少用真名 你係呢度爆佢個名 證明左你根本唔只係想申冤而係立心不良想唱佢 唔好係度扮無辜啦你
你既然講話唔想搞咁多野 要絕交係你兩個既事 咁你做乜又要大費周章開個po 貼佢張相黎鬧佢呢? 根本你就係想唱佢 就係度搵藉口將自己既行為合理化!
之前小N同我講你無品 我都有所保留 但係睇完你呢個po 我真係覺得你唔只無品 仲好毒! 拎人地d唔q關你事既傷痛經歷黎講 證明你係一個一d人性都無既毒女人!
要講既我就講完 由頭至尾我無評論過佢地兩個之間既私事 我只係作為一個旁觀者就事論事 希望大家入到黎可以評下理 就算我個fd有唔岩 亦都絕對無必要比人咁樣唱衰 更何況依家無人知邊個岩! 我信世界有公理 大家入黎睇左 記得留個言 比個位小姐知道 佢有無錯!
如果大家唔知咩事 可以上呢個網睇下呢位小姐講既野:http://gamechannels.hk/forum/viewthread.php?tid=264402&
;extra=page%3D1


text:
何時戒片你地嘅bb幾時戒片呢?
又有d咩好方法幫助戒片呢?一齊傾吓!
我仔快兩歲,試過俾佢著un un,結果佢果幾日都係痾完先同我講,有時仲係sofa痾,都唔知點好,又俾番佢用尿片! 你個仔識得同你講要去大大未呀? 唉,仲未得呀,佢多數去完v v/大大先講!
好難教呀!
我睇過d書話兩歲前佢地未控制到都正常,不過挭係想佢番學戒到! 大約兩歲生日後的一星期可以幫佢戒片, 首先自己要有耐性. 開始時要毎半個鐘頭要帶佢去廁所. 當然一定唔可以著片. 去廁所時要重覆話俾佢知"我地去PEE PEE". 就算佢話冇都要帶佢去. 大概一個星期後, 我個女就已經知道一去廁所除褲就係去PEE PEE. Hi bubble,咁如果撞啱要出街咁應該點做? 啱啱朋友送咗本書俾我講點幫bb戒片,睇咗少少,都係話兩歲後開始戒,用嘅時間會短d~ 出街或返PLAYGROUP著學習褲. 當然唔可30分鍾帶佢去廁所, 不過有時間就問佢去唔去廁所, 其實主要都係屋企時先至訓練佢. 學習褲係咪即係戒片褲呀? 學習褲即係低褲型的尿片. 即係學步寶寶? 係. 不過唔同牌子有唔同的名. 乜戒片褲唔係棉質果d厚身低低??? 噢..我攪錯左添, 如果學習褲, 我仔轉左用huggies好耐勒, 但除左著上去好似褲仔咁, 方便d之外, 呀仔唔識分佢同之前既片有咩分別架, 都係痾濕左就幫佢換咁. 我都想買棉質果d厚身低低俾亞仔戒便. 邊度有得買? 又個方法就係俾bb著普通低低, 之後出邊先著學習褲.
咁bb痾濕左會唔舒服, 但係又唔會漏出黎. 而家日間會俾呀仔着普通底底,出街/夜晚就用番h字頭學習褲!
佢唔係次次趕得切話我知,仍需努力!!
頁: [1]


text:
星光大道總盤點/謝金燕丁字褲助威 魏如萱『屎』上災難 第23屆流有矯正牙齒藝人行音樂有矯正牙齒藝人金曲獎23日在台北小有矯正牙齒藝人巨蛋舉有矯正牙齒藝人行,五點半星光大有矯正牙齒藝人有矯正牙齒藝人道打頭陣,開場前1有矯正牙齒藝人分鐘竟下起滂有矯正牙齒藝人沱大雨,不過仍澆不熄粉絲的熱情.有矯正牙齒藝人紅毯上.. (有矯正牙齒藝人2012/06/23) 羅霈穎招手救美貌 利菁嗔:人家奶變大了 藝人羅霈穎和友人合資有矯正牙齒藝人有矯正牙齒藝人有矯正牙齒藝人進軍醫療有矯正牙齒藝人業,共計砸有矯正牙齒藝人下約台幣兩億三千萬,5日醫院正式開幕,恰巧昔日好友利菁近日復出,羅霈有矯正牙齒藝人穎表示很樂意幫她有矯正牙齒藝人.有矯正牙齒藝人.有矯正牙齒藝人 (2012/06/06有矯正牙齒藝人) 薄紗加亮片 F CUP「足球寶貝」江伊涵輕裝出擊 驟眼看去,你會以為她有矯正牙齒藝人是韓國的河莉秀,或是有矯正牙齒藝人香港的An有矯正牙齒藝人gelababy.其有矯正牙齒藝人實難怪,圖中這位F CUP有矯正牙齒藝人美眉有矯正牙齒藝人叫江有矯正牙齒藝人伊涵,據說是中韓有矯正牙齒藝人混血兒,所有矯正牙齒藝人以..... (2010/10/0有矯正牙齒藝人8) 環台賽/捷安特建大隊開胡 李偉誠第二 羅傑斯輪奪冠 2有矯正牙齒藝人011有矯正牙齒藝人國際自由有矯正牙齒藝人車有矯正牙齒藝人環台公路大賽第7站來有矯正牙齒藝人到嘉有矯正牙齒藝人義奉天宮,上午9點整,有矯正牙齒藝人來自2有矯正牙齒藝人2個國家,有矯正牙齒藝人91名參有矯正牙齒藝人賽選手在香火鼎盛的新港奉天宮集合,為了讓來.. (2011/03/26) 足球/韓國蔚山隊移訓獻技 16日與台電隊交流賽 韓國國家聯盟冠軍蔚山尾浦造船廠有矯正牙齒藝人足球隊,1有矯正牙齒藝人4日到台北進行移地訓練,1有矯正牙齒藝人6日19:有矯正牙齒藝人00將在台北田有矯正牙齒藝人徑場,有矯正牙齒藝人與我國去年城市聯賽冠軍有矯正牙齒藝人台電隊進行交.. 有矯正牙齒藝人(有矯正牙齒藝人2012/02/1有矯正牙齒藝人5) NBA/NBA賽季縮水 禁賽球員獲「特赦減刑」 NBA在勞有矯正牙齒藝人資雙方有矯正牙齒藝人歷經多次有矯正牙齒藝人談判與協商有矯正牙齒藝人後,終於在11月26有矯正牙齒藝人日達成新有矯正牙齒藝人協議,而新一季的有矯正牙齒藝人賽事也即將開打,聯盟官方還特別在聖誕大戰當天另有矯正牙齒藝人再加..有矯正牙齒藝人 (2有矯正牙齒藝人011/12/25) MLB/紅襪1分險勝藍鳥 暫時擺脫美東墊底名次 紅襪與藍鳥系列戰第2場有矯正牙齒藝人,紅襪靠著9局上Jarrod Salta有矯正牙齒藝人lam有矯正牙齒藝人ac有矯正牙齒藝人chia和Pedro Ciriaco連有矯正牙齒藝人續有矯正牙齒藝人二壘安打敲破有矯正牙齒藝人兩隊在前8局有矯正牙齒藝人有矯正牙齒藝人打完的平手僵局,且最後.. (2012/09/16)有矯正牙齒藝人 柯震東摟新歡簡嫚書 郭書瑤樂在享“瘦”! 去年有矯正牙齒藝人有矯正牙齒藝人柯震東靠國片(那些年,有矯正牙齒藝人我們一起追的有矯正牙齒藝人女孩)一舉有矯正牙齒藝人奪有矯正牙齒藝人下金馬獎最佳新人,人氣強強滾的他揮別女神陳妍希,改有矯正牙齒藝人和簡嫚書展開戀愛有矯正牙齒藝人追逐.. 有矯正牙齒藝人(2012/02有矯正牙齒藝人/22) 維基解密/義大利違反制裁 暗助敘利亞 專門揭露國家有矯正牙齒藝人,政客與企有矯正牙齒藝人業醜聞的爆有矯正牙齒藝人料網有矯正牙齒藝人站「維基有矯正牙齒藝人解密」有矯正牙齒藝人(WikiLeaks),6日陸續公有矯正牙齒藝人有矯正牙齒藝人布網站駭來的2有矯正牙齒藝人40萬封敘利亞政府電子郵件,其中包括.. (2012/07/有矯正牙齒藝人07) 建中生跳樓 學弟:「這是真的嗎?」 昨日凌晨因有矯正牙齒藝人有矯正牙齒藝人女友懷孕有矯正牙齒藝人,遭有矯正牙齒藝人到女方雙親責有矯正牙齒藝人備有矯正牙齒藝人而情緒低落有矯正牙齒藝人,竟走上絕路的李姓建中生,經警方調查罹患亞斯伯格症候群有矯正牙齒藝人,可能因此導致李姓學.. 有矯正牙齒藝人(2012/05/有矯正牙齒藝人27) 搶好康 聲寶家電犀利抗漲聯合展售會5/13起展開 面對民有矯正牙齒藝人有矯正牙齒藝人生物資油價米有矯正牙齒藝人價輪番上漲,聲寶為消費者荷包精打有矯正牙齒藝人細算,特地舉辦犀利抗有矯正牙齒藝人漲聯合展售會活動,活動現場有矯正牙齒藝人限時限有矯正牙齒藝人量排隊抽籤購提供超.有矯正牙齒藝人. (2011/05/1有矯正牙齒藝人2有矯正牙齒藝人) WEnews/寶島時代把妹全靠它 70年歷久不衰刀削蜜豆冰 「從阿公那輩用手一刀一刀削冰,直到我們這一輩傳承接手,永遠不變的蜜有矯正牙齒藝人豆冰,紅豆冰,我會一直有矯正牙齒藝人延有矯正牙齒藝人續這具有矯正牙齒藝人有有矯正牙齒藝人幸有矯正牙齒藝人發有矯正牙齒藝人亭有矯正牙齒藝人精神的傳統.」有矯正牙齒藝人陳.. 有矯正牙齒藝人(2012/09/28) 金曲獎/隋棠「麥克風裝」透視 王彩樺海綿,膠帶擠D奶 第22屆金有矯正牙齒藝人曲將頒獎典有矯正牙齒藝人禮有矯正牙齒藝人盛有矯正牙齒藝人大進行,眾女星僅莫文蔚以深有矯正牙齒藝人V禮服大秀事業線有矯正牙齒藝人最吸睛,但隋棠一身價值25萬的銀色編織裝也相有矯正牙齒藝人當搶鏡,近距離N..有矯正牙齒藝人 (201有矯正牙齒藝人1有矯正牙齒藝人/06/18) 景氣復甦像400米接力賽跑 胡勝正:台灣還在第二棒階段 前金管會主委有矯正牙齒藝人,有矯正牙齒藝人也是現任中研院經濟研究所院士胡勝正今(9)日指出,景氣有矯正牙齒藝人復甦就像「400米接有矯正牙齒藝人力賽跑」有矯正牙齒藝人,政府有矯正牙齒藝人已接下第一有矯正牙齒藝人棒及第二棒有矯正牙齒藝人,有矯正牙齒藝人接.. 有矯正牙齒藝人(2009/07/09) 爆料的人造口業! 吳敦義宣告:今天已經是完結篇! 被外界質疑捲入前行政院秘書長林益有矯正牙齒藝人世涉貪案有矯正牙齒藝人的有矯正牙齒藝人副總統吳敦義今(有矯正牙齒藝人12)日說,自己在民國9有矯正牙齒藝人7年時確實有矯正牙齒藝人幫有矯正牙齒藝人友有矯正牙齒藝人人吳門忠女兒證婚,「我怎麼會.有矯正牙齒藝人. (2有矯正牙齒藝人012/07/12) 保障全民健康 南市行動醫院15日開抵將軍區衛生所 配合市府政策有矯正牙齒藝人推動關懷社區健有矯正牙齒藝人康醫療服務,將軍區衛生所於4月15日有矯正牙齒藝人早上6有矯正牙齒藝人時30分至有矯正牙齒藝人9時有矯正牙齒藝人3有矯正牙齒藝人0分,在將軍區漚汪國小禮堂舉有矯正牙齒藝人辦「行動有矯正牙齒藝人醫院,全民.. (2012有矯正牙齒藝人/04/11) iPad 變身簡報遙控器 讓你的演講更生動 簡有矯正牙齒藝人報時有矯正牙齒藝人如果能直接在螢幕上有矯正牙齒藝人標重點,寫字有矯正牙齒藝人,繪有矯正牙齒藝人畫,不但更容易表達,也有矯正牙齒藝人能有矯正牙齒藝人令觀眾印象更深刻.因此,業者針對這個需求有矯正牙齒藝人開發出,有矯正牙齒藝人讓 iPad .. (2012/有矯正牙齒藝人01/18)
想知道有矯正牙齒藝人相關網站有哪些嗎?你有任何關於有矯正牙齒藝人的問題都歡迎到這裡找解答.
Ads by Yahoo!


text:
昂船洲
昂船洲(音Ngong Shuen Chau;英名Stonecutters' Island,Stonecutters Island或Stone Cutters Island),異字昻船洲,又叫仰船洲,《北京條約》誤寫盎船洲,亦有圖誤譯溫珍洲,係香港一島,喺九龍西面,維多利亞港北部.西九龍填海之故,家下同九龍大陸連埋.島北主要係船廠,南便係軍事重地,而西面就貨櫃碼頭.
[編輯] 史
廣東話昂同仰,都係讀ngong,兩寫都解向上.有說指島形似船底向上,所以叫昂船.
英國人來到香港水域,就叫呢個島做Stonecutters' Island.個名反映九龍一帶採石畀香港島維城,廣州唔同地方起屋嘅歷史.個島曾經開過石塘,好多人打石.大清一八六〇年,按北京條約割九龍半島畀英國,昂船洲都包埋響裏面.英國人開昂船洲做游水勝地.因為同大陸隔籬,昂船洲亦都有唔少軍事設施,直到家下都係.
響日本佔領香港前夕,個島由英國皇家陸軍接管,昂船洲亦都佈有炮臺,向北用來抵擋日軍.不過醉酒灣防綫守唔住,1941年12月11號,昂船洲畀日軍炮轟,好多軍人受傷,附近碼頭唔少商船都打沉.最後頂唔順都要撤去香港島.
1984年英國同中華人民共和國,達成主權移交協議.其中香港島中環添馬艦海軍基地塊地,會交返畀香港政府,而個海軍基地就搬去昂船洲.1997年7月1號之後,中國人民解放軍就接管呢個基地.


text:
| 3178206
6年情路, 4段感情的小小分享(完+個人感想)
見到各位jm既分享, 我都想分享下自己既經歷. 拍左四次拖, 有長有短, 有做人第三者亦有伴侶出軌, 有喜有悲有苦悶有期待, 一直都唔敢係論壇分享, 因為我覺得會有好多人鬧我.
當年我係中五的時侯, 都仲係一個未拍過拖既女仔.我既第一個男友係icq識的, 果陣既年代好興係icq 亂add 人識男仔, 我都唔例外, 因為果陣覺得有個男朋友仔係幾型既事~
呢位icq 男友(我簡稱佢做細眼), 係我既印象中(太多年前, 唔太記得清楚啦), 係最開頭既一年都係做下net fd, 得閒就吹下水果隻, 因為最初識既時侯已經知佢有女友, 所以冇諗過有咩, 亦冇互相傾電話.
講下細眼既背景, 佢同我咁岩都係住同一條邨, 佢大我一年, 當時仲讀緊書, 所以佢係大我一屆的, 仲要係讀名校果隻~
最開頭既一年冇咩特別, 直至有日佢同我訴苦,話佢同gf分手了, 由果陣開始就愈來愈傾得埋, 幾乎晚晚傾, 而當時我亦成日問佢會考題目既野, 因為佢係成績好好既人黎,樣唔算好靚仔但係乖仔樣果種, 不過偏矮, 矮過我.
我同佢既感情愈黎愈深, 其實都想同佢發展, 不過因為我係一個高妹(我係171cm, 佢係169cm),唔知其他jm 會唔會介意高度呢? 可能我覺得第一個男朋友想搵個好d外形啦, 所以同佢一直只係曖曖昧昧咁
而我都知佢係對我有好感, 亦經常暗示想同我發展, 不過我每次都扮哂野咁啦, 可能佢都唔等得, 突然有日走左上黎我家門口話要見我, 因為都差唔多做左兩年幾net fd, 其實我同佢都冇出黎見過面架, 一黎我怕二黎我未決定到.
突然走上黎我家, 除左驚同有少少嬲之外, 仲有少少開心(女人真係好複雜既生物), 不過我都係冇見佢, 因為太驚~
又如是姐過左一排, 都唔太記得中間有咩發生過, 只知道突然有一晚同佢係icq 上攤牌咁, 佢暗示佢想放棄追我, 果陣我係中七~我當下就著急了, 其實我係鍾意佢的, 所以我轄出去了, 結果我地就係咁一齊左, 原來有d野係要迫出黎~
第二日, 我o地約左一齊出街, 亦係我地第一次正式見面, 真係好不可思議.果一晚真係好緊張,第一次拍拖, 第一次約會, 各位姊妹應該了解我既心情吧~~相反, 細眼已經拍左4之拖啦(真係睇唔出), 成晚我就由佢帶住啦.
呢一晚我地去左黃金海岸, 其實諗返起成晚過程都係好無聊, 大家攬住大家聽海浪聲, 不過感覺真係好奇妙, 我真的戀愛了...哈哈哈...臨走前, 我亦獻上左我既初吻, 不過冇我期待既咁好, 成日睇戲覺得男女主角kiss就會觸電咁, 第一次既約會就係咁就完啦
那一年, 佢剛剛升左上大學, 而我就為中七既A-level 奮鬥緊, 大約拍左甜密既半年, 我終於放榜了....
入到大學終於真正認識到世界之大, 識多左好多朋友, 仲要好好玩添, 生活亦都精彩左好多.
第一年既大學, 我住宿舍, 大家以為我男友都有住宿舍呢, 可惜佢冇, 或者都係好事黎
係宿舍既迎新營, 我識到第二個他, 就叫佢做鄧建泓啦~因為第一眼見到佢, 我覺得佢同鄧建泓好似樣~
鄧建泓大我3年, 點解大我3年仲讀緊大學呢, 因為佢係由ive升上high dip再升degree... 果年, 佢做左我既組爸, 而我就係組女(迎新營中, 每一組都有幾個舊人,做組爸姐媽負責照顧下d新生,即係組女組仔)
其實開頭我對呢個人冇乜好感, 因為過程中成日迫我地要快d 完成game 入面既task, 又交流唔多咁, 個樣又串串貢.. 至於我同我第一個男友既關係亦開始出現變化, 細眼係佢學系搞既迎新營又係做組爸,果一排佢有佢忙住照顧佢d 組員, 籌備佢既莊務, 對, 佢上左莊....而我亦忙於應酬剛剛相識既朋友和參與各種既活動
不過大致上, 我地關係仲keep到好好, 細眼成日都會黎我宿舍探我, 不過好少會過夜的, 其實果陣我o地都係好乖, 相比起其他大學既人~
而呢個時侯, 我同鄧建泓就因為頻繁既re-u(組聚)而開始熟絡, 發覺原來佢都幾搞笑, 好吹得下水果種人, 有理想, 知道自己將來條路係點行, 不過佢亦都係一個串咀既人, 意見不合既人佢會擺哂個姿態出黎唔妥對方, 可能因為佢讀band5 中學再一路憑自己實力升到degree啦...呢段期間, 我地都係一大班人玩, 好少單獨一齊, 所以亦冇咩特別感覺, 直到有一次...
(香港消息)蔡少芬繼約年半前誕下千金張楚兒,今年再接再厲...
(英國消息)在過去二十年,英國兒童患上堅果過敏症 (...
(英國消息) 英國Mark & Spence...


text:
(今日我至馴)
鎮宇前晚喺靚女法拉面前,即刻馴如綿羊,平時火氣當堂熄晒.
(中環蘭桂坊)
吳鎮宇最近被傳拍攝無綫新劇《衝上雲霄II》時經常躁狂鬧人,但前晚佢同陳法拉為新劇拍外景時,全程表現得相當親切,同法拉以及工作人員有傾有講,唔通因為同法拉相熟,所以畀面法拉?
有講有笑
吳鎮宇(右)
認真對戲
茶記開餐
助手(左),吳鎮宇(右)
約定11月打野戰鎮宇09年同法拉喺電影《Laughing Gor之變節》中飾演兄妹,今次佢哋喺無綫《衝上雲霄II》再度合作,自然駕輕就熟.鎮宇前日同法拉喺中環蘭桂坊拍《衝》劇外景,鎮宇下晝五點已經去到現場,因為未夠鐘開工,鎮宇就同助手先去翠華茶餐廳醫肚,食到夜晚七點就同法拉埋位開工.
前晚劇情講述情歸鎮宇嘅法拉同鎮宇喺街邊吹水,法拉講幾講想走人,鎮宇就拉住法拉叫佢唔好走.呢個鏡頭前後拍咗幾次,唔使20分鐘就搞掂收工.拍攝期間鎮宇唔單止同法拉,仲有工作人員有傾有講,而且有唔少途人搵鎮宇合照,鎮宇都完全冇托手踭.
另外,法拉噚日喺銅鑼灣為一時裝品牌新店開幕擔任剪綵嘉賓,問佢幾時同張智霖為《衝上雲霄II》去法國拍打野戰場面,法拉話:「11月,我見到劇本都有少少嚇親,要少少心理準備.」法拉話唔使同男友申請,始終電視尺度有限.


text:
公園
公園係戶外一大塊有唔少植物嘅地,留畀人康樂之用.公園係西方引入嘅概念,英文叫park,意思係一塊圍咗嘅地,裏面養咗啲野生動物,畀人打獵用.後尾引伸到住宅區附近有大自然嘅地,裏面有野生動物,又可以畀人行山,騎馬.後尾又引伸到市區附近或者裏面留一大塊地,特登留畀大眾來玩,亦可以整靚個城市,呢個就係點解中文同日文譯做公園.
市區裏面嘅公園同花園係有啲似,而花園重點係放響種花種樹種植物,有時重會養埋動物.如果花園係開放畀大眾嘅話,呢個情況之下,公園亦都可以叫做花園,花園亦都可以叫做公園.
原本公園係養野生動物嘅地方,所以早期公園亦都譯做囿(讀又).香港九龍嘅京士柏(英文:King's Park),以前就係譯做皇囿.
[編輯] 種類
響基本定義之下,公園就可以分做兩種.一種就係野外公園,另一種係市區公園.
野外公園主要係保留大自然或者原有環境,就好似國家公園,森林公園,郊野公園,海岸公園之類.
而市區公園就可以根據唔同用處再細分.例如畀人認識下自然生物嘅動物園同植物園.又例如畀好多人一齊玩嘅大型遊樂場.又或者唔係有特別用途,有大塊地,畀人休息,畀大人細路活動下嘅公園.又或者細塊啲畀人坐下行下玩下嘅公園仔,裏面多數有兒童遊樂場.而主題公園就係有特定主題嘅大型遊樂場.
公園因應唔同目的有好多唔同種類,好多時都會夾埋唔同設施,所以種類可以數都數唔晒.


text:
中世紀
中世紀(大約係公元476年-1453年),又稱為中古時代,係歐洲歷史嘅一個時代(主要係西歐),由西羅馬帝國滅亡開始計算,直到東羅馬帝國滅亡為止.
中世紀呢段時期係歐洲文明嘅低潮,因為當時嘅歐洲冇一個強而有力嘅政權嚟統治.地方上封建堡主各自割據,戰爭多多,使到成個歐洲嘅文明長期停滯.所以一啲歐洲歷史學家都會形容中世紀係黑暗時代.
[編輯] 歷史
隨住西羅馬帝國滅亡,西歐陷入咗地方割據時期.呢啲割據勢力版圖裏面,以法蘭克王國勢力最大.公元6世紀法蘭克吞併咗而家嘅德國南部同意大利北部,成為法蘭克王國.到咗公元843年,法蘭克王國內亂,分裂成而家嘅法國,德國同意大利北面.
呢三個國家命運各有唔同.東法蘭克王國喺13世紀演變成法蘭西王國.東法蘭克王國就喺951年進佔意大利北部,重進軍埋羅馬,逐漸演變成「神聖羅馬帝國」.
而早喺公元6世紀,位處羅馬嘅教廷又建立咗「教皇國」,控制咗西歐嘅文化教育,只准傳播神學,科學理論要嚴格控制,重設立宗教裁判所懲罰異端.而且為咗對抗位處中東嘅伊斯蘭教國家,教廷發動咗八次十字軍東征.
中世紀係喺十字軍東征後慢慢結束.地中海一帶出現咗一批商業城市,好似威尼斯,佛羅倫斯等等.對外貿易又將一啲新技術帶嚟歐洲,例如火藥,造紙等等.武器嘅改良後來畀人用嚟消滅各個割據勢力.因為商業發達,歐洲文明重新復興,展開咗文藝復興,好多商業文化亦都由此而嚟.


text:
回復 37# ricericerice 的帖子
ricericerice, 我想問吓佢地幾時先會叫人去高利貸借錢?係唔係搵到五條"水魚"就唔駛額外比錢?佢地嘅洗腦技術真係勁.我上星期比朋友拉咗上去.我一上到去已經覺得唔妥.當時我同自己講,要意志堅定D.咩都唔好簽,錢唔好比.佢地講咩"專利".我話我都識,我都係做呢行.我係律師樓做.講完一大輪唔知佢講咩,唔順正嘅廣東話之後.講唔掂我,就輪到我朋友落咀頭.我朋友講得好激動,問我係唔係唔信佢.我叫我朋友唔好咁激動,有事慢慢講.佢都完全好似失控咁樣.跟住佢講我唔掂,又搵佢朋友同我講.呢個就係介紹我朋友做呢份工.真係多得佢唔少.佢又講佢嘅故事比我知,話比屋企睇唔起,要努力搵錢叻比佢地睇.佢話佢賺到十萬.但我又無問佢六個月定一個月賺到十萬.其實要點樣先有可能賺到十萬呢?,我都唔係太清楚.我都唔知中間佢有無額外攞過錢出嚟.總之到最後佢都說服唔到我.佢地繼續要求我填form.我反駁話我要考慮吓先.佢地問點解要考慮,唔通我唔信得過我朋友.我話我唔係唔信,但我係律師樓做,我唔會隨便簽任何form.跟住佢地又搵一個再高級D嚟.我已經忍到頂點.我話唔好再搵人嚟啦,我點樣都唔會簽.當時我好大胆講咗一句,而家諗返都有少少驚.我話係唔係唔簽,我就唔出得呢個門口.佢地話唔係.跟住我拍一拍我朋友膊頭,同佢講一聲"唔好意思,我走先".


text:
電筒
電筒,係手提式,扐得出外面,用來照嘢嘅架生.算係燈嘅一種,裏面有燈膽或者 LED 等嘅電子零件.
一支典型嘅電筒由電池畀電粒燈膽,放一塊透明玻璃或膠響燈膽前面保護佢,聚焦反射鏡聚焦燈膽發出來嘅光,反射成一束光,仲有著燈熄燈嘅掣,通常防水嘅殼,有啲電筒有揸手用嘅柄.
雖然電筒設計相當簡單,但係要等倒電池同燈膽發明咗,電筒響19世紀尾尾先有,因為早期嘅電池電力唔夠,因此英文叫佢做 "flashlight",意思眨一眨嘅燈咁解.
[編輯] 發光二極管
最近越來越多嘅電筒改用發光二極管(LED),取代傳統燈膽.發光二極管已經發明咗幾十年,響1999年,位於美國加州聖荷西 Lumileds 公司發明咗白色高能量嘅鹵素發光二極管.2001年,Arc Flashlight 公司將呢種鹵素二極管用響電筒度.
發光二極管可以用較少電量發出更強嘅光,因此佢比傳統燈膽更慳電.喺啲細火數嘅 LED 電筒,電池比較耐用,有百幾個鐘咁耐.大火數 LED 嘅效率就比較低一啲.
發光二極管其他好處包括唔易撞爛,一般撞爛燈膽嘅情況之下,LED 都唔會撞壞.
以為發光二極管唔發熱係錯嘅.細火數 LED 產生好少熱,大火數 LED 都幾熱嫁,啲大火數嘅 LED 電筒用鋁造外殼,方便散熱.
[編輯] 其他電力來源
有啲電筒嘅電力來自太陽能,日頭擺個電筒響陽光之下,裏面嘅電子零件就會將光能變電能,叉嚿電.
有啲電筒嘅電力來自動能,喺搖支電筒嗰陣裏邊嚿磁石滑嚟滑去,側邊嘅線圈產生感應電流(Faraday's Principle of Induction),草[1]埋草埋響電容度,整著粒 LED.
有啲用細細部嘅手動發電機,好似動能燈咁.用手撳下撳下整郁個飛輪,產生動能,裏邊嘅發電機就會將動能變成電能,整著粒 LED.
[編輯] 睇下
[編輯] 用途
Category:電筒
[編輯] 註
- ↑ 「儲」嘅意思


text:
部首为魚的汉字(共290个汉字)
部外笔画数0:魚
部外笔画数4:魩 魹 魶 魸 魦 魫 魳 魭 魰 魵 魲 鮔 魪 魬 魣 魯 魷 魨 魴 魮 魤 魧 魱
部外笔画数5:魺 鮗 鮉 鮘 鮐 鮕 魽 魿 鮂 魼 鮖 魻 鮏 鮍 鮌 鮑 鮅 鮄 鮈 魾 鮀 鮇 鮣 鮁 鮊 鮒 鮓 鮋 鮎 鮃
部外笔画数6:鮳 鮯 鮥 鮲 鮙 鯈 鮬 鮱 鮤 鯅 鮛 鮧 鮴 鮢 鯎 鮩 鮝 鮟 鮰 鮠 鮨 鮡 鮺 鮭 鮚 鮞 鮪 鮦 鮆 鮜 鮫 鮮
部外笔画数7:鮻 鯂 鯓 鮹 鯋 鮷 鯃 鯑 鯗 鮽 鮿 鯐 鯏 鯄 鮼 鮾 鮸 鯁 鯉 鯀 鯊 鯇 鯒 鮶 鯽 鯆 鮵 鯌 鯍
部外笔画数8:鯩 鯥 鯬 鯠 鰎 鯯 鯚 鯭 鯘 鯜 鰙 鯣 鯲 鯞 鯺 鯮 鯱 鯟 鯛 鯖 鯪 鯕 鯫 鯝 鯤 鯧 鯡 鯰 鯢 鯳 鯙 鯵 鯦 鯴 鯔 鯨
部外笔画数9:鰰 鰠 鱀 鰀 鰗 鯸 鰔 鰘 鰖 鰄 鯹 鰚 鰋 鰑 鰅 鰦 鯼 鰈 鯾 鯶 鰂 鰏 鰕 鰇 鰌 鰊 鯻 鰆 鰃 鰓 鯿 鰁 鰉 鰍 鰒 鰐 鰛 鯷
部外笔画数10:鰡 鰢 鰬 鱃 鰯 鰤 鰮 鰞 鰫 鱁 鰝 鰪 鰧 鰲 鰭 鰱 鰣 鰨 鰥 鰩 鰷 鰟 鰜
部外笔画数11:鱄 鰿 鰴 鱑 鰽 鰸 鱋 鱌 鱜 鱆 鰺 鱂 鰶 鱇 鰼 鱈 鰹 鰾 鰳 鰻 鰵 鱅 鱉
部外笔画数12:鱎 鱦 鱙 鱪 鱊 鱛 鱝 鱕 鱍 鱚 鱏 鱖 鱓 鱔 鱒 鱘 鱗
部外笔画数13:鱞 鱩 鱐 鱡 鱰 鱫 鱣 鱟 鱥 鱯 鱤 鱧 鱢 鱮 鱠
部外笔画数17:鱹
部外笔画数19:鱺
部外笔画数22:鱻


text:
回覆 #75 kcw2047 的帖子
[按此打開]
[隱藏]
第一
說明教院的好處, 只是說給報讀者知, 他可以獲得些甚麼東西
你唔好走黎老屈話我誤導其他人前景點好點好
第二
我從來只有提醒一 d 問有冇英文科教席, 中文科教席既同學
話俾佢地知呢三年既funding 一無左, 個市就會即刻淡落黎
加埋超額教師, 根本就唔好景.
唔該你講黎 d 野之前諗清楚個分別先
唔好成日要人浪費時間去解釋俾你知咩叫間學校好, 咩叫前景好
學生有自己既決定, 唔係我話間學校好, 佢就要入黎讀
有 d 科, 讀左幾時都有用
有 d 科, 你讀遲幾年出黎社會就無用
好似物流咁, 早幾年熱血沸騰
而家就粒聲都無
我淨係想知, 教物流既人教得好好, 我去讚佢教得唔錯, 係咪就係等於叫人入黎讀?????
當佢選擇左讀物流既時候, 咁佢自己都make up 左個 decision, 我再俾一 d 個人意見俾佢, 咁樣係咪等於 promote 佢第日做返物流行業?
我連咁既 intention 都無, 我唔明你點解會有咁既 interpretation.
定係你自己本身 interpret 錯左, 所以入左黎教院先覺得我誤導緊你?
係既唔該你早 d 退學, 連自己想讀咩都要人左右, 簡值係浪費青春
再從頭問你一次
究竟你係邊一條 thread 見到我有誤導成分既, 請你quote 出黎
唔好成日得巴口話我誤導d乜咁
重申一次
我無登大字報叫人入黎報讀
只有一 d 有意報讀或已入讀既學生對教院作出提問既既時候我才會加以分析教院有咩優勢
另外, 前景怎不好也好, 讀完教院, 未必就一定要搵返教席
無既時候一樣要生存, 但係學到既野, 未必就係無用
都係果句
前景, 同你所學到既野, 係兩碼子既事
唔該你睇清楚先回
[ 本帖最後由 philobilly 於 2007-5-2 06:50 AM 編輯 ]


text:
妖
妖係指低級層次嘅靈異物體,界乎魔與鬼之間,唔可以進入神氐嘅國度,只能夠喺人間活動及修練嘅精靈鬼怪.佢哋多數係動物死後嘅精元,喺機緣巧合之下得到仙氣而變成;又或者係一啲物件吸收咗長年累月嘅日月精華,累積咗一縷精元而成為妖精.佢哋多會施展一啲大小法術,視乎修練嘅程度而定.
妖精當中,有啲得到神氐嘅感化,積極咁渡上千年萬年嚟潛心修練,最終能夠得道成仙,進入極樂;但係有啲妖精則淨係鐘意喺人間搞搞震整蠱人,鐘意將人間搞到天翻地覆,有啲重衰到淪為俾惡魔級鬼怪差遣,助紂為虐,務求令到人類雞犬不寧為最終嘅目的.
[編輯] 傳說
人間嘅妖有好多傳說,喺日本更加係數之不盡,用佢作為漫畫而出名嘅有《鬼太郎》.
「狸貓」
- 日本妖精當中,以「狸貓」最為日本人所鍾愛,佢哋本來係狸類嘅動物,機緣之下得到仙氣而變成妖精;佢哋靠一塊樹葉就可以變呢變路,真係天馬行空乜都得咁滯.搞到當今嘅日本動畫大師宮崎駿都要將佢發揚光大,拍攝咗一輯動畫叫做《百變狸貓》,片中嘅一班狸貓團結合力來排除萬難,好鬼正面,因此狸貓更受大家所鐘意.
「狐妖」
- 其實喺日本抑或中國,妖精嘅傳說都可以話好多好多,當中最鐘意搞鬼最出名嘅可謂「狐狸精」嘞,佢哋鐘意喺夜晚勾引嗰啲喺森林中迷路嘅男人,吸盡佢哋嘅精元,用嚟補充妖精所需要嘅元氣.有一本流傳咗好耐嘅中國民間傳說,由蒲松齡所撰寫嘅《聊齋誌異》,就將狐狸精嘅所作所為描繪得淋漓盡至.其它以狐妖作為題材嘅書籍更加係多不勝數.
- 香港都曾經傳過話有狐妖喺市區作怪,曾幾何時喺中區某商業大廈地下嘅雲石外牆上就現出過幾個狐狸頭嘅紋理圖案,睇到嘅人都覺得好詭異,再加上啲傳媒廣泛報導同埋渲染,繪形繪聲咁,使到單嘢愈吹愈勁,成為城市中一時無兩嘅靈異頭條.
「蛇精」
- 蛇類成精亦都係中國民間傳說嘅熱門.蛇精都好鐘意用美色嚟迷惑男人,吸取佢哋嘅陽氣精元嚟強大自己嘅法力,達到魔嘅境界.
- 蛇不嬲都俾人冷酷無情嘅感覺,詭異嘅眼仔加埋吐吓吐吓嘅分叉脷,絕大多數人都覺得蛇只會係醜陋邪惡,冇乜可愛美麗嘅地方,但係原來蛇一旦成咗精,竟然會變成好似天仙下凡咁靚嘅美女,令到凡間嘅傻仔神魂顛倒,都真係可以反映到世界上有好多事都有可能係佛口蛇心,體現咗外表同個心相反嘅一大諷刺.
- 但係若果話所有妖精都係壞蛋冇好嘢,又似乎有啲不公平咁,因此有文學家就為妖精創作出一段段整到好鬼凄美嘅人鬼愛情故事.用凄美嘅人鬼戀做題材嘅作品,最有名嘅梗係要數《白蛇傳》啦,許仙同白素素(白蛇精化身)嘅愛情故事都不知迷倒過幾多人嘅心靈,重被公認為文學藝術上嘅一大名著添.
「樹妖」
- 大樹林立嘅森林往往俾人有啲陰森可怖嘅感覺,尤其是喺夜晚行入去濃密嘅樹叢裏面,風一吹過就好似俾很多會郁嘅樹木包圍咁,因為咁民間流傳關於樹妖嘅傳說都有好多,有啲甚至講到真嘅一樣.
- 1987年,香港有一套叫《倩女幽魂》(出自蒲松齡所撰寫嘅《聊齋誌異》)嘅古裝電影,故事主要係講述男書生同女鬼嘅愛情故事,但係當中郤有關於樹妖嘅描繪.故仔裏面,一個名叫寧采臣嘅戇直書生喺荒山嘅森林裏面迷鬼咗路,居然俾佢遇到鬼魂聶小倩,重迷惑咗佢.而聶小倩呢隻鬼魂就係由一棵俾眾鬼尊稱為姥姥嘅樹妖所控制.因為樹妖姥姥要增強法力同埋要定時補充精氣,於是經常差遣聶小倩同埋其它小鬼去將啲精壯男子勾引到佢座下,然後將啲男人嘅精元吸乾.
- 最初嘅電影版本係由已經仙逝咗嘅歌影巨星張國榮同埋當時嘅影壇玉女王祖賢拍檔合演.後來因太受大眾歡迎,所以電視台就將佢拍成電視連續劇,重搵咗靚仔歌影紅星陳曉東飾演寧采臣添.
「石敢當」
- 關於石敢當嘅傳說有好多,而家最人所週知同埋聽過嘅,應該係呢個「泰山石敢當」.
- 不過講到物件成精呢回事,「石敢當」原來都有咁樣樣嘅得意傳說:石敢當原本係山上嘅一塊巨型石頭,村民見到舊石咁鬼大,覺得佢有幫條村阻擋邪魔煞氣嘅氣勢,於是就喺塊石上面雕刻上「石敢當」三個字,當係一個稱呼咁啦,但係嚿大石因為長年咁吸收日月精華,之後竟然成咗精,重識行識走識講嘢.最初佢唔識好壞就俾惡魔梭擺咗,叫佢將路經嘅人磧死,咁啲惡魔就可以吸納死人嘅靈魂精元,後來嚿大石精受到仙人嘅點化,潛心修道,重幫人類擋晒啲惡魔邪神嘅騷擾,最後就修正果,得道成仙嘞.
- 枯勿論啲傳說係點嚟嘅,佢嘅用途係用嚟鎮煞擋邪呢個就人人都知;從古時開始,啲人已經將石雕嘅石敢當放喺屋企或者庭園裏面,用嚟鎮妖降魔,最緊要係保護到家宅嘅安寧啫.
其實妖嘅種類真是數都數唔晒,以上只係舉出其中嘅幾種啫,咁每一種妖都有佢哋自己嘅故事,有興趣可以自行去參考有關嘅書籍或者相關嘅網站.
[編輯] 引申
妖,有令人迷惑,鬼怪異類嘅感覺,因此亦引申出一啲形容詞彙,好似:
「人妖」
- 即係明明係男性,郤鐘意裝扮成女性咁,有啲甚至將上半身嘅性徵用整形嚟突出,但係下半身就重保有原本嘅性徵,呢類人嚟講都被統稱為「人妖」.若果要計算人妖數目同地區人口嘅比例,咁就肯定係泰國最多.
- 注意,呢個詞語只係適用於男性扮成女嘅情況,如果要形容女扮男裝,一般人會用「男人婆」,呢個係暫時唯一嘅中文形容詞,但係就唔多唔少有唔係幾尊重嘅感覺,因為咁有人就索性以「TB」作為對鐘意女扮男裝嘅人嘅稱呼(TB,即係 Tom Boy 嘅英語縮寫),雖然都重係有唔尊重嘅感覺,但係就已經成為俾廣大嘅人所接受同採用,因為感覺上比較有文化啦話晒用英文,同埋冇咁礙耳.
「小妖精」
- 呢個詞語通常用嚟形容嗰啲好鬼得人喜愛,好識得討人歡心嘅女仔.唔一定係話差嘅意思,相反有好多女仔都好鐘意俾人咁樣叫法,可以得到啲男人鐘意,梗係可愛動人啦,點都唔會係差啩.當然嗰啲俾「小妖精」迷惑嘅丈夫,佢哋屋企嘅老婆絕對唔會認為「小妖精」係可愛囉.
「妖艷」/「妖媚」/「妖冶」
- 形容一啲人打扮到好鬼花姿招展,面上好多嘅化粧,將個樣整到邪邪哋咁,好似要迷惑眾生咁嘅款,就可以哩詐詞語去形容佢.
- 妖艷嘅打扮曾經喺七八十年代瘋魔過全球.當時喺香港就有兩位已經仙逝嘅歌手曾經以妖艷打扮及舞蹈而聞名;佢哋試過同台大鬥妖艷舞蹈而成為佳話,佢哋就係:被稱為妖冶鼻祖嘅星級男歌手羅文,同埋走妖艷路線而紅透半邊天嘅星級天后梅艷芳.要數當時喺國外出名嘅妖艷歌手就有:曾經瘋魔一時嘅男歌手佐治童子(Boy George),而喺日本方面嘅代表則有澤田研二,就連香港嘅名藝人鄭少秋當時亦跟佢風同埋改篇佢嘅歌嚟唱.
「妖言惑眾」
- 係話某人講咗啲迷惑群眾,用嚟達到某啲目的或者利益嘅說話.呢啲話就好似妖精嘅詛咒咁,啲人好易就相信同埋跟隨嚟到成就一啲結果,而且多數係壞嘅結果.舉個例咁講:一條村裏面突然落咗一連幾日嘅豪雨,引發山泥傾瀉,嚴重水浸等大災難,咁有人出嚟話呢啲係觸怒神靈嘅天遣,要民眾籌集金錢嚟舉行祭天大典,先可以平息災難;表面話就話係祭神,實際上就係借人心惶惶嚟搜括金錢,呢種做法就可以稱為「妖言惑眾」.
「妖道」
- 修道嘅人,難免當中會有人行差踏錯走咗去邪途,用茅山法術嚟來作惡,或者假借道學嘅名義嚟騙取金錢同埋利益,啲人就會叫佢做「妖道」.呢個詞語多數出現喺啲民間小說嘅故事之中.
[編輯] 「妖」嘅借用字
加插一提,「妖」字,係粵語助語詞「吆」嘅借代字 [未記出處或冇根據],以表達唔滿意嘅情緒.而「吆」呢個字,晌好多古籍上已經有.


text:
Wikipedia:架生
維基百科整咗啲架生方便你去睇,改同埋更加方便去瀏覽維基百科.要用呢啲架生,你一定要有個戶口,重要簽咗到先用到.
[編輯] 架生分類
維基百科嘅架生分幾類:
- 瀏覽架生
- 中文字架生
傳統字同簡化字對換,只係得粵語維基百科有
- 編輯架生
方便你去改嘢
- 用戶界面架生
方便瀏覽
- 資料同兼容性架生
[編輯] 安裝
架生並唔係你一簽到或者開咗戶口就可以用,你要設定咗先用得,要設定,睇睇點做:
- 簽到/開新戶口
- 係右上角撳「我啲安排」
- 入到去「喜好設定」,撳「小工具」
- 你想要嘅架生
- 去到最低下,撳「儲存」
- 搞掂
[編輯] 工具介紹
[編輯] 瀏覽架生
家下有一個瀏覽架生,就係「導航popups」,呢個功能可以令到你一將mouse移動去連結道,就可以睇到嗰版有啲咩.
[編輯] 中文字架生
傳統字同簡化字對換係呢個分類下面嘅一個架生,由於粵語維基百科用嘅主要都係傳統字,所以整咗呢個架生畀簡體字用戶用.
呢個架生有問題嘅話,可以去呢度傾下.
[編輯] 編輯架生
編輯架生有六個.
- Friendly係一套畀Firefox,Safari同埋Opera用嘅工具來整到維基百科更友善,協作自動化,好似歡迎新用戶等.
- 用HotCat可以好容易噉加/拎/轉一版嘅分類,有埋名建議 [ 睇例子 ]
- refTools工具就會加一個『引用』掣到編輯欄去好快噉加入一啲成日用到嘅引用模.
- Twinkle係一套畀Firefox,Safari同埋Opera嘅工具去整自動共有工作好似報告破壞,警告破壞同埋請求刪除.
- wikEd,一個全功能整合嘅文字編輯器,畀Firefox / Mozilla用.
- 正則表達式.
[編輯] 用戶界面架生
用戶界面架生有好多個,佢哋嘅功能喺喜好設定裏面介紹咗.
[編輯] 資料同兼容性架生
一共有三個架生,佢哋同樣喺喜好設定裏面介紹咗.
[編輯] 如有問題…
如果你用架生有任何問題,可以去城市論壇技術板傾.


text:
耶穌
耶穌(希臘話:Inσoύς,公元前6年至公元前4年–30年),相傳佢係大衞王嘅後代,阿爸係鬭木佬約瑟,阿媽叫瑪利亞,大約生活喺公元一世紀.佢係基督教教義嘅中心人物.
喺基督教入面,耶穌又叫做耶穌基督(Inσoύς Xpισtός / Iēsous Christos),基督徒認為佢係三位一體嘅聖父聖子聖靈之中嘅聖子,又喺救世主.由於佢喺拿撒勒長大,因此亦有人叫佢做拿撒勒人耶穌.
佢稱呼自己為神嘅僕人.最後,為咗人嘅罪而死喺十字架上面,並喺三日之後復活,成為基督徒成日講嘅永生神.
[編輯] 生平
關於耶穌嘅生平,主要嘅資料主要來源係根據《新約聖經》嘅四福音書,不過喺羅馬帝國時代嘅歷史文獻上就只係有零星嘅側面記載,就係因為咁所以存在住好多相關爭議.
[編輯] 降生成為人
- 內文: 耶穌降生
根據路加福音,天使加百列奉神嘅差遺,去到加利利嘅城市,童貞女馬利亞嗰度,同佢預告耶穌嘅降生.但嗰時佢已經同大衛家族嘅約瑟訂咗婚,根據馬太福音,約瑟曾經因為馬利亞嘅肚而想將佢休咗,但因為主嘅使者勸說先至就咁算數.根據路加福音嘅記載,因應當時嘅人口普查,約瑟帶住懷孕嘅馬利亞去婭伯利恆,並喺馬槽度生咗耶穌.
耶穌降生嗰時係有訪客嘅,路加福音有講過牧羊人嘅拜訪,馬太福音就有講東方嘅博士帶住禮物隨住嚟拜訪.當晚,根據馬太福音,約瑟帶住馬利亞同耶穌逃去埃及,直到大希律王死咗之後先至返去以色列,喺拿撒勒度住;根據路加福音,耶穌同父母一直都住喺以色列,並響八日之後行割禮,冇幾耐就返去拿撒勒定居.
耶穌到咗30歲,就接受施洗約翰嘅施浸,並喺曠野接受四十日嘅試探,之後就開始喺故鄉加利利一帶開始佢嘅傳道工作,並喺信徒當中親自揀咗12個人成為十二門徒.
[編輯] 生平事跡
耶穌主要嘅生平事跡都記載喺四福音書入面.根據福音書入面嘅记载,佢喺大概公元28年或者29年,喺約旦河受咗施洗約翰嘅水浸禮後,就開始喺成個以色列同猶大傳道,主要係宣揚神的國嘅信息,周圍去醫病同驅鬼,喺傳道嘅過程入面佢不斷指責啲猶太嘅宗教領袖同祭司違背《舊約聖經》入面嘅誡命嘅精神,違背神嘅意志,必定受到神嘅懲罰.當中亦都有挑戰猶太嘅傳統,而宣稱自己係神個仔[1]亦無辦法俾當時嘅人所接受.
但係希伯來聖經(《舊約》)曾經預言到有一個默西亞就快嚟到呢個世上,而且好多以色列人都知道耶穌所在嘅时間正係預言應驗嘅時候,佢哋好盼望以色列嘅救世主嚟到,可以令佢哋擺脫羅馬人嘅奴役.因為咁樣耶穌嘅門徒亦都逐步認識到佢係默西亞.耶穌嘅門徒喺書信中認為,耶穌喺傳道嘅過程中對人嘅體恤同關懷正係反映神對人嘅態度,亦為佢嘅門徒作出榜樣.四福音書入面嘅耶穌提出咗好多崇高嘅道德標準,並且指出,佢嘅門徒應該互相愛護,唔互相敵視同殘殺.佢亦警告門徒提防關於分黨結派等現象.
耶穌喺短短嘅3年半左右嘅時間入面主要喺北方嘅加利利海地區傳道.迦百農係佢主要嘅活動城市.
引用錯誤
tags exist, but no
tag was found


text:
形而上學
形而上學係哲學一支.通俗尐講,形而上學有兩種意思.一係指用孤立,靜止,片面,表面嘅觀點去睇事物.二係指研究單憑直覺(超經驗)嚟判斷事物嘅哲學.
歐洲語言中嘅「形而上學」來自希臘語,好似英文嘅「metaphysics」.呢個詞原本係古希臘羅德島嘅哲學教師安德羅尼柯畀亞里士多德嘅一部著作起嘅名,meta 即係 after,意思係「物理學之後」.
形而上學又叫「第一哲學」,好似笛卡兒嘅《第一哲學沉思錄》(Meditations on First Philosophy).亞里士多德將人類嘅知識分為三部份,用大樹作為比喻:第一部份,最基礎嘅部份,亦就係樹根,係形而上學,係一切知識嘅基石;第二部分係物理學,好比樹幹;第三部分係其他自然科學,以樹枝做比喻.
中文名「形而上學」係由《易經》嘅『形而上者謂之道,形而下者謂之器』度來.
形而上問題嘅研究通常都爭議多多而冇定論.其因部份係人類知識嘅主要來源 —— 經驗事實 —— 唔足夠解決形上學嘅爭議;另一部份係形上學家用語成日混淆不清,因而佢哋爭論時九唔搭八.
二十世紀嘅邏輯實證論者們反對某尐形上學議題.佢哋認為某尐形上學問題本身係無意義嘅.
西方形而上學有三個傳統分支:
形而上學常見嘅問題:


text:
兩鐵合併
兩鐵合併係指香港地鐵(地鐵)同埋九廣鐵路(九鐵)嘅服務合併.
[編輯] 利弊
合併嚟增加鐵路嘅網絡效率,減少服務重疊,同時可以節省行政開支同埋營運成本同埋取消轉乘車費,嚟使到整體車務嘅結構做啲調整嚟製造協同效應,使到乘客得益.反對意見認為合併搞倒冇晒競爭,造成壟斷,打爛員工飯碗,製造失業.
[編輯] 背景
2000年,政府邀請咗地鐵有限公司同埋九廣鐵路公司喺《鐵路發展策略2000》裏面規劃咗嘅鐵路項目投標.其中沙中線嘅競爭係最激烈嘅,同時希望加入新鐵路公司作出競爭,嚟減輕貴嘅地鐵過海車費同埋九鐵畢架山隧道車費.
2002年,政府將沙中線經營權批咗畀九廣鐵路公司,由於市民認為地鐵同埋九鐵嘅沙中線都有啲好嘅地方,使到九鐵就沙中線轉車問題展開咗研究.同時,有啲投資者因為已經上市嘅地鐵公司唔能夠取得呢條重要嘅路線而擔心佢嘅前景,甚至擔心宜家完全由地鐵獨家經營嘅過海鐵路業務會被蠶食.呢個講法俾人變成認為九鐵公司嘅沙中線會浪費資源嘅意見,或者認為會造成惡性競爭[1].兩鐵合併嘅講法就係咁樣開始嘅.
[編輯] 資料來源
- 立法會參考資料摘要 - 地鐵有限公司同埋九廣鐵路公司嘅擬議合併 - 提供合併嘅利弊[1].
- 兩鐵合併——邊個係得益者?


text:
海豹
海豹係對鰭足亞目種海豹科動物嘅統稱,係一類身體成紡錘體型,四肢特化成鰭狀嘅動物,海豹個頭圓頸短,又無外耳廓,因為佢哋嘅臉部生得好似貓從而得名海豹,以區別鰭足亞目其他兩個科(海獅科,海象科)嘅動物.佢哋高度適應海洋裏面嘅生活,多數時間喺海洋裏面活動,遍佈整個海域,以南極沿岸數量最多.
常見嘅海豹有:斑海豹,豎琴海豹,冠海豹等等.香港海洋公園現時養咗兩種海豹:灰海豹同斑海豹.
[編輯] 食物同生態地位
海豹係海洋哺乳動物,主要食魚,但要視乎品種而定.例如食蟹海豹主要食蝦,豹斑海豹反而係兇猛嘅捕獵者,會捕獵企鵝,甚至其他海豹.而住喺北極嘅海豹,亦係北極熊,殺人鯨同人類嘅獵物.
[編輯] 分類
- 僧海豹亞科 Monachinae
- 僧海豹屬 Monachus
- 象海豹屬 Mirounga
- 羅氏海豹屬 Ommatophoca
- 羅氏海豹 Ommatophoca rossi
- 食蟹海豹屬 Lobodon
- 食蟹海豹 Lobodon carcinophagus
- 豹斑海豹屬 Hydrurga
- 豹斑海豹 Hydrurga leptonyx
- 威德爾海豹屬 Leptonychotes
- 威德爾海豹 Leptonychotes weddellii
- 海豹亞科 Phocinae


text:
回覆:Minnie2010 的帖子
回覆:wan_sosin 的帖子
點評
我個仔都係9月返k1,第一個星期見他有少少唔慣,第二個星期日日叫校長,老師早晨,仲和我說拜拜,以為他已習慣了返學,點知這個禮拜星期一開始返到學校門口就話要抱抱唔肯落來,校長,老師抱他入去仲大哭大叫話要返屋企......搞到我都有點兒不好意思......不過囝囝是12月尾出世
回覆:細仔返k1,仲喊得好勁可以點做?
我個囡都係K1, 佢頭2個星期都唔喊, 好like返學. 第3個星期開始發作, 話好驚, 唔見左mami... 其實佢已經知媽咪會在門口等佢放學, 識同我講番.
老師係門口抱佢入去, 我就好快咁走.... 阿囡唔係喊好耐, within 10mins就正常返. 佢真係like返學, 但過唔到入課室同我分開的恐懼.
老師見阿囡唔喊時用貼紙獎勵番佢... 放學時都在我面前同阿囡講多一次點解有貼紙. 我平時在日常生活有好多地方都俾佢選擇. e.g.下午茶食mug? 食完飯後食mug甜品, 佢喊果日我就收番選擇權. 每到選擇的位置就同佢講:今日無得選擇, 因為你返學喊, 唔乖.
佢默然不語.
我講: 聽日開心返學就可以選擇la....
佢就無奈地接受.
呢2日又無事.
我唔係extra獎佢野, 只不過收番佢原本有的權利.... 咁處理我就會舒服d.
Extra日日乖就請佢食雪糕我就會好唔得掂....
點評
我個仔d 同學係超過4歲, 都有同學朝早返學時喊, 更甚的係狂打個阿媽. d 家長係先安慰, 之後帶佢入課室後就走, 喊得緊要果d 就交俾老師後, 頭都唔回就走. 學校由day 1 開始唔俾家長觀課, 只係間中一日有小朋友present 時至俾我地去睇, 主要理由係因為有家長在場時, 小朋友只會分心, 或者更唔捨得個阿媽.
樓上 ChelseaSugar 媽媽講既方法係我同埋我99 既做法, 我99 係教幼稚園, 佢響開學前返學既好處, 咁我至醒覺原來要同個仔"洗腦", 開學前我個仔會知道班主任叫咩名, 係點既樣, 學校叫咩名等等, 佢預早知晒d 野, 自然個心會定d. 我見過有小朋友連轉一日老師都會喊. 我見好多父母一般係攬下錫一啖d 小朋友之後就走, 真係唔會有太耐既難捨難離時間. 當然除此之外, 某程度上小朋友喊唔喊都同性格有關.
如果小朋友係刻意挑戰我地底線而用喊黎威脅既話, 咁就要罰. 小朋友通常有原因至會喊, 其實佢本身都唔想喊, 亦控制唔到唔捨得阿媽既感覺, 如果佢喊只係發洩情緒的話, 點解要label 左小朋友係唔乖, 又或者要罰個小朋友而唔係去罰迫佢地返學既父母? 咁樣會唔會有少少本未倒置? 我覺得小朋友因為有懼怕或者原因不明而喊既話, 唔應該亦冇必要去罰佢. 首先唔好自亂陣腳, 平常心去面對, 始於佢地喊都係一個成長過程之一 , 有時俾佢地經歷一下轉變同埋壓力都唔係件壞事. 佢地喊果陣, 根本乜都聽唔入耳, 所以解釋一下之後就走就夠. 平時多d講番學校d 野, 潛移默化下佢地可能仲好. 另外我地越集中同小朋友處埋佢返學喊或者無喊, 佢地就越在意, 壓力亦都係咁黎. 我知道個仔返學時遇到d 唔如意既事時 (佢返學冇喊過, 但因俾人推撞過而喊), 只係輕輕帶過教佢下次要點做就算, 唔會刻意講咁多野.
講到尾, 慢慢黎啦, 總會有日小朋友係唔再喊.
點評
回覆:zanezane 的帖子
總知年紀越少就越少給小朋友的選擇權,選擇權在大人手,小朋友性格自然好好溝通和管教!
回覆:細仔返k1,仲喊得好勁可以點做?
另外,可以同佢講故事書,我見阿仔喊得好勁既同學而家都好鍾意番學,可能因為學校本書講個小朋友番學,唔洗驚.
我個仔n1,但返學無喊過,不過,佢而家出門會唔捨得屋企d玩具,有時搞好耐先換衫,咁我會俾佢揀一樣玩具,應承放學拎俾佢,咁佢就肯,同埋放學見到我,真係會搵件玩具.


text:
好型呀 鼎李 全民力撐 霸氣鼎爺
豪琦鬧劇連日上演,孭重飛嘅狠琦,頹豪,唔帥,癡漢,鬼眼兩幫人互數,惟獨鼎爺喪插思琦粗口橫飛,越鬧越開心,反而有 fans支持.鼎爺霸氣非一天儲滿,由佢當初做龍虎武師,至娶施明生孖仔,到騎馬贏國際獎項,威水史的確一籮籮,唔怪得講句「黐 X線」都大聲過人.
白襪勁 chok
咪以為鼎爺惡死能登,其實平日都有風趣一面,你睇佢背心牛仔褲白襪仔加一雙運動鞋,直情係第一代板仔打扮啦,仲要 chok個港女 2式,高登仔,又有潛力圖喇!問佢仲玩唔玩滑板?佢噚日話:「仲玩?撻一撻條腰唔掂 o架!」
《剛陽霸氣》
鋼條武師
鼎爺讀書唔多, 18歲拜師習武, 20歲做埋龍虎武師,練得一身健碩肌肉,港男唔該行埋一邊.之後佢做無綫武術指導,不過聽聞佢設計嘅動作就一般喇!
策馬硬漢
講到鼎爺最霸氣一面,梗係騎馬啦!佢一生參加過多個國際騎術大賽,贏過超過 200個獎項.啲老外話鼎爺死唔服輸,仲封佢為「 Crazy Steve」㖭.
傳授騎術
講到馬術最叻嘅藝人,非鼎爺莫屬,佢順理成章開班教藝人騎馬,好似陳慧琳(左)就係佢嘅得意弟子.
摑尚格雲頓
家陣人人以荷李活巨星自居,其實鼎爺 88年已經喺西片《搏擊之王》( Kickboxer)亮相,扮演泰國黑幫大佬嘅佢,仲兜口兜面掌摑大隻佬尚格雲頓,幾有霸氣呀!鼎爺噚日話:「尚格雲頓嗰陣仲係個細路,我教過佢嘢㖭!」
四哥替身
鼎爺後生嗰陣都眉清目秀,成個小生咁款.唔講大家或者唔知,佢以前係做四哥謝賢嘅替身,大家都鍾意着白色老西,爭在冇咁 chok囉!
英雄救美
鼎爺 73年拍《大除害》認識施明,有傳當時施明俾幾個龍虎武師抽水,鼎爺怒髮衝冠同班武師打起上嚟,結果贏得芳心, 77年步入教堂.呢張相應該係鼎爺第一張一家四口嘅全家福.
火爆離婚
鼎爺同施明結婚頭幾年都好恩愛,係圈中模範夫妻,不過後來有傳鼎爺牛精火爆, 89年已經亮起紅燈,最後拖到 94年先正式離婚.
父子拍檔
鼎爺同施明離婚後,兩個仔跟阿媽移居美國,直至泳豪加入娛樂圈,兩父子關係更加融洽,仲一齊潮玩 iPad.佢哋兩個最近仲合作拍攝《拳王》,上陣不離父子兵.


text:
燕豪芬讓客同歡「諾」
因為語言關係,香港好少荷甲嘅消息,最多都係啲潛力新星受到歐洲大球會注目,而最新一位希望離開荷甲嘅新星就係燕豪芬中場史杜特文,有英國傳媒形容佢係新堅尼,荷蘭方面就叫佢就新高古,喺網上睇過佢啲精華片段之後,初步睇呢位新晉荷蘭國腳都幾鍾意助攻,而助攻能力亦唔錯,但係依家傳出最大機會買佢嘅曼聯,老實講,陣中已經有好多類似嘅球員,費格遜係咪會喺下年1月嘅轉會窗花大手筆買佢番嚟,雷神就有啲保留嘞.
講到燕豪芬,佢哋今晚會喺荷甲作客芬洛.季初即作客輸俾華域克,仲以為燕豪芬今季唔多掂,但之後佢哋即刻上力,喺荷甲同歐霸連贏5場振聲威;最重要嘅係,燕豪芬喺今季對過國內三支勁旅阿積士,阿爾克馬爾同埋飛燕諾,竟然全部贏晒,馬達夫斯,托禾倫組合威力非同小何,難怪作客都熱到透.而主隊芬洛開季到依家都未能打開勝利之門,而且場場有失波,最近叫做好番啲連和到奈梅亨同華域克,問題係揸呢份賽績今晚邊夠踢,1.57倍「讓客」可以做膽.
另一場易買易中比賽係瑞超艾夫斯堡主場對奧雷布洛.艾夫斯堡仲要爭標,佢哋個人造草主場又一向有威力,3分手到拿來;客隊奧雷布洛差唔多肯定要降班,呢隊嘢最大問題係防守唔得,近5場有3次失兩粒以上,點頂得住?


text:
11月20號,個日係我大佬大喜日子,個日我地玩得好高興,我仲個晚幫大佬擋酒,而喝醉左~吾算醉,隻係有少少暈,不過都嘔左D野出來;我知自己已經好耐都未寫過日誌啦!諗個辦法,令自己可以堅持落去.個晚,我的確有少少醉意,我記得個陣,個伴娘巨要走,而我家姐就拉住巨,話我想認為巨.之後,個伴娘留低左個電話卑我,個晚巨發左條信息卑我,同我交流~不過當晚我好暈,番左屋企休息,直到12點鍾先收到巨條信息~之後,我地都一直係度有飛信來聯係!我仲同巨傾左好多計,巨同我講左好多野~伴娘好靚女,令我有好多幻想.
之後第二日,我同埋大佬巨地一齊去左陽西,我,阿良,何仔(巨係我家姐個男朋友,幾有米,開住部皇冠,係我大佬個老板),大佬,大嫂.其實我跟住巨地去,一方麵係想去去陽西個度,當係去旅遊咯~另一方麵係想見下阿姨仔巨,個日我地到左陽西,見到伴娘,有少少興奮~希望係呢兩日裏麵,同巨相處一下!我地個幫男好快就穩左一間房來休息,我趁巨地休息,同伴娘發短信,我想叫巨出來陪下我~之後巨就行左出來,同埋我係個海邊個度行,一邊行一邊傾計,但係我地打算入去個沙灘個度玩,不過裏麵有人把守,巨因為我吾係本地人,於是就吾卑我入,伴娘阿婷巨就同裏麵D人爭起來啦~我勸番巨出來,之後阿婷巨話想入去玩,叫我上去拿張卡來證明一下,但係我上去拿卡個陣,卑巨地發現我同埋阿婷一齊散步,於是係度笑我話溝伴娘.之後同埋阿婷係海邊玩,但係因為我怕個幫男知道,所以我無行埋巨個度同,同巨傾計.之後阿婷話要番去屋企.
到左夜晚飯,我係上席個度坐,食完之後,我去伴娘屋企坐左一段時間準備去KTV~個晚都算搞笑啦,係K廳裏麵,我同埋阿良,阿婷一齊玩骰子,個晚我都飲到有D醉,而阿良就成個人都醉左,但係個阿婷因為吾係好識飲酒,所以巨無咩事,但係巨話自己都紅左臉,我伸左隻手去摸巨塊臉,發覺巨D皮膚真係好靚!都係第一次甘樣摸巨~個晚玩骰子,我都好讓巨,卑巨飲少少,怕巨出事,但係巨家姐話吾可以卑巨出事,所以為左巨,我地出左事咯!玩完之後,我地出左去食宵夜,不過我都無食過D咩,因為要照顧阿良巨,我怕巨出事,之後大佬話車我地番去酒店算啦~個晚我番到去酒店,就再無出過來咯!之後就到聽日早,個日9點鍾,我地起身去女家個度食早餐,買左D手信番去,個日食完野之後就離開啦~離開個一刻,有D依依不舍啊~
番到去歸之後,繼續同阿婷保持聯係,之後我好快就番到學校咯,剛好撞正師兄巨地影畢業照~於是我都趕埋一齊去影,留番個紀念,但係個心仲係有少少吾舍得伴娘阿婷咯~而今個星期,我就同埋宿舍幾個人去左睇廣州車展,我地影左好多相!行左好多路,從10點鍾左右行到夜晚6點鍾~好累!